
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3622 

31 Δεκεμβρίου 2014 


ΑΠΟΦΑΣΕΙ Σ 

Αριθμ. Φ/Α.5.33/14968/9 

Τροποποίηση της με αρ. πρωτ. Φ/Α.5.33/15088/945/21-12- 
2012 (ΦΕΚ 3540 Β) Κοινής Υπουργικής Απόφασης «Περί 
έγκρισης ανάπτυξης του Επιχειρηματικού Πάρκου Τύ- 
που Α' Μαντουδίου (ΕΠ.ΠΑ. ΜΑΝΤΟΥΔΙΟΥ) στη θέση 
Φούρνοι Μαντουδίου Δήμου Μαντουδίου - Λίμνης - Αγ. 
Άννας της Περιφερειακής Ενότητας Εύβοιας». 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ 
ΑΛΛΑΓΗΣ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Το Ν. 3982/2011 (ΦΕΚ 143/Α) «Απλοποίηση της αδει- 
οδότησης τεχνικών επαγγελματικών και μεταποιητικών 
δραστηριοτήτων και επιχειρηματικών πάρκων και άλλες 
διατάξεις», και ειδικότερα το άρθρο 47 παρ. 1 και το 
άρθρο 63 παρ.2. 

2. Το Π.δ. 63/2005 (ΦΕΚ 98/Α) «Κωδικοποίηση της Νομο¬ 
θεσίας για την Κυβέρνηση και τα Κυβερνητικά Όργανα». 

3. Το Π.δ. 118/2013 (ΦΕΚ 152 Α’) «Τροποποίηση του Π.δ. 
85/2012 (Α' 141)-Ίδρυση Υπουργείου Υποδομών, Μεταφο¬ 
ρών και Δικτύων και Υπουργείου Πολιτισμού και Αθλητι¬ 
σμού και μετονομασία των Υπουργείων Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων και 
Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και σε 
Υπουργείο Παιδείας και Θρησκευμάτων αντιστοίχως». 

4. Το Π.δ. 119/2013 (ΦΕΚ 153 Α') «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

5. Το Π.δ. 88/2014 (ΦΕΚ 133 Α') «Αποδοχή παραίτησης 
Υπουργών, Αναπληρωτών Υπουργών και Υφυπουργών» 
και Π.δ. 89/2014 (ΦΕΚ 134 Α) «Διορισμός Υπουργών, Ανα¬ 
πληρωτών Υπουργών και Υφυπουργών». 

6. Την υπ’ αριθμ. πρωτ. 54169/3-11-2014 Κοινή Απόφαση 
του Πρωθυπουργού και του Υπουργού Ανάπτυξης και 
Ανταγωνιστικότητας, για την ανάθεση αρμοδιοτήτων 
στον Υφυπουργό Ανάπτυξης και Ανταγωνιστικότητας 
Οδυσσέα Κωνσταντινόπουλο (ΦΕΚ Β 2944). 

7. Την απόφαση Υ 521/2014 (ΦΕΚ 831 /Β'/3-4-2014) του 
Πρωθυπουργού για τον καθορισμό αρμοδιοτήτων του 
Αναπληρωτή Υπουργού Περιβάλλοντος, Ενέργειας και 
Κλιματικής Αλλαγής Ν. Ταγαρά», όπως τροποποιήθη¬ 
κε με την με αριθ. Υ447/23-4-14 όμοια απόφαση (ΦΕΚ/ 
Β'/2971) και ισχύει. 


8. Το Ν. 2545/1997 «Βιομηχανικές και Επιχειρηματι¬ 
κές Περιοχές και άλλες διατάξεις», (ΦΕΚ 254/Α/1997) 
και ειδικότερα τα άρθρα 4,5 και 6, όπως εφαρμόζεται 
εν προκειμένω στα πλαίσια του άρθρου 63 παρ. 2 του 
Ν. 3982/2011. 

9. Το Ν. 3325/05 (ΦΕΚ 68 Α) «Ίδρυση και λειτουργία βι¬ 
ομηχανικών - βιοτεχνικών εγκαταστάσεων στο πλαίσιο 
της αειφόρου ανάπτυξης και άλλες διατάξεις». 

10. Την ΚΥΑ 22303/788/1998 (ΦΕΚ 691 Β) «Καθορισμός 
τεχνικών και οικονομικών προϋποθέσεων που θα πρέπει 
να πληροί ο φορέας ΒΕΠΕ, κλπ. Δικαιολογητικών, εγ¬ 
γράφων και στοιχείων, σύμφωνα με το άρθρο 4, παρ.3 
του Ν. 2545/1997, όπως εφαρμόζεται εν προκειμένω στα 
πλαίσια του άρθρου 63 παρ. 2 του Ν.3982/2011». 

11. Την ΚΥΑ Φ/Α.15/3/2226/170/2012 (583 Β) «Καθορισμός 
του τύπου και του περιεχομένου της αίτησης που πρέπει 
να υποβάλλει η ΕΑΝΕΠ για την ανάπτυξη του ΕΠ, των 
απαιτούμενων δικαιολογητικών κλπ. της διαδικασίας 
εξέτασης τους, σύμφωνα με το άρθρο 46 παρ. 6 του 
Ν. 3982/2011». 

12. Την υπ’ αριθ. Φ/Α.5.33/15088/945/21 -12-2012 (ΦΕΚ 
3540 Β 2012) Κοινή Υπουργική Απόφαση «Περί έγκρι¬ 
σης ανάπτυξης του Επιχειρηματικού Πάρκου Τύπου Α' 
Μαντουδίου (ΕΠ.ΠΑ. ΜΑΝΤΟΥΔΙΟΥ) στη θέση Φούρνοι 
Μαντουδίου Δήμου Μαντουδίου - Λίμνης - Αγ. Άννας 
της Περιφερειακής Ενότητας Εύβοιας» και την σχετική 
διόρθωση του σφάλματος (ΦΕΚ 206 Β 2013). 

13. Την υπ’ αριθ. 022/Α.ΣΠ./23-12-2013 αίτηση της ΕΠ.ΠΑ. 
Μαντουδίου Α.Ε. με θέμα: «Συμπληρωματικά δικαιολογη- 
τικά του Άρθου 46, Ν.3982/2011 (ΦΕΚ 143 Α')». 

14. Την υπ’ αριθ. 040/Α.ΣΠ./22-05-2014 επιστολή της 
ΕΠ.ΠΑ. ΜΑΝΤΟΥΔΙΟΥ Α.Ε. με το οποίο υποβλήθηκε το 
ΦΕΚ δημοσίευσης του καταστατικού της «Επιχειρημα¬ 
τικό Πάρκο Μαντουδίου ΑΕ». 

15. Την υπ’ αριθ. 041/ΤΣπ/ΝΑ/30-05-2014 επιστολή της 
ΕΠ.ΠΑ ΜΑΝΤΟΥΔΙΟΥ Α.Ε. με το οποίο υποβλήθηκαν 
επικαιροποιημένα στοιχεία από την Τεχνοοικονομική 
Μελέτη του έργου «Επιχειρηματικό Πάρκο Μαντουδίου». 

16. Το γεγονός ότι από τις κανονιστικές διατάξεις 
της παρούσας δεν προκαλείται δαπάνη σε βάρος του 
κρατικού προϋπολογισμού και ειδικότερα του οικείου 
ΟΤΑ, αποφασίζουμε: 

Τροποποιούμε την με αριθ. Φ/Α.5.33/15088/945/21-12- 
2012 (ΦΕΚ 3540 Β) Κοινή Υπουργική Απόφαση «Περί 
έγκρισης ανάπτυξης του Επιχειρηματικού Πάρκου Τύ¬ 
που Α' Μαντουδίου (ΕΠ.ΠΑ. ΜΑΝΤΟΥΔΙΟΥ) στη θέση 
Φούρνοι Μαντουδίου Δήμου Μαντουδίου - Λίμνης - Αγ. 
Άννας της Περιφερειακής Ενότητας Εύβοιας» ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Αντικαθίσταται το άρθρο 1 της ανωτέρω ΚΥΑ ως 
εξής: 

Ορισμός της Εταιρείας Ανάπτυξης 

Επιχειρηματικού Πάρκου (ΕΑΝΕΠ) 

Ορίζουμε ως Εταιρεία Ανάπτυξης του Επιχειρηματικού 
Πάρκου Τύπου Α' Μαντουδίου (ΕΠ.ΠΑ. ΜΑΝΤΟΥΔΙΟΥ), 
την Ανώνυμη Εταιρεία με την επωνυμία «ΕΠΙΧΕΙΡΗΜΑ¬ 
ΤΙΚΟ ΠΑΡΚΟ ΜΑΝΤΟΥΔΙΟΥ ΑΝΩΝΥΜΗ ΕΤΑΙΡΕΙΑ» και 
δ.τ. «ΕΠ.ΠΑ. ΜΑΝΤΟΥΔΙΟΥ Α.Ε». 

• Αντικαθίσταται το άρθρο 7 της ανωτέρω ΚΥΑ ως 
εξής: 

ΑΡΘΡΟ 7 

Έγκριση κανονισμού λειτουργίας 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΕΠΙΧΕΙΡΗΜΑΤΙΚΟΥ ΠΑΡ¬ 
ΚΟΥ ΜΑΝΤΟΥΔΙΟΥ (ΕΠΠΑΜΑΝ) 

ΠΕΡΙΕΧΟΜΕΝΑ ΚΑΝΟΝΙΣΜΟΥ ΛΕΙΤΟΥΡΓΙΑΣ 
ΑΡΘΡΟ 1 ΠΡΟΟΙΜΙΟ 

ΚΕΦΑΛΑΙΟ I ΠΡΟΫΠΟΘΕΣΕΙΣ ΚΑΙ ΟΡΟΙ ΕΓΚΑΤΑΣΤΑΣΗΣ 
& ΛΕΙΤΟΥΡΓΙΑΣ ΤΩΝ ΕΠΙΧΕΙΡΗΣΕΩΝ ΣΤΟ ΕΠΠΑΜΑΝ 
ΑΡΘΡΟ 2 Επιτρεπόμενες Δραστηριότητες 
ΑΡΘΡΟ 3 Διαδικασία και Οροι Εγκατάστασης 
ΑΡΘΡΟ 4 Σύμφωνα Εγκατάστασης 
ΚΕΦΑΛΑΙΟ II ΟΡΟΙ ΔΟΜΗΣΗΣ, ΔΙΚΑΙΩΜΑΤΑ ΚΑΙ ΥΠΟ¬ 
ΧΡΕΩΣΕΙΣ, ΕΓΚΑΤΕΣΤΗΜΕΝΩΝ ΕΠΙΧΕΙΡΗΣΕΩΝ 
ΑΡΘΡΟ 5 Όροι Δόμησης - Ρυμοτομικό Σχέδιο 
ΑΡΘΡΟ 6 Δικαιώματα και Υποχρεώσεις Εγκατεστη¬ 
μένων Επιχειρήσεων 

ΑΡΘΡΟ 7 Αύλειος Χώρος των Εγκατεστημένων Επι¬ 
χειρήσεων 

ΑΡΘΡΟ 8 Προβολή Εγκατεστημένων Επιχειρήσεων 
ΑΡΘΡΟ 9 Προστασία Κοινόχρηστων Εγκαταστάσεων 
ΚΕΦΑΛΑΙΟ III ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ 
ΕΠΙ ΚΟΙΝΟΧΡΗΣΤΩΝ ΑΚΙΝΗΤΩΝ, ΕΓΚΑΤΑΣΤΑΣΕΩΝ 
κλπ 

ΑΡΘΡΟ 10 Χρήση και Συντήρηση Κοινοχρήστων Χώ¬ 
ρων και Εγκαταστάσεων 
ΑΡΘΡΟ 11 Κυκλοφοριακές Ρυθμίσεις 
ΚΕΦΑΛΑΙΟ IV ΟΡΟΙ ΚΑΙ ΠΕΡΙΟΡΙΣΜΟΙ ΓΙΑ ΛΟΓΟΥΣ 
ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ, ΕΤΑΙΡΙΚΗ ΚΟΙΝΩΝΙΚΗ 
ΕΥΘΥΝΗ ΚΑΙ ΤΗΡΗΣΗ ΚΑΝΟΝΩΝ ΑΣΦΑΛΕΙΑΣ ΚΑΙ ΥΓΕΙΑΣ 
ΑΡΘΡΟ 12 Όροι και Περιορισμοί Προστασίας Περι¬ 
βάλλοντος 

ΑΡΘΡΟ 13 Εταιρική Κοινωνική Ευθύνη 
ΑΡΘΡΟ 14 Υποχρεώσεις Τήρησης Κανόνων Ασφάλειας 
και Υγείας των Εργοταξίων των Έργων ΕΔΕΠ και ΕΕΠ 
ΚΕΦΑΛΑΙΟ V ΔΙΟΙΚΗΣΗ ΚΑΙ ΔΙΑΧΕΙΡΙΣΗ ΤΟΥ ΕΠΠΑ¬ 
ΜΑΝ, ΠΑΡΕΧΟΜΕΝΕΣ ΥΠΗΡΕΣΙΕΣ ΚΑΙ ΟΙΚΟΝΟΜΙΚΕΣ 
ΥΠΟΧΡΕΩΣΕΙΣ 

ΑΡΘΡ015 Εταιρεία Διαχείρισης Επιχειρηματικού Πάρ¬ 
κου 

ΑΡΘΡΟ 16 Αρμοδιότητες και Υποχρεώσεις της ΕΔΕΠ 
ΑΡΘΡΟ 17 Διαχειριστική Περίοδος 
ΑΡΘΡΟ 18 Ασφάλιση Εγκαταστάσεων, Κτιρίων και 
Κοινόχρηστων Χώρων 

ΑΡΘΡΟ 19 Διοικητική Διάρθρωση της Εταιρείας Δια¬ 
χείρισης Επιχειρηματικού Πάρκου 
ΑΡΘΡΟ 20 Αποφάσεις της Εταιρείας Διαχείρισης Επι¬ 
χειρηματικού Πάρκου 

ΑΡΘΡΟ 21 Κοινόχρηστες Δαπάνες (επιμερισμός- είσπραξη) 
ΑΡΘΡΟ 22 Επιμερισμός Δαπανών Διαφόρων Δικτύων 
ΑΡΘΡΟ 23 Εξωτερικές Υποδομές ΕΠΠΑΜΑΝ - Λιμενι¬ 
κές εγκαταστάσεις 

ΚΕΦΑΛΑΙΟ VI ΕΛΕΓΧΟΣ - ΕΠΙΛΥΣΗ ΔΙΑΦΟΡΩΝ 
ΑΡΘΡΟ 24Έλεγχος των Εγκατεστημένων Επιχειρήσεων 
ΑΡΘΡΟ 25 Επίλυση Διαφορών 
ΚΕΦΑΛΑΙΟ VII ΛΟΙΠΑ 


ΑΡΘΡΟ 26 Τελικές Διατάξεις 

ΑΡΘΡΟ 27 Τροποποιήσεις Κανονισμού Λειτουργίας 

ΑΡΘΡΟ 1 
Προοίμιο 

Σκοπός του παρόντος Κανονισμού Λειτουργίας είναι 
ο καθορισμός των όρων λειτουργίας και χρήσης των 
υφιστάμενων υποδομών και των παρεχόμενων υπηρε¬ 
σιών του Επιχειρηματικού Πάρκου Μαντουδίου τύπου 
Α' (ΕΠΠΑΜΑΝ), των δικαιωμάτων και υποχρεώσεων 
των εγκατεστημένων επιχειρήσεων, των τελών που θα 
επιβάλλονται για την κάλυψη των εξόδων διοίκησης 
και διαχείρισης του Πάρκου, συμπεριλαμβανομένων και 
των συμπληρωματικών υποδομών και εγκαταστάσεων 
εκσυγχρονισμού, όποτε αυτές απαιτηθούν, ώστε να δια¬ 
σφαλίζεται η εύρυθμη λειτουργία των εγκαθιστάμενων 
επιχειρήσεων, σ’ ένα άρτια οργανωμένο και σύγχρονο 
περιβάλλον επιχειρηματικών δράσεων και ανάπτυξης, 
σύμφωνα με τους όρους και τις προϋποθέσεις, υπό τις 
οποίες χορηγήθηκε η έγκριση ίδρυσης του. Οι εγκα¬ 
θιστάμενες στο ΕΠΠΑΜΑΝ επιχειρήσεις θα πρέπει να 
δηλώνουν ρητά και ανεπιφύλακτα ότι αποδέχονται την 
εφαρμογή σε αυτές των διατάξεων του Ν. 3982/2011, ως 
εκάστοτε ισχύει και των κατ’ εξουσιοδότηση του ως άνω 
νόμου εκδιδόμενων πράξεων, καθώς και του παρόντος 
Κανονισμού Λειτουργίας. 

1. Ορισμοί 

• ΑΕΠΟ: Απόφαση Έγκρισης Περιβαλλοντικών όρων. 

• ΕΑΝΕΠ: Εταιρία Ανάπτυξης Επιχειρηματικού Πάρκου, 
δηλαδή η εταιρεία με την επωνυμία «ΕΠΙΧΕΙΡΗΜΑΤΙΚΟ 
ΠΑΡΚΟ ΜΑΝΤΟΥΔΙΟΥ ΑΝΩΝΥΜΗ ΕΤΑΙΡΕΙΑ» και το δια¬ 
κριτικό τίτλο «ΕΠΠΑ ΜΑΝΤΟΥΔΙΟΥ ΑΕ». 

• ΕΔΕΠ: Εταιρία Διαχείρισης Επιχειρηματικού Πάρκου, 
δηλαδή η εταιρία με την επωνυμία «ΔΙΑΧΕΙΡΙΣΗ ΕΠΙΧΕΙ¬ 
ΡΗΜΑΤΙΚΟΥ ΠΑΡΚΟΥ ΜΑΝΤΟΥΔΙΟΥ ΑΝΩΝΥΜΗ ΕΤΑΙΡΙΑ» 
και το διακριτικό τίτλο «ΔΕΠΠΑΜΑΝ Α.Ε.». 

• ΕΚΕ: Εταιρική Κοινωνική Ευθύνη 

• ΕΠΠΑΜΑΝ: Είναι το θεσμοθετημένο Επιχειρηματι¬ 
κό Πάρκο Μαντουδίου τύπου Α' (ΕΠΠΑ ΜΑΝΤΟΥΔΙΟΥ) 
στη θέση «Φούρνοι» του Δήμου Μαντουδίου-Λίμνης-Αγ. 
Άννας Εύβοιας. 

• ΕΕΠ: Εγκατεστημένες Επιχειρήσεις. Είναι όσες επι¬ 
χειρήσεις έχουν υπογράψει Σύμφωνο Εγκατάστασης 
ή όσες έχουν στην κυριότητά τους ακίνητα του ΕΠ¬ 
ΠΑΜΑΝ κατά την ημερομηνία δημοσίευσης της ΚΥΑ 
Φ/Α.5.33/15088/945/2012 (ΦΕΚ 3540/31-12-2012) και όσες 
έχουν υπογράψει σχετικές εμπράγματες ή ενοχικές 
συμβάσεις για την εγκατάσταση ή μετεγκατάσταση 
επιχείρησής τους στο ΕΠΠΑΜΑΝ έως την ημερομηνία 
δημοσιεύσεως της παρούσας. 

• ΕΠΠΕΡ: Η Επιτροπή Περιβάλλοντος είναι το βασικό 
συλλογικό όργανο το οποίο έχει την ευθύνη διαχεί¬ 
ρισης των περιβαλλοντικών θεμάτων του ΕΠΠΑΜΑΝ, 
όταν απαιτείται συλλογική διαβούλευση για τη λήψη 
αποφάσεων. 

• ΕΡΓΑ ΥΠΟΔΟΜΗΣ: τα δίκτυα οδοποιίας, ύδρευσης, 
αποχέτευσης, όμβριων, τα τηλεπικοινωνιακά ή ευρυζω- 
νικά δίκτυα, το δίκτυο πυρόσβεσης, το δίκτυο άρδευσης 
πρασίνου, τα δίκτυα ηλεκτροφωτισμού, έργα σύνδεσης 
δικτύων, αγωγοί διάθεσης αποβλήτων απευθείας στην 
ΜΕΑ του Δήμου ή διαμέσου ΜΕΑ κάθε επιχείρησης εφό¬ 
σον απαιτηθεί και αγωγοί τροφοδοσίας νερού, έργα δι¬ 
αμόρφωσης τοπίου, έργα διαμόρφωσης περιβάλλοντος 
χώρου, λιμενικά έργα και κάθε έργο που προορίζεται 
για την εξυπηρέτηση βασικών λειτουργιών των εγκα¬ 
τεστημένων επιχειρήσεων ή για την προστασία του 
περιβάλλοντος. 

• ΚΕΔ: Κέντρο Διοίκησης. Αναφέρεται στο Κεντρικό 

κτίριο Διοίκησης, που έχει ανεγερθεί από την ΕΑΝΕΠ 
για την στέγαση όλων των Υπηρεσιών Λειτουργίας του 
ΕΠΠΑΜΑΝ και για την διάθεση ή μίσθωση επιμέρους 
χώρων για την στέγαση διαφόρων υποστηρικτικών υπη¬ 
ρεσιών, όπως πυροσβεστικός σταθμός, σταθμός πρώτων 
βοηθειών, παιδικός σταθμός, εστιατόρια, εκθετήρια προ¬ 
ϊόντων, χώροι για διοργάνωση παρουσιάσεων ή συνε¬ 
δρίων, χώροι ειδικά διαμορφωμένοι για επαγγελματική 
κατάρτιση των εργαζομένων ή για άλλους εκπαιδευ¬ 
τικούς σκοπούς, χώροι ή εγκαταστάσεις για ποιοτικό 
έλεγχο ή για άλλες παρεμφερείς δραστηριότητες, υπό 
τον όρο ότι θα πληρούνται οι νόμιμες προϋποθέσεις. 

• ΚΟΙΝΟΧΡΗΣΤΟΙ ΧΩΡΟΙ ΚΑΙ ΕΓΚΑΤΑΣΤΑΣΕΙΣ: οι χώ¬ 
ροι πρασίνου, οι χώροι πλατειών, οι χώροι στάθμευσης, 
οι δρόμοι, οι χώροι και οι εγκαταστάσεις των έργων 
υποδομής, συμπεριλαμβανομένων των λιμενικών υποδο¬ 
μών και όλες εν γένει οι εγκαταστάσεις που βρίσκονται 
σε κοινόχρηστους χώρους προς εξυπηρέτηση των ΕΕΠ. 

• ΚΠΔ: Κανονισμός Περιβαλλοντικής Διαχείρισης. Εί¬ 
ναι ο ειδικός κανονισμός ο οποίος προβλέπει ρητά τις 
γενικές και ειδικές υποχρεώσεις, για την προστασία του 
περιβάλλοντος από κάθε εγκαταστημένη ή υπό εγκατά¬ 
σταση επιχείρηση εντός του ΕΠΠΑΜΑΝ, ο οποίος μπορεί 
να συνταχθεί από την ΕΑΝΕΠ ή την ΕΔΕΠ 

• ΚΥΑ: Κοινή Υπουργική Απόφαση 

• ΜΕΑ: Μονάδα Επεξεργασίας Αποβλήτων (Λυμάτων) 

• ΜΑΠ: Μέσα Ατομικής Προστασίας 

• ΜΠΕ: Μελέτη Περιβαλλοντικών Επιπτώσεων 

• ΠΣΤΕ: Περιφέρεια Στερεός Ελλάδας 

• ΡΣ: Ρυμοτομικό Σχέδιο 

• ΣΑΥ: Σχέδιο Ασφάλειας και Υγείας 

• ΣΕΑ: Σχέδιο Έκτακτης Ανάγκης 

• Σύμφωνη Γνώμη ή Έγκριση ή Άδεια ή Βεβαίωση 
Συμβατότητας: Οποιαδήποτε άδεια, έγκριση, σύμφωνη 
γνώμη, γνωμοδότηση ή συναίνεση παρέχει η ΕΑΝΕΠ ή η 
ΕΔΕΠ σε οποιαδήποτε έγγραφα αιτήματα υποβάλλονται 
από τις ΕΕΠ, που αφορούν την άσκηση των αμοιβαίων 
δικαιωμάτων και υποχρεώσεών τους, που απορρέουν 
από τον παρόντα κανονισμό και την εκάστοτε ισχύουσα 
νομοθεσία. Η γνώμη αυτή είναι δεσμευτική για τις ΕΕΠ 
και προηγείται από αλλά δεν υποκαθιστά κάθε άλλη 
απαιτούμενη άδεια από τις Υπηρεσίες και φορείς του 
Κράτους προς τις ΕΕΠ. 

• Σύμφωνο Εγκατάστασης: Είναι οι σχετικές εμπράγ¬ 
ματες ή ενοχικές συμβάσεις για την εγκατάσταση ή 
μετεγκατάσταση μιας επιχείρησης στο ΕΠΠΑΜΑΝ. 

• ΦΑΥ: Φάκελος Ασφάλειας και Υγείας 

• ΧΥΤΑ: Χώρος Υγειονομικής Ταφής Αποβλήτων 

2. Ανάπτυξη και Διοίκηση - Διαχείριση του ΕΠΠΑΜΑΝ 

2.1. Εταιρία Ανάπτυξης Επιχειρηματικού Πάρκου (ΕΑ¬ 
ΝΕΠ). Το ΕΠΠΑΜΑΝ είναι ένα θεσμοθετημένο Επιχειρη¬ 
ματικό Πάρκο τύπου Α' του Ν.3982/2011, το οποίο καθο¬ 
ρίσθηκε και οριοθετήθηκε με την Φ/Α.5.33/15088/945/2012 
ΚΥΑ (ΦΕΚ 3540/31-12-2012) του Υπουργού Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων, του Υπουργού Περιβάλλοντος, Ενέργειας και Κλιμα¬ 
τικής Αλλαγής και του Υπουργού Ναυτιλίας και Αιγαίου 
με ΕΑΝΕΠ την εταιρεία με την επωνυμία «ΕΠΙΧΕΙΡΗΜΑ¬ 
ΤΙΚΟ ΠΑΡΚΟ ΜΑΝΤΟΥΔΙΟΥ ΑΝΩΝΥΜΗ ΕΤΑΙΡΕΙΑ» και το 
διακριτικό τίτλο «ΕΠΠΑ ΜΑΝΤΟΥΔΙΟΥ ΑΕ» Επιχειρημα¬ 
τικό Πάρκο τύπου Α' είναι ο χώρος που καθορίζεται, 
οριοθετείται, πολεοδομείται και οργανώνεται σύμφωνα 
με τις διατάξεις του Γ' Μέρους του Ν.3982/11, για να λει¬ 
τουργήσει ως χώρος υποδοχής δραστηριοτήτων κάθε 
βαθμού όχλησης. Η ΕΑΝΕΠ «ΕΠΠΑ ΜΑΝΤΟΥΔΙΟΥ ΑΕ» 
είναι ο φορέας που είχε την πρωτοβουλία οργάνωσης 
και ανάπτυξης του ΕΠΠΑΜΑΝ και που είχε αναλάβει τη 


σύνταξη και υλοποίηση του Επιχειρηματικού Σχεδίου, 
τη σύνταξη του παρόντος Κανονισμού Λειτουργίας και 
τη διοίκηση και διαχείριση του Επιχειρηματικού Πάρκου 
μέχρι τη μεταβίβαση της διοίκησης και διαχείρισης στην 
ΕΔΕΠ του ΕΠΠΑΜΑΝ. 

2.2. Εταιρία Διαχείρισης Επιχειρηματικού Πάρκου 
(ΕΔΕΠ): Ο παρών Κανονισμός ρυθμίζει την διοίκηση, τη 
διαχείριση και την εν γένει λειτουργία του ΕΠΠΑΜΑΝ, 
καθορίζοντας τους όρους λειτουργίας και χρήσης των 
υφιστάμενων υποδομών και των παρεχόμενων υπηρε¬ 
σιών, τα δικαιώματα και τις υποχρεώσεις των Εγκατε¬ 
στημένων Επιχειρήσεων και την κάλυψη των εξόδων 
λειτουργίας, διοίκησης και διαχείρισης των εκάστοτε 
υφισταμένων κοινόχρηστων υποδομών και εγκαταστά¬ 
σεων, ώστε να διασφαλίζεται η εύρυθμη λειτουργία 
του και κατά συνέπεια η εύρυθμη και ανεμπόδιστη 
λειτουργία όλων των ΕΕΠ, σύμφωνα με τους όρους 
και τις προϋποθέσεις, υπό τις οποίες χορηγήθηκε η 
έγκριση ίδρυσης του ΕΠΠΑΜΑΝ. Η ΕΔΕΠ, η οποία θα 
ιδρυθεί μελλοντικά, θα είναι επιφορτισμένη με το σύ¬ 
νολο των ενεργειών που αφορούν στην λειτουργία του 
ΕΠΠΑΜΑΝ, στην συντήρηση των υποδομών και στην 
παροχή υπηρεσιών, όπως αυτές περιγράφονται στον 
παρόντα Κανονισμό Λειτουργίας του ΕΠΠΑΜΑΝ. Σκοπός 
της ΕΔΕΠ θα είναι η διασφάλιση των δικαιωμάτων και 
συμφερόντων κάθε ΕΕΠ και η ρύθμιση των σχέσεων 
μεταξύ ΕΕΠ και ΕΔΕΠ, έτσι ώστε να μην επιτρέπονται 
ενέργειες και συμπεριφορές εκ μέρους των ΕΕΠ που 
έρχονται σε αντίθεση τόσο με την κείμενη νομοθεσία 
όσο και με τις διατάξεις του παρόντος Κανονισμού και 
οι οποίες μπορούν να προκαλέσουν προβλήματα στις 
υπόλοιπες ΕΕΠ. Περαιτέρω, η ΕΔΕΠ οφείλει να διασφα¬ 
λίζει την εφαρμογή των νόμων και την εκπλήρωση των 
υποχρεώσεών τους εκ μέρους όλων των ΕΕΠ, διασφα¬ 
λίζοντας έτσι την εύρυθμη και ανεμπόδιστη λειτουργία 
του Επιχειρηματικού Πάρκου, με γνώμονα την ισότιμη 
αντιμετώπιση όλων των ΕΕΠ και την προστασία του πε¬ 
ριβάλλοντος. Η ΕΔΕΠ του ΕΠΠΑΜΑΝ θα είναι η εταιρία 
με την επωνυμία «ΔΙΑΧΕΙΡΙΣΗ ΕΠΙΧΕΙΡΗΜΑΤΙΚΟΥ ΠΑΡ¬ 
ΚΟΥ ΜΑΝΤΟΥΔΙΟΥ ΑΝΩΝΥΜΗ ΕΤΑΙΡΙΑ» και το διακριτικό 
τίτλο «ΔΕΠΠΑΜΑΝ Α.Ε.». 

3. Εφαρμογή Κανονισμού Λειτουργίας - Αρμοδιότητες 
ΕΑΝΕΠ και ΕΔΕΠ 

3.1. Μετά την μεταβίβαση της διοίκησης και διαχείρι¬ 
σης από την ΕΑΝΕΠ στην ΕΔΕΠ, η ΕΔΕΠ θα αναλάβει 
εξ ολοκλήρου τις ευθύνες διοίκησης και διαχείρισης, 
απαλλασσόμενης της ΕΑΝΕΠ από όλα τα καθήκοντα 
και υποχρεώσεις που απορρέουν από την μέχρι τότε 
εφαρμογή του Κανονισμού Λειτουργίας. Η ΕΑΝΕΠ δεν 
θα ασκεί πλέον καθήκοντα διοίκησης και διαχείρισης 
του ΕΠΠΑΜΑΝ, αλλά θα παραμένει μέτοχος στην ΕΔΕΠ 
ως ιδιοκτήτης οικοπέδων καθώς και μέλος του Δ.Σ της 
ΕΔΕΠ, ακόμη και μετά τη διάθεση όλων των ιδιοκτησιών 
της, εφόσον το επιθυμεί. 

3.2. Κατ’ εξαίρεση του ανωτέρω εδαφίου 3.1, ακόμα 
και μετά την μεταβίβαση της διοίκησης και διαχείρισης 
στην ΕΔΕΠ, για κάθε ιδιοκτησία που τυχόν παραμένει 
ακόμα στην κυριότητα της ΕΑΝΕΠ και μόνο μέχρι την 
πρώτη μεταβίβαση της ιδιοκτησίας αυτής από την ΕΑ¬ 
ΝΕΠ, οι διατάξεις των άρθρων 3 και 4 εφαρμόζονται 
από την ΕΑΝΕΠ. Μετά την πρώτη μεταβίβαση της ιδιο¬ 
κτησίας από την ΕΑΝΕΠ, η ΕΔΕΠ είναι ο μόνος φορέας 
που νοείται στο Αρθρο 3 και 4. 

3.3. Ο παρών Κανονισμός Λειτουργίας δεσμεύει, ως 
προς την τήρησή του, κάθε νομικό ή φυσικό πρόσωπο 
που έχει συνάψει εμπράγματη ή ενοχική σύμβαση για 
ακίνητο εντός του ΕΠΠΑΜΑΝ ή συνδέεται με το ΕΠΠΑ- 

ΜΑΝ με οποιονδήποτε άλλο τρόπο, όπως ενδεικτικά και 
όχι περιοριστικά, τις ΕΑΝΕΠ και ΕΔΕΠ, τις ΕΕΠ, τους 
ιδιοκτήτες και τις επιχειρήσεις που έλκουν δικαιώματα 
από τους ιδιοκτήτες. 


4. Ρυμοτομικά Σχέδια ΕΠΠΑΜΑΝ 
4.1. Προτεινόμενο Ρυμοτομικό Σχέδιο Πολεοδομικής 
Μελέτης για τους Χώρους Παραγωγής και υποδοχής 
δραστηριοτήτων ΕΠ τύπου Α του Ν.3982/2011. 



4.1. Προτεινόμενο Ρυμοτομικό Σχέδιο Πολεοδομικής Μελέτης για τους Χώρους Παραγωγής και 
υποδοχής δραστηριοτήτων ΕΠ τύπου Α του Ν. 3982/2011. 

4.2. Προτεινόμενο Ρυμοτομικό Σχέδιο Πολεοδομικής Μελέτης για την Λιμενική Ζώνη 

4.3. Τοπογραφικό Διάγραμμα Ζώνης Διασύνδεσης 


ΚΕΦΑΛΑΙΟ I 

ΠΡΟΫΠΟΘΕΣΕΙΣ ΚΑΙ ΟΡΟΙ ΕΓΚΑΤΑΣΤΑΣΗΣ ΚΑΙ 

ΛΕΙΤΟΥΡΓΙΑΣ ΤΩΝ ΕΠΙΧΕΙΡΗΣΕΩΝ ΣΤΟ ΕΠΠΑΜΑΝ 

ΑΡΘΡΟ 2 

Επιτρεπόμενες Δραστηριότητες 

1. Στο ΕΠΠΑΜΑΝ εγκαθίστανται ή μετεγκαθίστανται 
δραστηριότητες κάθε βαθμού όχλησης, που προβλέπο- 
νται στο άρθρο 41 και στις παρ.1. 2 και 4 του άρθρου 
43 του Ν.3982/2011, από τις οποίες εξαιρούνται οι εξής: 
διυλιστήρια, παραγωγή προϊόντων διύλισης πετρελαίου, 
παραγωγή - εμπλουτισμός - επεξεργασία - αποθήκευση 
πυρηνικών καυσίμων, εγκαταστάσεις αποθήκευσης και 
ταφής τοξικών αποβλήτων, πυρηνικοί σταθμοί, ΧΥΤΑ, 
ΧΥΤΥ και γενικά χώροι αποθήκευσης και επεξεργασίας 
απορριμμάτων, μονάδες επεξεργασίας αποβλήτων (πλην 
των παραγόμενων από τις μονάδες εντός του ΕΠΠΑΜΑΝ). 

2. Το είδος της δραστηριότητας και η λειτουργία 
της ΕΕΠ πρέπει να είναι συμβατά με τους περιβαλ¬ 
λοντικούς και εν γένει όρους καθορισμού του ΕΠΠΑ¬ 
ΜΑΝ, σύμφωνα με τα αναφερόμενα στην υπ’ αριθμ. 
Φ/Α.5.33/15088/945/2012 ΚΥΑ (ΦΕΚ 3540/31-12-2012) σε 
συνδυασμό με το άρθρο 41 και τις παρ.1, 2 και 4 του 
άρθρου 43 Ν.3982/2011. Η δε κατάταξη μιας επιχείρησης 
στην κατηγορία χαμηλής, μέσης ή υψηλής όχλησης, ως 
απαιτείται από την αναφερόμενη ΚΥΑ, θα πρέπει να 


αποδεικνύεται με στοιχεία από τις αρμόδιες υπηρεσίες. 

3. Η εγκατάσταση, μετεγκατάσταση και λειτουργία 
των επιχειρήσεων που εμπίπτουν στο πεδίο εφαρμογής 
του Ν.3325/2005 περί «Ίδρυσης και λειτουργίας βιομηχα¬ 
νικών - βιοτεχνικών εγκαταστάσεων» και του Μέρους II 
του Ν.3982/2011 «Απλοποίηση της αδειοδότησης μετα¬ 
ποιητικών δραστηριοτήτων», ενεργείται σύμφωνα με τα 
οριζόμενα στις διατάξεις των νόμων αυτών και πάντοτε 
σύμφωνα με την κατά περίπτωση ισχύουσα νομοθεσία. 

4. Η ΕΑΝΕΠ μπορεί, μεταξύ άλλων, να απορρίψει εκ¬ 
δήλωση ενδιαφέροντος για εγκατάσταση επιχειρήσε¬ 
ων, εφόσον κρίνει ότι το αντικείμενό τους προκαλεί 
κινδύνους εκρήξεως, διαφυγής ασφυκτικών ή τοξικών 
αερίων, διαρροής διαβρωτικών, τοξικών ή καυστικών 
υγρών και εν γένει ουσιών, οι οποίες στις αναμενόμενες, 
από τη συνήθη λειτουργία της επιχείρησης συγκεντρώ¬ 
σεις μπορούν να προκαλέσουν βλάβη σε ανθρώπους ή 
πράγματα. 

5. Οι παραπάνω προϋποθέσεις διευκρινίζεται ότι υφί- 
στανται τόσο για τη φάση της κατασκευής όσο και για 
τη φάση λειτουργίας της ΕΕΠ σε όλα τα στάδια παρα¬ 
γωγής, συσκευασίας, αποθήκευσης, μεταφοράς πρώτων 
και βοηθητικών υλών ή τελικών προϊόντων, καθώς και 
διάθεσης αερίων, υγρών και στερεών αποβλήτων. 

6. Το ΚΕΔ προορίζεται για εγκατάσταση των αναγκαί¬ 
ων επιχειρήσεων παροχής υπηρεσιών κοινής ωφέλειας 
και υποστηρικτικών υπηρεσιών, με την έννοια ότι θα 

εξυπηρετούν τις ΕΕΠ ή/και την ευρύτερη περιοχή, στην 
τελευταία περίπτωση μόνο εφόσον υπάρχει επαρκής 
χώρος για διάθεση σε ανάλογες υπηρεσίες. 

Οι υπηρεσίες που μπορεί να παρέχονται και θα συ¬ 
στεγάζονται στο ΚΕΔ, ενδεικτικά περιλαμβάνουν: 

• Γραφεία έδρας της ΕΑΝΑΕΠ και της ΕΔΕΠ 

• Κατάστημα Τραπεζικών Υπηρεσιών 

• Γραφείο Ταχυδρομικών Υπηρεσιών 

• Γ ραφείο μίσθωσης Υπηρεσιών γραμματειακής υπο¬ 
στήριξης, εκτυπώσεων, φωτοτυπιών κτλ. 

• Γ ραφείο υπηρεσιών ασφαλείας του Επιχειρηματικού 
Πάρκου 

• Γ ραφείο Τ εχνικών υπηρεσιών συντήρησης και απο¬ 
κατάστασης βλαβών 

• Γ ραφείο πυροσβεστικής υπηρεσίας 

• Ιατρείο - Πρώτες Βοήθειες 

• Γ ραφείο Τ ράπεζας Δεδομένων Εργατικού, Τ εχνικού 
προσωπικού ή υπηρεσίες διάθεσης Ανθρωπίνου Δυναμικού 

• Γ ραφείο μισθώσεων μηχανολογικού εξοπλισμού και 
οχημάτων, παροχές υπηρεσιών οδικών, θαλάσσιων ή 
συνδυασμένων μεταφορών κτλ. 

• Γραφείο Τεχνοοικονομικού Συμβούλου 

• Αίθουσα πολλαπλών χρήσεων 

• Εστιατόριο - καφετέρια 

• Μίνι Μάρκετ 

• Βιβλιοπωλείο, χαρτοπωλείο 

• Αστυνομικό Σταθμό 

• Κάθε άλλη απαιτούμενη υποστηρικτική δραστηριό¬ 
τητα των ΕΕΠ και του ΕΠ 

7. Για τη σύναψη οποιοσδήποτε σύμβασης με αντι¬ 
κείμενο την εγκατάσταση, μετεγκατάσταση ή εν γένει 
ανάπτυξη δραστηριότητας κοινής ωφέλειας εκ μέρους 
δημόσιας υπηρεσίας, ΝΠΔΔ ή ιδιώτη σε έκταση ή κτί- 
σμα που περιλαμβάνεται στα κοινόχρηστα ή κοινόκτητα 
θα συμβάλλεται η ΕΔΕΠ, κατά την κρίση της και με 
γνώμονα το συμφέρον του ΕΠΠΑΜΑΝ και την βέλτιστη 
οργάνωση και παροχή κοινωφελών υπηρεσιών στους 
ιδιοκτήτες γης και στις ΕΕΠ. 

8. Η ΕΔΕΠ είτε μετά από πρωτοβουλία του ΔΣ είτε 
μετά από αιτήματα των ΕΕΠ, μπορεί να διενεργεί δι¬ 
αγωνισμό για προμήθειες ή υπηρεσίες, για το σύνολο 
ή μέρος των ΕΕΠ, με στόχο την ενιαία αντιμετώπιση 
διαφόρων αναγκών και την επίτευξη οικονομιών κλίμα¬ 
κας για λογαριασμό των ΕΕΠ. Η συμμετοχή σε αυτούς 
τους διαγωνισμούς θα είναι στην διακριτική ευχέρεια 
κάθε ΕΕΠ ξεχωριστά. Οι διαγωνισμοί μπορούν να υλο¬ 
ποιούνται και ηλεκτρονικά (Β2Β). 

9. Η ΕΔΕΠ δύναται να αναπτύξει ή/και να εκμεταλλεύ¬ 
εται φυλασσόμενο χώρο στάθμευσης σε κοινόχρηστο 
χώρο του ΕΠΠΑΜΑΝ και να παρέχει τις ανάλογες υπο¬ 
στηρικτικές υπηρεσίες. 

10. Μετά από την έγκριση των αρμοδίων φορέων δύ- 
νανται να εγκατασταθούν φωτοβολταϊκά συστήματα 
στις οροφές των κτιρίων του ΕΠΠΑΜΑΝ, με απόφαση 
και ευθύνη των ιδιοκτητών ή / και των ΕΕΠ. 

11. Όποια «υποχρεωτική», όπως ορίζεται στο άρθ. 16, 
υπηρεσία δεν παρέχεται από την ΕΑΝΕΠ, μπορεί να 
αναπτυχθεί από την ΕΔΕΠ. 

12. Επιτρέπεται η εκμετάλλευση από την ΕΑΝΕΠ ή 
από την ΕΔΕΠ εγκατάστασης κεραίας τηλεπικοινωνιών 
από τρίτους με μίσθωση συγκεκριμένου χώρου εντός 
του ΕΠΠΑΜΑΝ. 


ΑΡΘΡΟ 3 

Διαδικασία και Όροι Εγκατάστασης 

1. Προκειμένου μια ΕΕΠ να εγκατασταθεί ή μετεγκα- 
τασταθεί στο ΕΠΠΑΜΑΝ δυνάμει Συμφώνου Εγκατάστα¬ 
σης, η επιχείρηση πρέπει να εκδηλώσει το ενδιαφέρον 
της προς την ΕΔΕΠ ή την ΕΑΝΕΠ, επί ειδικού εντύπου, 
παραθέτοντας τα απαραίτητα οικονομικά, τεχνικά και 
περιβαλλοντικά στοιχεία. 

α. Στο έντυπο αυτό, που θα επέχει θέση Υπεύθυνης 
Δήλωσης του Ν. 1599/1986, ο ενδιαφερόμενος θα πρέπει 
υποχρεωτικά να αναφέρει: 

• το είδος της δραστηριότητας με τον κωδικό ΕΣΥΕ, τη 
δυναμικότητα παραγωγής και τα τεχνικά στοιχεία αυτής 

• την κατάταξη σε βαθμό όχλησης βάσει της σχετι¬ 
κής ΚΥΑ 

• δήλωση μηχανικού για την συμβατότητα χρήσεων 
και βαθμού όχλησης της δραστηριότητας, 

• το εκτιμώμενο ύψος της επένδυσης 

• το είδος και την κατ’ εκτίμηση ημερήσια παροχή 
των στερεών αποβλήτων του 

• το είδος και το φορτίο ΒΟϋ καθώς και την κατ’ εκτί¬ 
μηση ημερήσια παροχή των υγρών αποβλήτων του, που 
θα αποχετεύονται απευθείας ή διαμέσου ΜΕΑ της ΕΕΠ 
στο κεντρικό δίκτυο αποχέτευσης και που θα πρέπει να 
είναι συμβατά με τις προδιαγραφές του της Μονάδας 
Βιολογικού Καθαρισμού που εξυπηρετεί το ΕΠ. 

• το είδος και την κατ’ εκτίμηση ημερήσια παροχή 
των αερίων αποβλήτων του. 

β. Ειδικά για συγκεκριμένες κατηγορίες δραστηριοτή¬ 
των, για τις οποίες η ΕΑΝΕΠ ή η ΕΔΕΠ κατά την κρίση της 
θεωρεί ότι δεν αποτελούν συνήθη παραγωγική διαδικα¬ 
σία μεταποίησης και διακίνησης - αποθήκευσης πρώτων 
υλών ή προϊόντων, το έντυπο εκδήλωσης ενδιαφέροντος 
πρέπει υποχρεωτικά να συνοδεύεται από τεχνοοικονο- 
μική έκθεση και μελέτη περιβαλλοντικών επιπτώσεων. 

2. Στην περίπτωση κατά την οποία ο ενδιαφερόμενος 
δεν θα είναι ιδιοκτήτης γης, τότε η εκδήλωση ενδιαφέ¬ 
ροντος θα πρέπει να συνυπογράφεται και από τον ιδιο¬ 
κτήτη αναφέροντας τους βασικούς όρους της εμπράγ¬ 
ματης ή ενοχικής μεταξύ τους σύμβασης. Προϋπόθεση 
ελέγχου του αιτήματος από την ΕΔΕΠ αποτελεί η προ¬ 
σκόμιση των σχετικών παραστατικών περί της εξόφλη¬ 
σης κάθε δαπάνης που βαρύνει τον ιδιοκτήτη προς τις 
ΕΑΝΕΠ, ΕΔΕΠ, Οργανισμούς Κοινής Ωφελείας, Δήμο κτλ. 
Στην περίπτωση αυτή η ΕΔΕΠ απαντώντας θετικά στην 
εκδήλωση ενδιαφέροντος (μετ)εγκατάστασης θεωρείται 
ότι αποδέχεται και την σύμβαση μεταξύ ιδιοκτήτη και 
τρίτου, υπό τον πρόσθετο όρο ότι η μελλοντική ΕΕΠ 
θα είναι αλληλεγγύως και εις ολόκληρο υπεύθυνη με 
την ΕΕΠ για την καταβολή των κοινοχρήστων και των 
λοιπών δαπανών που βαρύνουν την ιδιοκτησία έως την 
υπογραφή του Συμφώνου Εγκατάστασης. 

3. Η ΕΔΕΠ αποφαίνεται αιτιολογημένα και κατά την 
ανέλεγκτη κρίση της μέσα σε ένα (1) μήνα, με δυνατό¬ 
τητα παράτασης για ένα (1) ακόμη μήνα κατά ανώτατο 
όριο, από την ημερομηνία υποβολής της εκδήλωσης 
ενδιαφέροντος και των τυχόν άλλων απαιτουμένων 
εγγράφων, λαμβάνοντας υπόψη, ενδεικτικά και όχι πε¬ 
ριοριστικά, τη συμβατότητα της εν γένει εγκατάστασης 
της ως άνω επιχείρησης με το νομικό πλαίσιο που διέπει 
το ΕΠΠΑΜΑΝ, την καταλληλότητα της θέσης εγκατά¬ 
στασης ή μετεγκατάστασης της ενδιαφερόμενης επι¬ 
χείρησης στο ΕΠΠΑΜΑΝ και του συγκεκριμένου κάθε 



41678 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


φορά οικοπέδου, την επάρκεια των δικτύων υποδομής, 
το βαθμό κυκλοφοριακής επιβάρυνσης του οδικού δι¬ 
κτύου του ΕΠΠΑΜΑΝ και της ευρύτερης περιοχής, τον 
όγκο και το είδος της απαιτούμενης πρώτης ύλης, τις 
περιβαλλοντικές επιπτώσεις στη λειτουργία των υφι¬ 
στάμενων και μελλοντικών ΕΕΠ καθώς και την υγιεινή 
και ασφάλεια των εργαζομένων στο ΕΠΠΑΜΑΝ και των 
κατοίκων της ευρύτερης περιοχής. 

4. Η αιτιολογημένη, κατά τα ανωτέρω, απάντηση για 
την εγκατάσταση ή μη μιας επιχείρησης κοινοποιείται 
στην ενδιαφερόμενη επιχείρηση. Η ενδιαφερόμενη επι¬ 
χείρηση υποχρεούται να προσέλθει και να υπογράψει 
το Σύμφωνο Εγκατάστασης, σύμφωνα με το άρθρο 4 
του παρόντος Κανονισμού, εντός της προθεσμίας που 
θα ορίζεται στην ως άνω απάντηση. 

5. Η παράδοση του ακινήτου του ΕΠΠΑΜΑΝ στον εκά- 
στοτε δικαιούχο συντελείται μετά την πλήρωση των 
όρων της αποδοχής της εκδήλωσης ενδιαφέροντος και 
την υπογραφή των κατά νόμο και τον παρόντα Κανονι¬ 
σμό απαιτούμενων συμβάσεων. 

6. Η εγκατάσταση ή μετεγκατάσταση επιχειρήσεων 
στο ΕΠΠΑΜΑΝ γίνεται είτε με την μεταβίβαση από τον 
ιδιοκτήτη στον εγκαθιστάμενο της κυριότητας οικοπέ¬ 
δου ή/ και οικοδομήματος (μέρους ή όλου), που βρίσκο¬ 
νται στο ΕΠΠΑΜΑΝ είτε με τη σύσταση επ’ αυτών άλ¬ 
λου εμπράγματου δικαιώματος, είτε με την εκμίσθωση 
αυτών, είτε με άλλη ενοχική σχέση. 

7. Τα Σύμφωνα Εγκατάστασης καταρτίζονται πάντοτε 
και επί ποινή ακυρότητας με συμβολαιογραφικό έγ¬ 
γραφο. Στο Σύμφωνο Εγκατάστασης, οι ΕΕΠ πρέπει να 
δηλώνουν ρητά και ανεπιφύλακτα ότι αποδέχονται το 
σύνολο των διατάξεων του Κανονισμού Λειτουργίας, 
στον οποίο και θα προσχωρούν. 

8. Για την οικοδόμηση των κτιριακών της εγκαταστά¬ 
σεων και γενικότερα για την εγκατάσταση και λειτουρ¬ 
γία της εντός του ΕΠΠΑΜΑΝ, η ΕΕΠ πρέπει να είναι 
εφοδιασμένη με όλες τις απαραίτητες Άδειες από τις 
αρμόδιες Δημόσιες Υπηρεσίες, να ακολουθεί τις δια¬ 
δικασίες αδειοδότησης και υλοποίησης, όπως αυτές 
προβλέπονται από την εκάστοτε ισχύουσα Νομοθεσία 
και να τηρεί τους όρους του Πολεοδομικής μελέτης - 
Ρυμοτομικού Σχεδίου του ΕΠΠΑΜΑΝ, σύμφωνα με το 
άρθρο 5 του παρόντος Κανονισμού. 

9. Κάθε ΕΕΠ υποχρεούται να εξασφαλίσει επαρκή 
ασφάλιση των εγκαταστάσεων της με υπογραφή σχε¬ 
τικού ασφαλιστηρίου/ων συμβολαίου/ων με αναγνωρι¬ 
σμένη και αξιόχρεη ασφαλιστική εταιρία. 

10. Οι διατάξεις του παρόντος Κανονισμού Λειτουργί¬ 
ας εφαρμόζονται και δεσμεύουν τις ΕΕΠ και στις περι¬ 
πτώσεις της περαιτέρω μεταβίβασης της κυριότητας ή 
μίσθωσης ή με οποιοδήποτε τρόπο παραχώρησης της 
χρήσης ιδιοκτησιών τους σε τρίτους. 

11. Η λήψη γνώσης ή/και η σύμφωνη γνώμη ή/και η 
έγκριση ή/και η αποδοχή από την ΕΔΕΠ αιτήσεων, αιτη¬ 
μάτων, δηλώσεων κ,λ.π., που υποβάλλονται από τις ΕΕΠ 
ή τρίτους προς την ΕΔΕΠ, δεν απαλλάσσει τα πρόσωπα 
αυτά από την ευθύνη ή από την υποχρέωση που έχουν 
έναντι των αρμόδιων αρχών, υπηρεσιών ή φορέων, να 
λάβουν οποιεσδήποτε απαιτούμενες άδειες, εγκρίσεις 
κλπ., ούτε καθιστά την ΕΔΕΠ συνυπεύθυνη έναντι των 
αρμόδιων αυτών αρχών, υπηρεσιών ή φορέων. 

12. Κάθε ΕΕΠ που προσκομίζει, για οποιονδήποτε λόγο 
(πχ. προς έγκριση, προς ενημέρωση, κλπ), στην ΕΔΕΠ 


έγγραφα, βεβαιώσεις, αιτήσεις από και προς αρχές, 
υπηρεσίες και φορείς ευθύνεται αποκλειστικά για την 
ορθότητα, την εγκυρότητα και την πληρότητα των προ- 
σκομισθέντων στοιχείων και βαρύνεται με τυχόν δαπά¬ 
νες που θα προκύψουν εξαιτίας των ως άνω εγγράφων, 
βεβαιώσεων ή αιτήσεων. 

13. Τυχόν πρόστιμα ή / και κυρώσεις ή / και επιβαρύν¬ 
σεις ή / και μέτρα θεραπείας που επιβάλλονται από 
τις αρμόδιες αρχές, φορείς ή υπηρεσίες στην ΕΔΕΠ ή / 
και ΕΑΝΕΠ για πράξεις ή παραλείψεις που έγιναν με 
υπαιτιότητα του ιδιοκτήτη, των ΕΕΠ ή του χρήστη θα 
αναλαμβάνονται και θα καταβάλλονται πλήρως από 
τον υπαίτιο, ανεξαρτήτως εάν για τον ίδιο λόγο έχουν 
επιβληθεί πρόστιμα ή κυρώσεις ή επιβαρύνσεις ή μέτρα 
θεραπείας και σε αυτόν, ενώ ο υπαίτιος θα αποζημιώνει 
πλήρως την ΕΔΕΠ ή/και ΕΑΝΕΠ για κάθε δαπάνη ή ζημία 
ήθελε προκόψει από την αιτία αυτή. 

ΑΡΘΡΟ 4 

Σύμφωνα Εγκατάστασης 

1. Σε κάθε Σύμφωνο Εγκατάστασης θα συμβάλλεται 
υποχρεωτικά και επί ποινή ακυρότητας εκ τρίτου η 
ΕΔΕΠ, όσον αφορά τα δικαιώματα και τις υποχρεώ¬ 
σεις της ΕΕΠ σχετικά με την διοίκηση και διαχείριση 
του ΕΠΠΑΜΑΝ, το δε συμβολαιογραφικό έγγραφο θα 
κηρύσσεται τίτλος εκτελεστός και εκκαθαρισμένος για 
την ικανοποίηση των χρηματικών απαιτήσεων της ΕΔΕΠ 
έναντι της ΕΕΠ, από τις υποχρεώσεις αυτής, σύμφωνα 
με τον παρόντα Κανονισμό Λειτουργίας. Στο Σύμφωνο 
Εγκατάστασης πρέπει υποχρεωτικά να περιλαμβάνονται: 

• οι όροι εγκατάστασης, καθώς και οι όροι λειτουργίας 
της εγκαθισταμένης επιχείρησης, 

• οι ρυθμίσεις που αφορούν στις προθεσμίες έναρξης 
και περάτωσης των εργασιών κατασκευής, 

• ρητή και ανεπιφύλακτη δήλωση της προς (μετ)- 
εγκατάσταση επιχείρησης ότι αποδέχεται την 

εφαρμογή των διατάξεων του Ν. 3982/11 και την υπα¬ 
γωγή της στις διατάξεις αυτές, στις κατ' εξουσιοδότηση 
αυτών εκδιδόμενες πράξεις, την ισχύουσα Κ.Υ.Α. καθο¬ 
ρισμού του ΕΠΠΑΜΑΝ, στις διατάξεις του παρόντος 
Κανονισμού Λειτουργίας, καθώς και στο Καταστατικό 
και τις αποφάσεις των αρμοδίων οργάνων της ΕΔΕΠ, 
όπως τα παραπάνω θα ισχύουν με τις εκάστοτε πιθανές 
τροποποιήσεις τους. 

• τα δικαιώματα και οι υποχρεώσεις της ΕΔΕΠ ένα¬ 
ντι της εγκαθισταμένης επιχείρησης σε περίπτωση μη 
τήρησης απ’ αυτήν των όρων που συμπεριλαμβάνονται 
στο εν λόγω Σύμφωνο Εγκατάστασης και στον Κανονι¬ 
σμό Λειτουργίας. Ενδεικτικά αναφέρονται η αμετάκλητη 
πληρεξουσιότητα στην ΕΔΕΠ να επιβάλει το μέτρο της 
προσωρινής ή και οριστικής διακοπής παροχής κοινω¬ 
φελών υπηρεσιών προς την παραβαίνουσα επιχείρηση, 
η προσφυγή της ΕΔΕΠ στις αρμόδιες για την διακοπή 
της λειτουργίας της ΕΕΠ αρχές ή/και υπηρεσίες, η άρση 
της παράβασης εκ μέρους της ΕΔΕΠ με δαπάνες της 
παραβαίνουσας Επιχείρησης κ.ο.κ. 

2. Απαγορεύεται η χωρίς την έγγραφη συναίνεση της 
ΕΔΕΠ μεταβολή του παραγωγικού σκοπού της επιχεί¬ 
ρησης που εγκαθίσταται στο ΕΠΠΑΜΑΝ. Η απαγόρευση 
αυτή ισχύει και για τους καθολικούς και ειδικούς δια¬ 
δόχους των αρχικών ιδιοκτητών ή μισθωτών. Η παρά 
την απαγόρευση και χωρίς την ανωτέρω συναίνεση 
μεταβολή του παραγωγικού σκοπού μιας επιχείρησης 

είναι άκυρη και δεν παράγει κανένα έννομο αποτέλεσμα 
έναντι της ΕΔΕΠ, η οποία υποχρεούται να προβεί σε 
κάθε σύννομη ενέργεια προς κάθε εκδούσα αρχή με 
σκοπό την ανάκληση της άδειας λειτουργίας της ΕΕΠ. 
Επίσης απαγορεύεται η αύξηση της συνολικής ισχύος 
μιας ΕΕΠ στο ΕΠΠΑΜΑΝ ή / και η μεταβολή της μεθόδου 
της παραγωγικής διαδικασίας, χωρίς τη σύμφωνη γνώμη 
της ΕΔΕΠ, λόγω ενδεχόμενης παραβίασης των όρων 
εγκατάστασης στο ΕΠΠΑΜΑΝ ή υπέρβασης των ορίων 
που έχουν τεθεί για το ΕΠΠΑΜΑΝ συνολικά. 

3. Για την διαφύλαξη της τήρησης των όρων που 
τίθενται για την εγκατάσταση μιας επιχείρησης στο 
ΕΠΠΑΜΑΝ, η ΕΔΕΠ έχει το δικαίωμα να προβαίνει στη 
διενέργεια ελέγχων, τακτικών ή έκτακτων, τόσο κατά 
την εγκατάσταση όσο και κατά τη λειτουργία της επι¬ 
χείρησης και, σε περίπτωση παραβιάσεων των όρων 
αυτών, στην συνακόλουθη ενημέρωση και πρόσκληση 
των υγειονομικών ή άλλων αρμοδίων αρχών ή/και υπη¬ 
ρεσιών προς επιβολή των κατά Νόμο κυρώσεων. 

4. Σύμφωνο Εγκατάστασης δεν υποχρεούνται να υπο¬ 
γράψουν οι επιχειρήσεις που είναι εγκατεστημένες στο 
ΕΠΠΑΜΑΝ προ της δημοσιεύσεως του παρόντος Κανονι¬ 
σμού, οι οποίες υπάγονται αυτοδίκαια στις διατάξεις του 
παρόντος Κανονισμού Λειτουργίας, έλκοντας τα δικαι¬ 
ώματα και υποχρεούμενες να τηρούν τις διατάξεις του. 

5. Προϋπόθεση για την έναρξη λειτουργίας μιας επι¬ 
χείρησης αποτελεί η ολοκλήρωση των όψεων των κτι- 
ριακών εγκαταστάσεων και των φυτεύσεων και η δια¬ 
μόρφωση του περιβάλλοντος χώρου που θα διασφαλίζει 
ασφαλή και ανεμπόδιστη πρόσβαση και απομάκρυνση 
οχημάτων και πεζών από και προς τον περιβάλλοντα 
χώρο και τα κτίρια της ΕΕΠ. 

6. Οι διατάξεις του παρόντος άρθρου εφαρμόζονται 
και ισχύουν και για τους καθολικούς και ειδικούς εν 
γένει διαδόχους των αρχικών ιδιοκτητών ή μισθωτών. 

ΚΕΦΑΛΑΙΟ II 

ΟΡΟΙ ΔΟΜΗΣΗΣ, ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ 
ΙΔΙΟΚΤΗΤΩΝ ΑΚΙΝΗΤΩΝ ΚΑΙ ΕΓΚΑΤΕΣΤΗΜΕΝΩΝ 
ΕΠΙΧΕΙΡΗΣΕΩΝ 

ΑΡΘΡΟ 5 

Όροι Δόμησης - Ρυμοτομικό Σχέδιο 

1. Η Πολεοδομική μελέτη - Ρυμοτομικό Σχέδιο και οι 
Οροι και περιορισμοί Δόμησης θα καθορίζονται με την 
σχετική Απόφαση του Γενικού Γραμματέα της Περιφέ¬ 
ρειας Στερεός Ελλάδας. 

2. Οι ιδιοκτήτες και οι εγκαθιστάμενες στο ΕΠΠΑΜΑΝ 
επιχειρήσεις είναι υποχρεωμένοι να τηρούν τα προβλε- 
πόμενα στις παραγράφους του παρόντος άρθρου, όπως 
αυτά αναφέρονται στην ΚΥΑ Φ/Α.5.33/15088/945/2012 
ΚΥΑ (ΦΕΚ 3540/31-12-2012) και στον Πολεοδομικό Κα¬ 
νονισμό της περιοχής του ΕΠΠΑΜΑΝ που θα εγκριθεί. 

ΑΡΘΡΟ 6 

Δικαιώματα και Υποχρεώσεις 
Εγκατεστημένων Επιχειρήσεων 

1. Κάθε έργο που θα εκτελεστεί μέσα στο ΕΠΠΑΜΑΝ 
πρέπει να πληροί όλους τους όρους και τις προϋπο¬ 
θέσεις κατασκευής και ασφάλειας της ισχύουσας πο- 
λεοδομικής και λοιπής νομοθεσίας. Πριν την έναρξη 
των εργασιών η ΕΕΠ ή γενικά ο με οποιονδήποτε άλλο 
νόμιμο τρόπο χρήστης του γηπέδου, δεσμεύεται και 


υποχρεούται να προσκομίσει στην ΕΔΕΠ το στέλεχος 
της οικοδομικής άδειας, το εγκεκριμένο Διάγραμμα Κά¬ 
λυψης και τις εγκεκριμένες όψεις, καθώς και να γνω¬ 
στοποιήσει την ανάδοχο κατασκευάστρια εταιρία, όταν 
προχωρήσει στην υπογραφή της σχετικής σύμβασης 
ανάθεσης έργου. 

Κατά τη διάρκεια της εκτέλεσης των εργασιών η 
ΕΔΕΠ θα μπορεί να ζητήσει να προσκομιστούν οι με¬ 
λέτες που έχουν συνάρτηση με τα έργα υποδομής ή 
που τυχόν επηρεάζουν όμορες ιδιοκτησίες. 

Η κατασκευάστρια εταιρία που θα επιλεγεί ως γενικός 
ανάδοχος για την εκτέλεση των εργασιών ανέγερσης 
των εγκαταστάσεων θα πρέπει υποχρεωτικά να είναι 
πιστοποιημένη κατά το πρότυπο 130 14001 : 2005 για 
την προστασία του περιβάλλοντος και κατά το πρότυπο 
ΟΗ5Α18001 του 2007 για θέματα ασφάλειας και υγείας. 
Επιπλέον, θα τηρούνται όλα τα προβλεπόμενα από την 
κείμενη Ελληνική νομοθεσία για την Ασφάλεια & Υγιεινή 
των εργαζομένων. Αντίγραφο του Σχεδίου Ασφάλειας 
Υγείας ( ΣΑΥ) και του Φακέλου Ασφάλειας Υγείας (ΦΑΥ) 
θα υποβάλλεται και στην ΕΔΕΠ. 

Όλα τα εργοτάξια θα πρέπει, πέραν των προβλεπομέ- 
νων από την ισχύουσα νομοθεσία μέτρων Υγιεινής και 
Ασφάλειας και μέτρων Προστασίας Περιβάλλοντος, να 
λαμβάνουν ιδιαίτερη μέριμνα σε θέματα οργάνωσης των 
απαιτούμενων υποστηρικτικών εργοταξιακών εγκατα¬ 
στάσεων, π.χ. αποδυτήρια, τουαλέτες, χώροι στάθμευ¬ 
σης IX αυτοκινήτων - φορτηγών - μηχανημάτων έργου, 
κλπ, εντός των γηπέδων των ιδιοκτησιών τους. 

Η ΕΕΠ υποχρεούται να μεριμνά για την ανάρτηση στην 
είσοδο του εργοταξίου πληροφοριακής πινακίδας ενι¬ 
αίου τύπου διαστάσεων 2,00x1,00 που ισχύει για όλα τα 
εργοτάξια του ΕΠΠΑΜΑΝ. Οι πινακίδες θα αναγράφουν 
τα στοιχεία του Κυρίου του'Εργου, τον τίτλο του'Εργου, 
τα στοιχεία των Μελετητών, των Επιβλεπόντων Μηχανι¬ 
κών και των αναδοχών κατασκευαστικών εταιριών, τον 
αριθμό οικοδομικής αδείας, το τηλέφωνο επικοινωνίας 
των αρμοδίων του Κυρίου του'Εργου και τα τηλέφωνα 
επικοινωνίας των τεχνικών Υγιεινής και Ασφάλειας του 
εργοταξίου. 

2. Οι ιδιοκτήτες ή οι χρήστες οικοπέδων του ΕΠΠΑ¬ 
ΜΑΝ υποχρεούνται εντός τριών ετών από την υπογρα¬ 
φή του Συμφώνου Εγκατάστασης να εφοδιαστούν με 
οικοδομική άδεια για την ανέγερση των εγκαταστά¬ 
σεων και εντός τεσσάρων (4) ετών από την έκδοση 
της οικοδομικής άδειας να έχουν αποπερατώσει την 
κατασκευή κτιριακών εγκαταστάσεων επιφάνειας ίσης 
με το τριάντα τοις εκατό (30%) της εγκεκριμένης κά¬ 
λυψης κατ’ ελάχιστον, το σύνολο των όψεων προς τους 
κοινόχρηστους χώρους καθώς και την περιτοίχιση του 
οικοπέδου, και να αναπτύξουν εντός του ακινήτου τους 
την επιχειρηματική δραστηριότητα για την οποία έχουν 
υπογράψει το Σύμφωνο Εγκατάστασης. Στην ΕΔΕΠ πα¬ 
ρέχεται από τον παρόντα κανονισμό η δυνατότητα να 
χορηγεί τις απαραίτητες παρατάσεις, κατόπιν σχετικού 
αιτιολογημένου αιτήματος από την ΕΕΠ. 

3. Απαγορεύεται σε οποιαδήποτε ΕΕΠ η ανόρυξη γε¬ 
ωτρήσεων για την προμήθεια νερού ή η εκσκαφή απορ¬ 
ροφητικών ή σηπτικών βόθρων σε ιδιόκτητο οικόπεδο. 

4. Η υδροδότηση του ΕΠΠΑΜΑΝ γίνεται με υδροληψία 
από γεωτρήσεις. Προβλέπεται και η δυνατότητα σύνδε¬ 
σης με το δίκτυο πόσιμου νερού του Δήμου. 

Η διαχείριση του νερού (υδροληψία, μέτρηση ποιότη¬ 
τας νερού, τροφοδοσία μονάδων, συντήρηση δικτύου 
και επιμερισμός δαπανών) γίνεται από την ΕΔΕΠ. 

5. Οποιαδήποτε σύνδεση ΕΕΠ με τα υδραυλικά δίκτυα 
υποδομών (ύδρευση, ακάθαρτα, όμβρια) και το τηλεπι¬ 
κοινωνιακό δίκτυο θα πραγματοποιείται με τη σύμφωνη 
γνώμη της ΕΔΕΠ. 

6. Οι ΕΕΠ οφείλουν να ενημερωθούν διεξοδικά και 
να εφαρμόζουν και να τηρούν όλες τις διατάξεις που 
αναφέρονται στην εκάστοτε ισχύουσα Κ.Υ.Α. έγκρισης 
των περιβαλλοντικών όρων του ΕΠΠΑΜΑΝ, καθώς και 
αυτές της κείμενης Υγειονομικής και Περιβαλλοντικής 
νομοθεσίας. Με τις διατάξεις αυτές επιβάλλονται οι 
αναγκαίοι όροι και περιορισμοί που πρέπει να τηρούνται 
στη διάρκεια κατασκευής και λειτουργίας των εγκα- 
θισταμένων δραστηριοτήτων, για την προστασία του 
περιβάλλοντος από τους εν γένει ρύπους (θόρυβοι - 
δονήσεις, αέρια - υγρά - στερεά απόβλητα). 

7. Εφ’ όσον οι ΕΕΠ έχουν προς διάθεση υγρά απόβλητα 
που χρήζουν ειδικής προεπεξεργασίας, θα πρέπει να 
προβαίνουν στη σύνταξη κατάλληλης μελέτης προεπε- 
ξεργασίας αποβλήτων, η οποία αποτελεί απαραίτητη 
προϋπόθεση για τη λήψη της σύμφωνης γνώμης της 
ΕΔΕΠ, προκειμένου να ζητηθεί η αναγκαία άδεια και 
από τον Δήμο για τη σύνδεση της μονάδας στο δίκτυο 
αποβλήτων. Η απορροή των επιφανειακών όμβριων 
υδάτων γίνεται μέσω εκτεταμένου αποστραγγιστικού 
δικτύου (εσχαρών, φρεατίων, τάφρων, καναλιών, σωλη¬ 
νωτών κλειστών αγωγών κλπ).. Τα όμβρια ύδατα των 
ΕΕΠ κατά κανόνα θα συλλέγονται και θα οδηγούνται 
στην υφιστάμενη υποδομή μέσω κατάλληλα ανεπτυγμέ¬ 
νου δικτύου που θα συνδέεται στα πλησιέστερα φρεά¬ 
τια υδροσυλλογής κατόπιν υποβολής σχετικής μελέτης 
προς έγκριση από την ΕΔΕΠ. Οι χρησιμοποιούντες το 
δίκτυο ακαθάρτων του ΕΠΠΑΜΑΝ υποχρεούνται να κα¬ 
ταβάλουν εφάπαξ τέλος σύνδεσης (θα καθορίζεται με 
απόφαση του ΔΣ της ΕΔΕΠ και δεν θα μπορεί να ξεπερ¬ 
νά το ποσό των 20 λεπτών του ευρώ ανά τετρ. μέτρο 
επιφάνειας κτηρίων, αναπροσαρμοζόμενου ανά τριετία 
με τιμαριθμική αναπροσαρμογή) και το αναλογούν τί¬ 
μημα επεξεργασίας και διάθεσης των αποβλήτων, που 
θα κατανέμεται στις κοινόχρηστες δαπάνες. 

8. Οι ΕΕΠ υποχρεούνται, για λόγους καλαισθησίας, 
να διατηρούν, όπως προβλέπεται στο Σύμφωνο Εγκα¬ 
τάστασης τους, σε καλή κατάσταση, τα ανήκοντα σε 
αυτές καθώς και τα χρησιμοποιούμενα από αυτές κτίρια 
και ιδιαίτερα τις όψεις και τους ακάλυπτους χώρους 
κατάλληλα εξωράίσμένους. 

9. Οι ΕΕΠ έχουν την υποχρέωση να κατασκευάσουν 
και να διατηρήσουν εσοχές επί των περιφράξεων των 
οικοπέδων τους επί των οποίων θα τοποθετούνται 
τουλάχιστον πέντε (5) τυποποιημένοι κάδοι αστικών 
απορριμμάτων, ώστε να είναι δυνατή η συλλογή και 
αποκομιδή τους από τον αρμόδιο προς τούτο φορέα. 
Οι κάδοι θα είναι σε διάφορα χρώματα για ξεχωριστή 
συλλογή διαφόρων ανακυκλώσιμων υλικών, κατάλλη¬ 
λα για εξυπηρέτηση από απορριμματοφόρο οχήματα 
μηχανικής αποκομιδής αστικών απορριμμάτων και θα 
τηρούν προδιαγραφές και πιστοποιήσεις (180, ϋΙΝ κτλ) 
που θα καθορίζει η ΕΔΕΠ ή που θα είναι συμβατές 
τουλάχιστον με αυτά που θα χρησιμοποιούν στους 
Δήμους. Η προμήθεια και διαθεσιμότητα των κάδων 
αυτών γίνεται με ευθύνη της ΕΕΠ, ο δε αριθμός του 
θα είναι ανάλογος του όγκου των απορριμμάτων κάθε 


επιχείρησης. Η ΕΔΕΠ μπορεί να προτείνει επιλεκτική 
και συνολική προμήθεια κάδων, μετά από διαγωνιστική 
διαδικασία. Επίσης η ΕΔΕΠ θα διερευνήσει τη δυνατό¬ 
τητα παραχώρησης κάδων ή / και παροχής σχετικών 
υπηρεσιών από το Δήμο ή άλλο φορέα αποκομιδής 
αστικών απορριμμάτων. 

10. Η αποκομιδή και απομάκρυνση των αστικών απορ¬ 
ριμμάτων γίνεται από αρμόδιους φορείς που διαθέτουν 
τον κατάλληλο εξοπλισμό (οχήματα μεταφοράς) και 
προσωπικό, ενώ η εναπόθεση των απορριμμάτων γίνε¬ 
ται σε χώρους εγκεκριμένους για τη διάθεση στερεών 
αστικών απορριμμάτων. Σε περίπτωση μεγάλου όγκου 
ή οχληρής φύσης βιομηχανικών απορριμμάτων, η ΕΕΠ 
υποχρεούται να μέριμνα για την αποκομιδή τους με 
δικά της έξοδα. 

11. Οι ΕΕΠ υποχρεούνται στην ακριβή τήρηση όχι μόνο 
των πιο πάνω όρων αλλά γενικότερα και των ισχυό- 
ντων κανονισμών των αρμοδίων υγειονομικών αρχών 
και να συμμορφώνονται σε κάθε υπόδειξη των αρμοδίων 
αρχών. 

12. Σε περίπτωση που η ΕΔΕΠ διαπιστώσει την πα¬ 
ράβαση οποιοσδήποτε από τις παραπάνω διατάξεις, 
υποχρεούται να προβεί στη λήψη του προσήκοντος μέ¬ 
τρου, όπως, ενδεικτικά και όχι περιοριστικά, να καλέσει 
τον παραβάτη να θεραπεύσει την παράβαση και σε 
περίπτωση μη συμμορφώσεως αυτού, να προβεί στη 
θεραπεία της παραβάσεως με δαπάνες του παραβάτη, 
να καταγγείλει την παράβαση στις αρμόδιες αρχές ή 
/ και υπηρεσίες, να ζητήσει από τις αρμόδιες αρχές ή/ 
και υπηρεσίες την επιβολή του μέτρου της προσωρι¬ 
νής διακοπής παροχής των σχετικών υπηρεσιών ή την 
ανάκληση της άδειας λειτουργίας της επιχειρήσεως του 
παραβάτη μέχρι της συμμορφώσεως αυτού. 

13. Οι ΕΕΠ με το πέρας των εργασιών κατασκευής ή 
μετασκευής κτιρίων, υποδομών και συνδέσεων θα παρα¬ 
δίδουν στην ΕΔΕΠ φάκελο με σειρά των σχεδίων αε-όυίΐΐ 
σε ηλεκτρονική μορφή και σε ένα εκτυπωμένο αντίγρα¬ 
φο, τα οποία η ΕΔΕΠ θα διατηρεί σε βάση δεδομένων 
για να υπάρχει πλήρης απεικόνιση των επίγειων και 
υπόγειων παρεμβάσεων στο ΕΠΠΑΜΑΝ. Στο φάκελο των 
σχεδίων αε όυίΐί που θα παραδίδεται περιλαμβάνεται το 
στέλεχος της άδειας οικοδομής, το διάγραμμα κάλυψης, 
το τοπογραφικό διάγραμμα και το σχέδιο περιβάλλο¬ 
ντος χώρου, η μελέτη πυροπροστασίας και οι κατόψεις 
καθώς και τεχνική περιγραφή των εγκαταστάσεων ως 
προς το φέροντα οργανισμό, τις πλαγιοκαλύψεις, τις 
επικαλύψεις, τις μονώσεις και τις Η/Μ εγκαταστάσεις 
ως προς τις δεξαμενές καυσίμων. 

14. Οι ΕΕΠ, σύμφωνα και με την ΚΥΑ Έγκρισης Ανά¬ 
πτυξης του ΕΠΠΑ Μαντουδίου ή και τον Κανονισμό 
Περιβαλλοντικής Διαχείρισης (ΚΠΔ) που μπορεί να συ- 
ντάξει η ΕΔΕΠ, πρέπει να υποβάλλουν στην ΕΔΕΠ και 
να διατηρούν επικαιροποιημένα «ΣχέδιαΈκτακτης Ανά¬ 
γκης» (ΣΕΑ) και σχέδια πυρασφάλειας. Επίσης οι ΕΕΠ 
υποχρεούνται ρητά να ορίζουν και να γνωστοποιούν 
στην ΕΔΕΠ, (α) τον υπεύθυνο Περιβάλλοντος, (β) τον 
υπεύθυνο εκτάκτων αναγκών και (γ) υπεύθυνο ΕΚΕ, οι 
οποίοι θα επικοινωνούν άμεσα με τον υπεύθυνο της 
ΕΔΕΠ για συντονισμό των δράσεών τους. 

ΑΡΘΡΟ 7 

Αύλειος περιβάλλων χώρος των 
Εγκατεστημένων Επιχειρήσεων 

1. Ο αύλειος περιβάλλων χώρος των ΕΕΠ δεν μπορεί 
να χρησιμοποιηθεί για αποθηκεύσεις, φορτοεκφορ- 

τώσεις προϊόντων και πρώτων υλών που μπορούν να 
προκαλέσουν αέρια ρύπανση, να αποφράξουν ή να ρυ- 
πάνουν τα δίκτυα ακαθάρτων και όμβριων υδάτων (π.χ. 
ενδεικτικά αναφερόμενες, αποθήκευση ή φορτοεκφόρ¬ 
τωση στον αύλειο χώρο της επιχείρησης κάθε μορφής 
χύδην υλικών ή υλικών συσκευασμένων σε χάρτινους ή 
πλαστικούς σάκους ή χημικών σε υγρή ή στερεή μορφή 
σε μικρή ή μεγάλη συσκευασία). 

2. Οι ΕΕΠ δεν επιτρέπεται να σχηματίζουν ακάλυπτους 
χώρους εναπόθεσης σκουπιδιών ή αχρήστων πραγμά¬ 
των μέσα στα κτίρια ή έξω από αυτά. Η ΕΕΠ θα πρέπει, 
εφόσον αυτό απαιτείται να διαθέτει ειδικά διαμορφω¬ 
μένους αποθηκευτικούς χώρους εντός του οικοπέδου 
για την προσωρινή αποθήκευση βιομηχανικών απορριμ¬ 
μάτων και μεγάλου όγκου ή οχληρής φύσης αστικών 
απορριμμάτων. Η προσωρινή αποθήκευση δεν πρέπει 
να προκαλεί περιβαλλοντική επιβάρυνση, διαρροές 
και οσμές. Ενδεικτικά, τα αποθηκευτικά μέσα θα είναι: 
εμπορευματοκιβώτια, τροχήλατοι τυποποιημένοι κάδοι 
με σκέπαστρο, ειδικά διαμορφωμένος χώρος, πρέσες 
και κάθε άλλος εγκεκριμένου τύπου εξοπλισμός απο¬ 
θήκευσης ανάλογα με το είδος και την ποσότητα των 
απορριμμάτων. Όλα τα απορρίμματα και άχρηστα που 
πιθανώς σωρεύονται εντός των ακάλυπτων χώρων των 
επιχειρήσεων, καθώς και όλα τα χρησιμοποιημένα υλικά 
συσκευασίας και μεταφοράς, πρέπει να μεταφέρονται μία 
φορά τουλάχιστον την εβδομάδα, με μέριμνα της κάθε 
ΕΕΠ εκτός του χώρου του ΕΠΠΑΜΑΝ. Γενικώς οι ΕΕΠ 
υποχρεούνται να διατηρούν τους χώρους των μονάδων 
τους καθαρούς και σε καλή κατάσταση, πληρώντας τους 
όρους Υγείας και Ασφάλειας αλλά και καλαισθησίας. 

3. Η δημιουργία χώρου πρασίνου είναι υποχρεωτική 


και θα πρέπει να υλοποιηθεί κατ’ εφαρμογή τουλάχιστον 
της εγκεκριμένης φυτοτεχνικής μελέτης της οικοδο¬ 
μικής αδείας - άδειας δόμησης, η οποία θα πρέπει να 
καθορίζει, μεταξύ άλλων, ότι περιμετρικά κάθε οικοδομι¬ 
κού τετραγώνου θα γίνεται και θα διατηρείται φύτευση 
δέντρων και θάμνων με συγκεκριμένη πυκνότητα, αριθμό 
σειρών και φυτευτικό σύνδεσμο. Η περιμετρική ζώνη 
φύτευσης πρέπει να περιλαμβάνει το σύνολο των πρα¬ 
σιών που προβλέπονται από την πολεοδομική μελέτη 
- ρυμοτομικό σχέδιο. 

4. Η περιτοίχιση των οικοπέδων και η διαμόρφωση των 
πεζοδρομίων, είναι υποχρεωτική και γίνεται βάσει των 
σχεδίων και των προδιαγραφών, που εγκρίνονται από 
την ΕΔΕΠ. Ο τύπος περίφραξης καθορίζεται στο Σχήμα 
1 που ακολουθεί. Οι διαστάσεις μπορούν να διαφορο¬ 
ποιηθούν μέσα στα επιτρεπόμενα ανά τον ΓΟΚ όρια. Σε 
περίπτωση που η ΕΕΠ επιθυμεί να κατασκευάσει άλλου 
είδους περιτοίχιση, θα πρέπει να υποβάλλει στην ΕΔΕΠ 
αντίστοιχο αίτημα για να λάβει τη σύμφωνη γνώμη της, 
προ της έκδοσης της πολεοδομικής αδείας. Η παρούσα 
διάταξη αφορά τις περιτοιχίσεις των οικοπέδων που θα 
κατασκευασθούν μετά την δημοσίευση του παρόντος 
Κανονισμού. Η διαμόρφωση των πεζοδρομίων γίνεται 
με την εγκατάσταση προκατασκευασμένων τσιμεντέ¬ 
νιων κρασπεδόρυθρων επί των ορίων των οδών και η 
επιφάνεια κυκλοφορίας των πεζών διαστρώνεται είτε 
με χώμα με κατάλληλη επεξεργασία, είτε με τσιμεντό- 
πλακες τύπου πεζοδρομίου διαστάσεων 40 χ 40 εκ., 
λευκής απόχρωσης. Σε περίπτωση που η ΕΕΠ επιθυμεί 
άλλου είδους διάστρωση, θα πρέπει να υποβάλει στην 
ΕΔΕΠ αντίστοιχο αίτημα για την σύμφωνη γνώμη της 
προ της κατασκευής των σχετικών έργων. 

ΜΠΟΥΛΟΝΙ ανηκλεπτκό ΙΝΟΧ, Μ8*30 


- ΥΠΟΣΤΥΛΩΜΑΤΑ, από λάμα 60*8 
με πέλμα ύψους 1560 χι\.. 
τοποθετημένα ανά 2 μέτρα αξονκά 



- ΣΧΑΡΑ τύπου Α300 ΓΡΚΒ-Μ, 
από κατακόρυφες λάμες 25*2 και οριζόντιες 
λάμες 10*2 (βροχίδα αξονικά 66*132 χιλ ), 
διαστάσεων 1460 χΛ (ύψος)*1992 χιλ (μήκος; 


ΒΑΣΗ ΠΕΡΙΦΡΑΞΗΣ 

από οπλισμένο σκυρόδεμα 016/20, 

εμφανούς ύψους 90 εκ. 


250 


.800 


ΟΨΗ ΠΕΡΙΦΡΑΞΗΣ 


ΤΟΜΗ ΠΕΡΙΦΡΑΞΗΣ 


Σχήμα 1 Τύπος περίφραξης των βιομηχανικών οικοπέδων 

ΑΡΘΡΟ 8 

Προβολή Εγκατεστημένων Επιχειρήσεων 

1. Η ΕΔΕΠ διατηρεί το δικαίωμα να καθορίσει τη θέση 
και τον τρόπο προβολής των ΕΕΠ στους κοινόχρηστους 
χώρους και να τοποθετήσει πληροφοριακά σήματα ή 
πινακίδες στους χώρους του ΕΠΠΑΜΑΝ με κοινόχρηστη 
δαπάνη των ΕΕΠ. Το συγκεκριμένο στοιχείο προβολής 
της κάθε ΕΕΠ, θα βαρύνει την ίδια και θα καταλογίζεται 
προσθετικά στις κοινόχρηστες δαπάνες που αναλογούν 
στην ΕΕΠ.. 

2. Η ΕΔΕΠ, μπορεί να αναστείλει την προβολή των ΕΕΠ 
όταν αυτές δεν καταβάλουν τα έξοδα κοινοχρήστων 
που τους αναλογούν. Ειδικά στην περίπτωση αυτή, η 
ΕΔΕΠ δύναται να απομακρύνει τα στοιχεία προβολής 
των ΕΕΠ, εάν δεν έχουν καταβληθεί οι δαπάνες κοινο¬ 
χρήστων, για χρονικό διάστημα πέραν των έξι (6) μηνών. 
Η ανακατασκευή αυτών των στοιχείων προβολής και η 
επανατοποθέτηση τους βαρύνει εξ ολοκλήρου τις ΕΕΠ. 

3. Επιτρέπεται η τοποθέτηση πινακίδων ή μηνυμάτων 
ενδεικτικών της επωνυμίας των ΕΕΠ μόνο στους ιδιό¬ 
κτητους χώρους κάθε ΕΕΠ. Οι επιγραφές τοποθετούνται 
επί των όψεων των κτιρίων και επί της περιτοίχισης των 
οικοπέδων. Ειδικά στις πύλες των ΕΕΠ, είναι υποχρε¬ 
ωτική η τοποθέτηση, επί της περιτοίχισης, επιγραφής 
διαστάσεων περίπου 3μ X 1μ, με αναγραφή της επωνυ¬ 
μίας της ΕΕΠ και της διεύθυνσης (Ο.Τ. και οδός). Στις 
γωνίες των ιδιόκτητων οικοπέδων και επί της περιτοίχι- 
σης, οι ΕΕΠ υποχρεούνται να τοποθετούν πινακίδες με 
την επωνυμία τους και «βέλος» ένδειξης κατεύθυνσης 
προς την είσοδο των εγκαταστάσεων τους, με σκοπό 
την αποτελεσματική πληροφόρηση όσων επισκέπτονται 
την επιχείρησή τους. Οι επιγραφές αυτές θα είναι λευ¬ 
κού υποβάθρου, ενιαίες, με μαύρα γράμματα και βέλος 
κατεύθυνσης, διαστάσεων 80 X 20 εκατ, σύμφωνα με 
τις προδιαγραφές που θα ορίζει η ΕΔΕΠ. Επιτρέπεται 
επίσης η τοποθέτηση πυλώνων προβολής των ΕΕΠ επί 
των Ρυμοτομικών Γραμμών ή στον αύλειο χώρο τους. 

4. Η ΕΔΕΠ μπορεί να αποφασίζει έναντι τιμήματος 
και να παράσχει, με την υπογραφή σχετικής σύμβασης, 
την άδεια σε τρίτους να προβάλουν τα προϊόντα ή/και 
τις επιχειρήσεις τους σε κοινόχρηστους χώρους συμπε¬ 
ριλαμβανομένων και των πεζοδρομίων. Τα σχετικά έσοδα 
θα είναι επ’ ωφελεία της ΕΔΕΠ με σκοπό τον σχηματισμό 
αποθεματικού για βελτιώσεις στις Υποδομές και την οργά¬ 
νωση της Διοίκησης και της Διαχείρισης στο ΕΠΠΑΜΑΝ. 

ΑΡΘΡΟ 9 

Προστασία Κοινόχρηστων Εγκαταστάσεων 

1. Οι ΕΕΠ πρέπει να καταβάλλουν κάθε δυνατή επι¬ 
μέλεια για να αποφεύγεται η πρόκληση ζημίας στους 
κοινόχρηστους χώρους (οδούς, χώρους στάθμευσης, 
χώρους πρασίνου, υπονόμους, οχετούς, σωλήνες ύδρευ¬ 
σης, οδοφωτισμό, επιγραφές κλπ) του ΕΠΠΑΜΑΝ και 
να καταβάλλουν στην ΕΔΕΠ ή στον αρμόδιο Οργανι¬ 
σμό Κοινής Ωφέλειας αποζημίωση για κάθε ζημιά που 
προξένησαν από αμέλειά τους στις εγκαταστάσεις και 
στα δίκτυα, ηλεκτροδότησης και τηλεπικοινωνιών, κλπ. 

2. Για κάθε εργασία που θα γίνεται από μια ΕΕΠ εντός 
των κοινόχρηστων χώρων με τη σύμφωνη γνώμη της 
ΕΔΕΠ, π.χ. σύνδεση με τα δίκτυα του ΕΠΠΑΜΑΝ ή και 
τα δίκτυα παροχών κοινής ωφέλειας τρίτων παροχών 
θα ακολουθείται η κατωτέρω διαδικασία: 

2.1. Η επιχείρηση θα υποβάλλει στην ΕΔΕΠ το αίτημα 


υλοποίησης της εγκεκριμένης εργασίας μαζί με τα σχε¬ 
τικά σχέδια και τον προϋπολογισμό του κόστους της 
και θα καταβάλλει χρηματική εγγύηση ή θα παραδίδει 
Εγγυητική Επιστολή, που θα ανέρχεται κατ’ ελάχιστο στο 
50% της δαπάνης. Σε περίπτωση διαφωνίας της ΕΔΕΠ 
για το ύψος της εκτιμώμενης δαπάνης, αυτό θα προσδι¬ 
ορίζεται με τιμές μονάδων εργασιών Δημοσίων Έργων. 

Επίσης σε περίπτωση δικτύων παροχών κοινής ωφέ¬ 
λειας τρίτων παροχών, προ της ενάρξεως των εργασιών 
η ΕΕΠ θα παραδίδει την αντίστοιχη Εγγυητική Επιστολή 
ύψους 50% της δαπάνης που έχει προϋπολογιστεί με 
τους αντίστοιχους παρόχους. 

2.2. Πριν από την έναρξη των εργασιών θα ειδοποιείται 
ο υπεύθυνος τεχνικός της ΕΔΕΠ, ο οποίος θα παρί- 
σταται στην έναρξη των εργασιών και, όποτε το κρίνει 
απαραίτητο, και κατά την εκτέλεσή τους. 

2.3. Μετά την ολοκλήρωση των εργασιών ο υπεύθυνος 
τεχνικός συντάσσει, εντός προθεσμίας δέκα (10) ημε¬ 
ρών από την σχετική ειδοποίηση περαίωσης εργασιών, 
σχετική έκθεση, όπου θα αναφέρει την ολοκλήρωση και 
το έντεχνο της κατασκευής. 

2.4. Μετά τα ανωτέρω θα επιστρέφεται η χρηματική εγ¬ 
γύηση (ατόκως) ή η Εγγυητική Επιστολή στην επιχείρηση. 

2.5. Σε περίπτωση που κατά την εκτέλεση των εργα¬ 
σιών αυτών παρουσιαστούν κακοτεχνίες ή φθορές, η 
ΕΕΠ θα κληθεί να τις αποκαταστήσει αμέσως, άλλως 
οι αναγκαίες εργασίες αποκατάστασης θα εκτελούνται 
για λογαριασμό της από την ΕΔΕΠ, η δε σχετική δαπάνη 
θα εκπίπτει από τη χρηματική εγγύηση ή την Εγγυητική 
Επιστολή. Εάν δεν είναι επαρκές το ποσό της εγγύησης, 
υπόχρεη στην εξόφληση της σχετικής δαπάνης είναι 
αποκλειστικά και μόνο η ΕΕΠ. 

2.6. Η ανωτέρω διαδικασία μπορεί να μην ακολουθείται 
μόνο σε περιπτώσεις που υπάρχει κατεπείγουσα ανά¬ 
γκη αποκατάστασης βλάβης ή πρόληψης επείγοντος 
κινδύνου. 

2.7. Η σύνδεση των ΕΕΠ με τα δίκτυα παροχών κοινής 
ωφέλειας τρίτων παροχών θα πραγματοποιείται απευ¬ 
θείας με τους παρόχους αυτούς. 

Για την περίπτωση αυτή τα τέλη σύνδεσης και το 
αντάλλαγμα για τις υπηρεσίες σύμφωνα με τα εκάστοτε 
τιμολόγια του παρόχου, θα βαρύνουν τις ΕΕΠ και θα κατα¬ 
βάλλονται απευθείας από αυτές στον εκάστοτε πάροχο. 

ΚΕΦΑΛΑΙΟ III 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΕΠΙ ΚΟΙΝΟΧΡΗΣΤΩΝ 
ΧΩΡΩΝ ΚΑΙ ΕΓΚΑΤΑΣΤΑΣΕΩΝ κλπ 

ΑΡΘΡΟ 10 

Χρήση και Συντήρηση Κοινοχρήστων Χώρων, 
Πραγμάτων και Εγκαταστάσεων 

1. Απαγορεύεται η τοποθέτηση αντικειμένων, πρώτων 
και βοηθητικών υλών, μηχανημάτων, ή άλλων εγκατα¬ 
στάσεων, στα πεζοδρόμια ή στους δρόμους ή στις πλα¬ 
τείες και γενικά στους κοινόχρηστους χώρους. 

2. Οι χώροι πρασίνου θα διαμορφώνονται βάσει υπο- 
χρεωτικώς τηρουμένων προδιαγραφών καθοριζομένων 
από την ΕΔΕΠ, και κατ’ ελάχιστον σύμφωνα με την ΚΥΑ 
του ΕΠΠΑΜΑΝ. Η διατήρηση, συντήρηση και μέριμνα 
των χώρων πρασίνου του ΕΠΠΑΜΑΝ είναι υποχρεωτική. 

3. Ο φωτισμός των κοινόχρηστων χώρων και η το¬ 
ποθέτηση πληροφοριακών ή διαφημιστικών πινακίδων 
εναπόκειται στην αποκλειστική αρμοδιότητα της ΕΔΕΠ. 

Η λειτουργία μέρους κατά περίπτωση ή του συνόλου 
του οδοφωτισμού είναι υποχρεωτική. 

4. Δεν επιτρέπεται η χρήση των κοινόχρηστων χώρων 
για άλλες χρήσεις πλην των προβλεπομένων στο παρόν 
(κυκλοφορία πεζών και οχημάτων, στάθμευση οχημάτων, 
χώροι πρασίνου, ειδικές εγκαταστάσεις) και των προσ¬ 
διοριζόμενων στην εγκεκριμένη Πολεοδομική Μελέτη. 

5. Απαγορεύεται σε οποιαδήποτε ΕΕΠ ή τρίτο να κα¬ 
ταλαμβάνει, περιφράσσει, μόνιμα ή προσωρινά, δρόμους, 
πεζοδρόμια ή κοινόχρηστους χώρους. 

6. Απαγορεύεται ρητά η ανάρτηση από τις ΕΕΠ κάθε 
είδους πινακίδας στους κοινόχρηστους χώρους (πεζο¬ 
δρόμια, δρόμοι κλπ). 

7. Η παράβαση κάποιας από τις παραπάνω διατάξεις 
παρέχει το δικαίωμα στην ΕΔΕΠ να καλέσει τον παρα¬ 
βάτη να θεραπεύσει την παράβαση και, σε περίπτωση 
μη συμμορφώσεως, να προβεί στην άρση των παραβά¬ 
σεων με δαπάνες του παραβάτη, καθώς επίσης και να 
καταγγείλει τις παραβάσεις στις αρμόδιες αρχές. Οι 
δαπάνες αποκατάστασης των παραβάσεων, θα κατα¬ 
λογίζονται στην υπεύθυνη ΕΕΠ, η οποία υποχρεούται 
να εξοφλήσει στην ΕΔΕΠ την δαπάνη εντός 30 ημερο¬ 
λογιακών ημερών. 

ΑΡΘΡΟ 11 

Κυκλοφοριακές Ρυθμίσεις 

1. Η ΕΔΕΠ διατηρεί το αποκλειστικό δικαίωμα να 
ρυθμίζει την κατεύθυνση πεζών και οχημάτων στους 
χώρους του ΕΠΠΑΜΑΝ και να μεριμνά για όλα τα ανα- 
κύπτοντα προβλήματα κυκλοφορίας, συνεργαζόμενος 
με τις αρμόδιες αρχές. 

2. Οι ΕΕΠ οφείλουν να ενημερώνουν και να υποβάλουν 
σχέδια / μελέτες των κυκλοφοριακών ρυθμίσεων, εισό¬ 
δων και εξόδων των ιδιοκτησιών τους, ώστε η ΕΔΕΠ 
να αναθέτει σε ειδικούς μελετητές την εκπόνηση ή / 
και επικαιροποίηση των σχετικών μελετών των κυκλο- 
φοριακών ρυθμίσεων προς διασφάλιση της εύρυθμης 
κυκλοφορίας εντός του ΕΠΠΑΜΑΝ. Η ΕΔΕΠ δικαιούται 
να ζητήσει την τροποποίηση των κυκλοφοριακών ρυθ¬ 
μίσεων των ΕΕΠ προς διασφάλιση της εύρυθμης και 
ασφαλούς κυκλοφορίας στο ΕΠΠΑΜΑΝ. 

3. Σε περιπτώσεις που οι ΕΕΠ χρειάζονται προσωρι¬ 
νές αλλαγές (πχ κατά την κατασκευή, επισκευή κτιρί¬ 
ων, προσέλευση εξοπλισμού κτλ) στις κυκλοφοριακές 
ρυθμίσεις του ΕΠΠΑΜΑΝ, απευθύνονται στην ΕΔΕΠ με 
προτεινόμενο σχέδιο / μελέτη κυκλοφοριακής ρύθμισης 
και τον αιτούμενο χρόνο της προσωρινής αλλαγής. Η 
ΕΔΕΠ σε συνεννόηση με την ΕΕΠ εγκρίνει την προ¬ 
σωρινή αλλαγή ή προτείνει εναλλακτική ρύθμιση ώστε 
αφενός μεν να εξυπηρετηθεί η ΕΕΠ αφετέρου δε να 
είναι εύκολα προσπελάσιμο και ασφαλές το ΕΠΠΑΜΑΝ. 
Σε περίπτωση που απαιτείται χώρος προσωρινής στάθ¬ 
μευσης των οχημάτων των εργαζομένων στο εργοτά¬ 
ξιο σε κοινόχρηστους χώρους του ΕΠΠΑΜΑΝ κατά την 
διάρκεια κατασκευής του έργου, η ΕΕΠ θα πρέπει να 
ζητήσει από την ΕΔΕΠ τη σχετική έγκριση. 

4. Ο Κώδικας Οδικής Κυκλοφορίας, όπως εκάστοτε 
ισχύει, εφαρμόζεται και εντός του ΕΠΠΑΜΑΝ. 

5. Επιτρέπεται η στάθμευση οχημάτων μόνο όπου 
αυτό προβλέπεται από τη μελέτη οδοσήμανσης και επί¬ 
σης, εφόσον κατασκευαστούν και παρέχουν τις σχετικές 
υπηρεσίες (πχ. Φύλαξη), στους ειδικά διαμορφωμένους 
χώρους σταθμεύσεως (ΡειΈίηο), έναντι ανταλλάγματος. 


Η φόρτωση και εκφόρτωση προϊόντων ή πρώτων υλών, 
πρέπει να γίνεται αποκλειστικά στους ιδιόκτητους χώ¬ 
ρους της επιχείρησης, ενώ τόσο η φόρτωση/ εκφόρτωση 
όσο και η μεταφορά προϊόντων, υλικών κ.λ.π. πρέπει 
να διενεργείται κατά τρόπο, που θα διασφαλίζει την 
καθαριότητα των κοινόχρηστων χώρων. 

6. Δεν επιτρέπεται η εγκατάλειψη οχημάτων στους 
δρόμους και τους κοινόχρηστους χώρους του ΕΠΠΑ¬ 
ΜΑΝ. Η προσωρινή στάθμευση θα γίνεται με βάση τη 
σηματοδότηση των δρόμων και των λοιπών χώρων. 

7. Επιτρέπεται η ανάρτηση σημάτων ρύθμισης της 
κυκλοφορίας ή πληροφοριακών επιγραφών μόνο σε ει¬ 
δικά γί αυτό το λόγο τοποθετημένους από την ΕΔΕΠ 
στύλους ή στηρίγματα. 

ΚΕΦΑΛΑΙΟ IV 

ΟΡΟΙ ΚΑΙ ΠΕΡΙΟΡΙΣΜΟΙ ΓΙΑ ΛΟΓΟΥΣ ΠΡΟΣΤΑΣΙΑΣ 
ΠΕΡΙΒΑΛΛΟΝΤΟΣ, ΕΤΑΙΡΙΚΗ ΚΟΙΝΩΝΙΚΗ ΕΥΘΥΝΗ 
ΚΑΙ ΤΗΡΗΣΗ ΚΑΝΟΝΩΝ ΑΣΦΑΛΕΙΑΣ ΚΑΙ ΥΓΕΙΑΣ 

Η ΕΔΕΠ αναγνωρίζει ότι σημαντικός παράγοντας για 
τη μακροπρόθεσμη επιτυχία του ΕΠΠΑΜΑΝ και των ΕΕΠ, 
είναι η δυνατότητα να προάγει τα συμφέροντα της 
κοινωνίας, να δημιουργήσει δυναμικές σχέσεις με την 
τοπική κοινωνία, να διαχειριστεί υπεύθυνα και αποτε¬ 
λεσματικά σύνθετα περιβαλλοντολογικά και κοινωνικά 
ζητήματα και να συμβάλλει στην τοπική και εθνική οι¬ 
κονομία. Στα πλαίσια αυτής της αντίληψης της για την 
Εταιρική Κοινωνική Ευθύνη (ΕΚΕ), η ΕΔΕΠ θα προάγει 
την εφαρμογή κοινωνικά υπεύθυνων πρακτικών. Η ΕΔΕΠ 
θα υποστηρίξει την κοινότητα των ΕΕΠ με δημιουργι¬ 
κούς τρόπους ανταλλαγής και διάδοσης των βέλτιστων 
πρακτικών, πρωτοβουλιών και εργαλείων, με σκοπό να 
χρησιμοποιηθούν από τους επιχειρηματίες, και θα συν¬ 
δράμει στην ανάπτυξη συνεργασιών, ώστε οι τελευταίες 
να ενσωματώσουν κοινωνικές και περιβαλλοντικές ανη¬ 
συχίες στη λειτουργία των επιχειρήσεών τους και να 
αναπτύξουν καινοτομίες στον τομέα του περιβάλλοντος 
με ιδιαίτερη έμφαση στην οικολογική απόδοση και στην 
εξοικονόμηση ενέργειας. 

ΑΡΘΡΟ 12 

Όροι και Περιορισμοί Προστασίας Περιβάλλοντος (ΚΠΔ) 

Κάθε ΕΕΠ πρέπει να πληροί τους όρους που προβλέ- 
πονται από την εκάστοτε ισχύουσα Απόφαση Έγκρισης 
Περιβαλλοντικών Όρων του ΕΠΠΑΜΑΝ (σήμερα ισχύ- 
ουσα είναι η ΚΥΑ Φ/Α.5.33/15088/945/2012 ΚΥΑ (ΦΕΚ 
3540/31-12-2012)), τους δικούς της εγκεκριμένους περι¬ 
βαλλοντικούς όρους και την εκάστοτε ισχύουσα εθνική 
νομοθεσία περί Οργανωμένων Υποδοχέων Βιομηχανίας 
(σήμερα ισχύων Ν.3982/2011). 

Σε περίπτωση παράβασης των όρων της ΚΥΑ, ως 
εκάστοτε ισχύει, η ΕΔΕΠ υποχρεούται στη λήψη κάθε 
αναγκαίου μέτρου, συμπεριλαμβανομένου του δικαιώ¬ 
ματος προσφυγής σε κάθε αρμόδια για τη λειτουργία 
της παραβαίνουσας ΕΕΠ Υπηρεσία ή Αρχή. 

Η ΕΑΝΕΠ ή η ΕΔΕΠ μπορεί να υλοποιήσει οποτεδήπο¬ 
τε, την δυνατότητα σύνταξης ειδικού Κανονισμού Περι¬ 
βαλλοντικής Διαχείρισης (ΚΠΔ), ο οποίος μεταξύ των 
άλλων θα περιλαμβάνει ρητά τις γενικές υποχρεώσεις 
για την προστασία του περιβάλλοντος για κάθε εγκατε¬ 
στημένη επιχείρηση ή υπό εγκατάσταση μονάδα εντός 
του ΕΠΠΑΜΑΝ. Ο ειδικός αυτός Κανονισμός Περιβαλ¬ 
λοντικής Διαχείρισης μπορεί να λάβει πιστοποίηση ως 

Σύστημα Περιβαλλοντικής Διαχείρισης από ειδικά προς 
τούτο εξουσιοδοτημένο οργανισμό πιστοποίησης που 
λειτουργεί νόμιμα στην Ελλάδα και θα μπορεί να επι- 
καιροποιείται με απόφαση του Δ.Σ. αρχικά της ΕΑΝΕΠ 
και στη συνέχεια της ΕΔΕΠ, εφόσον αυτή έχει ιδρυθεί. 

ΑΡΘΡΟ 13 

Εταιρική Κοινωνική Ευθύνη (ΕΚΕ) 

Ο όρος Εταιρική Κοινωνική Ευθύνη (ΕΚΕ) αναφέρεται 
στις ενέργειες των επιχειρήσεων που αποσκοπούν στη 
συμβολή της αντιμετώπισης των περιβαλλοντικών και 
κοινωνικών ζητημάτων. 

Συγκεκριμένα, οι επιχειρήσεις αποτελούν οντότητες 
οι οποίες είναι άρρηκτα συνδεδεμένες με το κοινωνικό 
σύνολο μέσα στο οποίο δραστηριοποιούνται, επηρεάζο¬ 
ντας και επηρεαζόμενες από τα δεδομένα της εποχής 
και του χώρου δράσης τους. 

Οφείλουν, επομένως, να αναλαμβάνουν την ευθύνη 
που τους αναλογεί, απέναντι στην κοινωνία και το πε¬ 
ριβάλλον. Να σέβονται δηλαδή τις βασικές αρχές και 
τις αξίες που χαρακτηρίζουν τον πολιτισμό μας και 
ειδικότερα: 

• Το σεβασμό προς τον άνθρωπο, την ανθρώπινη αξι¬ 
οπρέπεια και την παροχή ίσων ευκαιριών 

• Το σεβασμό προς το περιβάλλον που κληρονομήσαμε 

• Την βελτίωση του βιοτικού επιπέδου και της ποιό¬ 
τητας ζωής 

Η εταιρική κοινωνική ευθύνη είναι σημαντική διότι 
αντικατοπτρίζει τις θεμελιώδεις αξίες της κοινωνίας 
στην οποία επιθυμούμε να ζούμε και δημιουργεί μια 
βάση για τις μελλοντικές γενιές, που προσδοκούν να 
ζήσουν σ’ έναν κόσμο που θα σέβεται τους ανθρώπους 
και το περιβάλλον. 

Στα πλαίσια όλων των παραπάνω, τόσο η ΕΔΕΠ όσο 
και οι ΕΕΠ του ΕΠΠΑΜΑΝ δεσμεύονται για την εφαρμο¬ 
γή των αρχών της Εταιρικής Κοινωνικής Ευθύνης, στο 
μέγιστο δυνατό βαθμό. 

ΑΡΘΡΟ 14 

Υποχρεώσεις Τήρησης Κανόνων Υγείας και Ασφάλειας 
(Υ&Α) των Εργοταξίων των Έργων ΕΑΝΕΠ, ΕΔΕΠ, ΕΕΠ 

Στο άρθρο για τις Υποχρεώσεις Τήρησης Κανόνων 
Υγείας και Ασφάλειας (Υ&Α ή ΥΑΕ) εντός Εργοταξίων 
Έργων για τους ΕΔΕΠ και ΕΕΠ καθορίζονται με σαφή¬ 
νεια όλες οι υποχρεώσεις και οι ευθύνες των αναδοχών 
και των κατασκευαστριών εταιριών σε θέματα Υγιεινής 
και Ασφάλειας Εργαζομένων, καθώς και της ίδιας της 
ΕΕΠ για τις περιπτώσεις εκτέλεσης εργασιών με αυτε¬ 
πιστασία. Το σχετικό άρθρο είναι αναπόσπαστο μέρος 
του παρόντος Κανονισμού Λειτουργίας. 

1. Γενικά 

Οι εργασίες που εκτελούνται από τις ΕΕΠ στο ΕΠΠΑ¬ 
ΜΑΝ, μπορεί να αφορούν την ανέγερση κτιριακών εγκα¬ 
ταστάσεων, τις ηλεκτρομηχανολογικές εργασίες, την 
εγκατάσταση εξοπλισμού, διαμόρφωση περιβάλλοντος 
χώρου, ειδικά έργα μετεγκαταστάσεων ή εκσυγχρονι¬ 
σμού κ.λπ. Κατά τη διάρκεια εκτέλεσης κάθε είδους 
εργασίας, θα πρέπει να λαμβάνεται μέριμνα, έτσι ώστε, 
όχι μόνο να εφαρμόζονται αυτά που προβλέπει η νομο¬ 
θεσία σε θέματα Υ&Α για τους ιδιόκτητους χώρους 
που εκτελούνται οι εργασίες, αλλά να λαμβάνεται υπ’ 
όψιν και η υφιστάμενη κατάσταση των ομόρων ιδιοκτη¬ 
σιών. Σε καμία περίπτωση δεν πρέπει να παρεμποδίζε¬ 


ται η εύρυθμη λειτουργία γειτονικής ΕΕΠ, ενώ πρέπει 
να λαμβάνονται όλα τα απαραίτητα μέτρα ασφαλείας 
ανάλογα με το είδος και τη θέση των εγκαταστάσεων 
των γειτονικών ΕΕΠ. 

Οι ΕΕΠ υποχρεούνται να μεριμνήσουν έτσι ώστε στις 
συμβάσεις ανάθεσης έργου σε αναδόχους κατασκευά- 
στριες εταιρίες, να συμφωνούνται με σαφήνεια όλες οι 
υποχρεώσεις και οι ευθύνες των δύο μερών σε θέματα 
Υγιεινής και Ασφάλειας Εργαζομένων και να αναγράφε¬ 
ται ρητά η υποχρέωση εφαρμογής των σχετικών όρων 
του παρόντος κανονισμού. Σε διαφορετική περίπτωση η 
ΕΔΕΠ έχει το δικαίωμα να μην επιτρέψει την είσοδο του 
«Ανάδοχου Έργου ΕΕΠ» στο ΕΠΠΑΜΑΝ. Επισημαίνεται 
ότι η πρόσβαση στο ΕΠΠΑΜΑΝ επιτρέπεται μόνον δια¬ 
μέσου των ελεγχόμενων εισόδων - πυλών και σύμφωνα 
με τις διαδικασίες ελέγχου πρόσβασης και αποχώρησης 
που ορίζει η ΕΔΕΠ ή με βάση τις ανάγκες των ΕΕΠ και 
πάντοτε εντός των επιτρεπόμενων εκ της νομοθεσίας 
ορίων ελέγχου από τους εξουσιοδοτημένους φύλακες 
(υπαλλήλων της ΕΔΕΠ ή εταιριών φύλαξης). 

Ο «ΑνάδοχοςΈργου ΕΕΠ» οφείλει να λάβει, κατά την 
εκτέλεση τουΈργου, όλα τα απαιτούμενα μέτρα Ασφά¬ 
λειας και Υγείας, που επιβάλλονται από την ισχύουσα 
νομοθεσία και επίσης να γνωρίζει και να εφαρμόζει, 
όλες τις προβλεπόμενες από την ΕΔΕΠ και τον παρόντα 
Κανονισμό διαδικασίες. Οφείλει επίσης, να τηρεί όλες 
τις νομοθετικές διατάξεις, σε θέματα Υ&Α καθώς και 
όλες τις εσωτερικές διαδικασίες της ΕΔΕΠ που τίθενται 
σε ισχύ κατά τη διάρκεια εκτέλεσης του έργου. 

Ο «ΑνάδοχοςΈργου ΕΕΠ» οφείλει να συμμορφώνεται 
άμεσα με τις όποιες υποδείξεις σε θέματα Υ&Α των εκ¬ 
προσώπων της ΕΔΕΠ. Ο «ΑνάδοχοςΈργου ΕΕΠ» οφείλει 
να λαμβάνει, με δικές του δαπάνες, τα επιβαλλόμενα για 
κάθε περίπτωση μέτρα Υ&Α, για την πρόληψη οποιου- 
δήποτε ατυχήματος ή επικίνδυνου συμβάντος, κατά τη 
διάρκεια της εκτέλεσης των έργων. Στη σύμβαση ανάθε¬ 
σης έργου, πρέπει να αναφέρεται ρητά ότι ο Ανάδοχος 
Έργου είναι υπεύθυνος γί αυτές και έχει όλες τις αστικές 
και ποινικές ευθύνες για οτιδήποτε συμβεί, είτε από δική 
του υπαιτιότητα, είτε από υπαιτιότητα των προστηθέ- 
ντων του, είτε από τα εργαλεία και μηχανήματα, που 
χρησιμοποιούνται για την εκτέλεση τουΈργου του, είτε 
από τρίτα μέρη, π.χ. υπεργολάβοι, επισκέπτες. 

Με την επιφύλαξη των δικαιωμάτων της ΕΔΕΠ, ο «Ανά- 
δοχοςΈργου ΕΕΠ» έχει το δικαίωμα, αλλά και την υπο¬ 
χρέωση (μετά από επίσημη συνεννόηση με τα αρμόδια 
όργανα της ΕΔΕΠ), να απαγορεύει την προσπέλαση 
στους χώρους εργασίας οποιουδήποτε προσώπου δεν 
φέρει την κατάλληλη εξουσιοδότηση παρουσίας του 
στα εργοτάξια τουΈργου. Στη περίπτωση αυτή υπο- 
χρεούται να κοινοποιήσει εγκαίρως στην Διοίκηση της 
ΕΔΕΠ την επίσκεψη οιουδήποτε μη εντεταλμένου από 
την ΕΔΕΠ προσώπου. 

Ο «ΑνάδοχοςΈργου ΕΕΠ» πρέπει να διασφαλίζει και 
να φυλάσσει όλες τις περιοχές εκτέλεσης εργασιών, 
αποθηκών κλπ. 

Είναι υπεύθυνος για τη λήψη όλων των αναγκαίων 
μέτρων Υ&Α, τόσο για το προσωπικό του, όσο και για 
τους εκπροσώπους της ΕΕΠ και της ΕΔΕΠ, και τρίτων, 
προκειμένου να αποφευχθούν ατυχήματα ή/ και απώ¬ 
λειες, που μπορεί να προκληθούν από την εκτέλεση 
των εργασιών. 

Ο «ΑνάδοχοςΈργου ΕΕΠ» είναι υπεύθυνος για την προ- 

μήθεια, κατασκευή, συντήρηση και λειτουργία όλων των 
εργοταξιακών εγκαταστάσεων φωτισμού, περίφραξης, 
ασφάλειας, εξοπλισμού ασφάλειας, χώρων υγιεινής, πυρα¬ 
σφάλειας κλπ., που απαιτούνται, για τη σωστή και ασφαλή 
εκτέλεση των εργασιών ή, που εύλογα, θα απαιτηθεί από 
τους εκπροσώπους της ΕΔΕΠ για λόγους ασφαλείας. 

Ο «Ανάδοχος Έργου» και η ΕΕΠ οφείλουν να υπο¬ 
βάλλουν πρόταση λήψης μέτρων Ασφαλείας για τις 
γειτονικές ιδιοκτησίες, έτσι ώστε να μην επηρεάζουν 
την εύρυθμη λειτουργία τους ή να δημιουργούν οποιον- 
δήποτε κίνδυνο. Η ΕΔΕΠ ελέγχει τη συγκεκριμένη πρό¬ 
ταση και μετά από τη σχετική έγκριση, τις κοινοποιεί 
στις όμορες ΕΕΠ. Κάθε ενδιαφερόμενη ΕΕΠ μπορεί να 
ζητήσει να της χορηγηθούν τα βασικά αρχιτεκτονικά 
σχέδια (διάγραμμα κάλυψης, όψεις και μελέτη διαμόρ¬ 
φωσης περιβάλλοντος χώρου) που αφορούν γειτονικό 
εργοτάξιο και που εμπεριέχονται στο αρχείο της ΕΔΕΠ. 
Λοιπά στοιχεία μελετών χορηγούνται κατά την κρίση 
της ΕΔΕΠ, εάν κριθεί αναγκαίο. 

Εάν, κατά τη διάρκεια εκτέλεσης των εργασιών, απαι¬ 
τηθούν επείγοντα μέτρα για την πρόληψη ατυχήματος 
ή διαρροής ή καταστροφής ή για τη διασφάλιση και την 
αποκατάσταση έπειτα από τέτοιο συμβάν, ο «Ανάδοχος 
Έργου ΕΕΠ» είναι υπεύθυνος να εκτελέσει οτιδήποτε 
είναι αναγκαίο. Η υποχρέωση αυτή του Αναδόχου του 
Έργου δεν περιορίζεται από το γεγονός ότι η ΕΔΕΠ 
διατηρεί το δικαίωμα να δίνει εντολές/ οδηγίες για την 
εκτέλεση των αναγκαίων εργασιών, ή να μην επιτρέπει 
την είσοδο στα εργοτάξια του ΕΠΠΑΜΑΝ προσωπικού, 
επισκεπτών, μηχανημάτων, κλπ, που δεν τηρούν τις δι¬ 
ατάξεις του παρόντος κανονισμού και της εκάστοτε 
ισχύουσας νομοθεσίας. 

2. Υποχρεώσεις Οργάνωσης Υγιεινής & Ασφάλειας 
των ΑναδόχωνΈργων των ΕΕΠ ή Εργασιών Συντήρησης 
της ΕΔΕΠ. 

Ο «ΑνάδοχοςΈργου ΕΕΠ» οφείλει να καταρτίσει κατά 
το Π.δ. 305/96 το Σχέδιο Ασφάλειας & Υγείας (ΣΑΥ) και 
τον Φάκελο Ασφάλειας & Υγείας (ΦΑΥ), και ότι απαιτεί¬ 
ται κατά την εκάστοτε ισχύουσα νομοθεσία. 

Ακόμα και στην περίπτωση, όπου δεν υπάρχουν ΣΑΥ/ 
ΦΑΥ οριστικής μελέτης, είτε επειδή η οριστική μελέτη 
εκπονήθηκε από άλλο φορέα, είτε γιατί εκπονήθηκε 
εσωτερικά από την ΕΕΠ, ο Ανάδοχος κατασκευής είναι 
αποκλειστικά υπεύθυνος για τη σύνταξη των ΣΑΥ /ΦΑΥ 
κατά τη φάση της κατασκευής, λαμβάνοντας υπόψη τα 
στοιχεία, που αναφέρονται στην οριστική μελέτη. 

Το ΣΑΥ και ο ΦΑΥ του έργου φυλάσσονται στο εργο¬ 
τάξιο, ώστε να είναι στη διάθεση των ελεγκτικών αρχών 
(π.χ. ΣΕΠΕ) καθώς και των εκπροσώπων της ΕΔΕΠ. 

Το ΣΑΥ αναθεωρείται από τον Ανάδοχο κάθε φορά, 
που αυτό κρίνεται αναγκαίο, σύμφωνα με την πορεία 
των εργασιών, ώστε να είναι επικαιροποιημένο καθ' όλη 
τη διάρκεια της κατασκευής του έργου. 

Γενικά, η ΕΔΕΠ όταν απαιτηθεί, μπορεί να ελέγχει τα 
μέτρα ασφάλειας του Αναδόχου, ειδικότερα όταν αυτά 
επηρεάζουν όμορες περιοχές, συμπεριλαμβανομένου 
των ΣΑΥ και ΦΑΥ και να ζητά πρόσθετα ή εναλλακτι¬ 
κά μέτρα αν το κρίνει απαραίτητο. Τα παραπάνω δεν 
θίγουν την αρχή ευθύνης του εργοδότη, που σύμφωνα 
με την εγκύκλιο 130297/15-7-96 και το Π.δ. 17/96 ορίζει 
ότι: "Ο εργοδότης είναι υπεύθυνος για την ασφάλεια και 
την υγεία των εργαζομένων στην επιχείρηση του και 
δεν απαλλάσσεται από αυτή την ευθύνη του ούτε όταν 


οι εργαζόμενοι δεν τηρούν τις υποχρεώσεις τους ούτε 
όταν αναθέτει καθήκοντα προστασίας και πρόληψης του 
επαγγελματικού κινδύνου στον Τεχνικό Ασφάλειας ή / 
και τον Ιατρό Εργασίας ή / και σε αρμόδιες Εξωτερικές 
Υπηρεσίες Προστασίας και Πρόληψης». 

3. Σύστημα Διαχείρισης Ασφάλειας εργοταξίων ΕΕΠ 

Ο «Ανάδοχος έργου» κάθε ΕΕΠ πρέπει να αναπτύξει 

ένα Σύστημα Διαχείρισης Ασφάλειας (Συ.Δι.Α.), το οποίο 
προβλέπει διαχειριστικές ενέργειες για την εκτέλεση 
του έργου, λαμβάνοντας υπ’ όψιν τις υπόλοιπες δρα¬ 
στηριότητες του ΕΠΠΑΜΑΝ. 

Οι ελάχιστες απαιτήσεις / ενότητες, που οφείλει να 
ικανοποιεί / περιέχει το Σύστημα Διαχείρισης Ασφαλεί¬ 
ας είναι η Δήλωση Πολιτικής Ασφαλείας της Αναδόχου 
Εταιρείας, η οποία θα συντάσσεται ειδικά για το συ¬ 
γκεκριμένο έργο. Στη Δήλωση Πολιτικής Ασφάλειας θα 
παρουσιάζονται οι στόχοι και οι δεσμεύσεις του Ανα¬ 
δόχου σε θέματα Υγείας και Ασφάλειας (Υ & Α) και θα 
λαμβάνονται υπ’ όψιν η ύπαρξη γειτονικών εργοταξίων 
ή εν λειτουργία εγκαταστάσεις. 

Επίσης πρέπει να περιγράφονται τα καθήκοντα Υγεί¬ 
ας και Ασφάλειας του Εργοταξιάρχη, των Μηχανικών 
του έργου, του Συντονιστή Υγείας και Ασφάλειας, του 
Τεχνικού Ασφαλείας και του Ιατρού Εργασίας και να 
κοινοποιούνται τα ονόματα στην ΕΔΕΠ. 

4. Φάκελος Υγείας & Ασφάλειας - κατασκευής έργου ΕΕΠ 

Το ΦΑΥ περιλαμβάνει το μητρώο του έργου (δηλ. 

τα σχέδια και την τεχνική περιγραφή του), καθώς και 
οδηγίες και χρήσιμα στοιχεία σε θέματα ασφάλειας, 
που πρέπει να λαμβάνονται υπόψη κατά τις ενδεχό¬ 
μενες μεταγενέστερες εργασίες καθ' όλη τη διάρκεια 
της εκτέλεσης του έργου (όπως εργασίες συντήρησης, 
μετατροπής, καθαρισμού, κλπ) και αποσκοπεί στην πρό¬ 
ληψη των κινδύνων κατά τις εργασίες αυτές. 

5. Οργάνωση Υ&Α αναδοχών έργων ΕΕΠ 

Η οργάνωση αφορά στη στελέχωση καθώς και συγκε¬ 
κριμένες διαδικασίες. Ο Ανάδοχος έργου ΕΕΠ σύμφωνα 
με τη νομοθεσία οφείλει να ορίσει στο έργο: 

• Υπηρεσίες Τεχνικού Ασφάλειας, 

• Υπηρεσίες Συντονιστή για θέματα Ασφάλειας & 
Υγείας κατά τη μελέτη του έργου, 

• Υπηρεσίες Συντονιστή για θέματα Ασφάλειας & 
Υγείας κατά την εκτέλεση του έργου, 

• Υπηρεσίες Ιατρού Εργασίας στην περίπτωση, που 
απαιτείται από τη Νομοθεσία (π.χ. στην περίπτωση, που 
οι εργαζόμενοι είναι περισσότερα από 50 άτομα, στην 
περίπτωση, που χρησιμοποιούνται στο έργο επικίνδυνα 
υλικά, κτλ.). 

Οι παραπάνω οφείλουν να δρουν συμβουλευτικά και 
να αναφέρονται στον Εργοταξιάρχη. Τα προσόντα, κα¬ 
θήκοντα και οι υποχρεώσεις του Τεχνικού Ασφάλειας, 
του Ιατρού Εργασίας και του Συντονιστή σε θέματα 
Υγείας και Ασφάλειας περιγράφονται αναλυτικά στη 
Νομοθεσία. Ο Ανάδοχος οφείλει να γνωστοποιεί στην 
αρμόδια Επιθεώρηση Εργασίας την ανάληψη καθηκό¬ 
ντων των παραπάνω, όπως επιβάλλει η ισχύουσα Νομο¬ 
θεσία, καθώς και στους εκπροσώπους της ΕΔΕΠ. 

6. Καθήκοντα των Υπευθύνων Υ & Α της ΕΔΕΠ & των 
έργων - εγκαταστάσεων των ΕΕΠ: 

• Η οργάνωση των διαδικασιών Υ&Α, σύμφωνα με τις 
ανάγκες του έργου, τις νομοθετικές διατάξεις. 

• Η λήψη κάθε απαιτούμενου μέτρου Υ&Α που τυχόν 
επηρεάζει όμορες ΕΕΠ. 

• Η οργάνωση επιθεωρήσεων / ελέγχων στα μέτωπα 
εργασιών για την επιβολή και διατήρηση των διαδικα¬ 
σιών και μέτρων ασφάλειας. 

• 0 καθορισμός των ειδών και των τεχνικών προδια¬ 
γραφών των Μέσων Ατομικής Προστασίας (ΜΑΠ), που 
θα χορηγούνται/ χρησιμοποιούνται ανά περίπτωση, πριν 
την εκκίνηση των εργασιών. 

• Η επιβεβαίωση της ύπαρξης και χρήσης του κα¬ 
τάλληλου προσωπικού εξοπλισμού ασφάλειας για κάθε 
εργαζόμενο. 

• Η τήρηση αρχείων και η γνωστοποίηση στις Αρμό¬ 
διες Αρχές (όπου αυτό απαιτείται) και στην Επίβλεψη, 
στοιχείων των ατυχημάτων, των παρ’ ολίγον ατυχη¬ 
μάτων, καθώς και άλλων επικίνδυνων συμβάντων, που 
ενδεχομένως λάβουν χώρα κατά την εκτέλεση των 
εργασιών. 

• Ο συντονισμός της εκπαίδευσης του προσωπικού 
σε θέματα Υ&Α. 

• Ο συντονισμός των τρίτων εισερχόμενων (π.χ. υπερ- 
γολάβων, επισκεπτών). 

7. Υποχρεώσεις Αναδόχου έργου ΕΕΠ για εργασίες 
ανέγερσης - ανακαίνισης - προσθήκης οικοδομικών και 
ηλεκτρομηχανολογικών εγκαταστάσεων - ειδικών έρ¬ 
γων κ.λπ. 

Ο Ανάδοχος υποχρεούται να τηρεί τα παρακάτω: 

7.1. Ημερολόγιο Μέτρων Ασφάλειας 

Το Η.Μ.Α. χορηγείται από την αρμόδια αρχή (Επιθε¬ 
ώρηση Εργασίας), φυλάσσεται στον τόπο του έργου 
με ευθύνη του Αναδόχου και είναι στη διάθεση κάθε 
ατόμου, που έχει έννομο συμφέρον και κάθε ελεγκτι¬ 
κής αρχής (ΣΕΠΕ, Κ.τ.Ε., κλπ.). Το Ημερολόγιο Μέτρων 
Ασφάλειας ενημερώνεται από εξουσιοδοτημένο και 
εγκεκριμένο από την ΕΕΠ προσωπικό του Αναδόχου 
έργου (εξουσιοδοτημένα προς τούτο πρόσωπα) και τα 
αρμόδια όργανα ελεγκτικών αρχών. 

7.2. Βιβλίο και Κατάλογος Ατυχημάτων 

Ο Ανάδοχος οφείλει να τηρεί Βιβλίο Ατυχημάτων, στο 
οποίο καταγράφονται υποχρεωτικά όλα τα ατυχήματα 
καθώς και τα αίτια και η περιγραφή κάθε ατυχήματος, 
που ενδεχομένως λάβει χώρα στο έργο και είναι στη 
διάθεση κάθε ελεγκτικής / αρμόδιας αρχής. 

7.3. Εκπαίδευση / Ενημέρωση Προσωπικού 

Ο Τεχνικός Ασφάλειας οφείλει να φροντίζει για την 
κατάρτιση και την εφαρμογή των προγραμμάτων εκπαί¬ 
δευσης όλων των εργαζομένων σε θέματα υγείας και 
ασφάλειας και σε μεθόδους αποφυγής ατυχημάτων και 
απωλειών. Το υπό πρόσληψη προσωπικό πρέπει πρώτα 
να εκπαιδεύεται και μετά να αναλαμβάνει τα καθήκοντα 
του, ώστε να αποφευχθούν οποιεσδήποτε ενέργειες, 
που ίσως θέσουν σε κίνδυνο τους ίδιους ή και τρίτους. 

7.4. Βιβλίο Υποδείξεων Τεχνικού Ασφάλειας και Ιατρού 
Εργασίας έργων ΕΕΠ 

Το Βιβλίο Υποδείξεων θεωρείται από την αρμόδια 
αρχή (αντίστοιχο Κ.Ε.Π.Ε.Κ.), ενώ σε αυτό καταχωρού- 
νται οι γραπτές υποδείξεις του Τεχνικού Ασφάλειας 
και του Ιατρού Εργασίας του Αναδόχου. Ο Ανάδοχος 
υποχρεούται να καταρτίσει Σχέδιο Έκτακτης Ανάγκης/ 
Σχέδιο Διαφυγής και Διάσωσης από τους χώρους ερ¬ 
γασίας, το οποίο θα αναρτάται σε κατάλληλες θέσεις 
στους χώρους εργασίας και θα δοκιμάζεται τακτικά με 
ασκήσεις, ώστε σε περίπτωση κινδύνου ή καταστροφής 
οι εργαζόμενοι να βρουν τις εξόδους κινδύνου και να 
διασωθούν. Οφείλει ακόμη, να τηρεί ένα Βιβλίο Επι¬ 


σκεπτών, στο οποίο θα αναφέρονται τα στοιχεία κάθε 
επισκέπτη και η ώρα εισόδου και εξόδου του στο έργο. 

7.5. Πρώτες Βοήθειες και Χώροι Υγιεινής στους χώ¬ 
ρους εργοταξίων των ΕΕΠ 

Ο Ανάδοχος υποχρεούται να μεριμνήσει ώστε: 

• Να υπάρχει επαρκής αριθμός κουτιών Πρώτων Βο¬ 
ηθειών στο χώρο του εργοταξίου. 

• Να υπάρχουν άτομα εκπαιδευμένα και ικανά να πα¬ 
ρέχουν πρώτες βοήθειες σε περίπτωση ανάγκης. Τα 
στοιχεία των παραπάνω ατόμων γνωστοποιούνται σε 
όλο το προσωπικό του εργοταξίου. 

• Να υπάρχει Ιατρός Εργασίας εάν αυτό απαιτείται 
από τη Νομοθεσία (πχ στην περίπτωση, που ο αριθμός 
του προσωπικού είναι κατά μέσο όρο μεγαλύτερος από 
50, όταν υπάρχουν υπόγειες εργασίες, που υπάρχουν 
επικίνδυνα υλικά, κ.α.). 

• Να υπάρχει εξοπλισμένο Ιατρείο, εάν αυτό απαιτεί¬ 
ται από τη Νομοθεσία. 

• Να παρέχεται στους εργαζόμενους πόσιμο νερό. 

7.6. Πυρασφάλεια έργων ΕΕΠ 

Για την πρόληψη και αντιμετώπιση πυρκαγιών στα 
εργοτάξια τηρούνται οι Κανονισμοί Πυρασφάλειας του 
Πυροσβεστικού Σώματος. 

Στη συνέχεια αναφέρονται ενδεικτικά κάποια θέματα 
για τα οποία οφείλει να μεριμνήσει ο Ανάδοχος: 

• Την εγκατάσταση και συντήρηση κατάλληλου και 
επαρκούς συστήματος πυρόσβεσης, τόσο στο χώρο των 
γραφείων, όσο και στα μέτωπα των εργασιών. 

• Όλοι οι πυροσβεστήρες θα υπόκεινται σε διαδικασί¬ 
ες συντήρησης σύμφωνα με τις οδηγίες του κατασκευ¬ 
αστή και θα ελέγχονται ανά τακτά χρονικά διαστήματα. 

• Μέριμνα και εκπαίδευση προσωπικού σε θέματα 
πυρασφάλειας. 

• Πρόβλεψη εκπαιδευμένης ομάδας για έκτακτες πε¬ 
ριπτώσεις. 

• Ρητή απαγόρευση καπνίσματος σε χώρους επικιν- 
δυνότητας. 

7.7. Επικίνδυνα Υλικά - Αποθήκευση και χρήση εντός 
εργοταξίων ΕΕΠ. 

Ο Ανάδοχος υποχρεούται να μεριμνήσει ώστε: 

• Να τηρείται φάκελος Δελτίων Ασφάλειας Προϊό¬ 
ντος για κάθε επικίνδυνο υλικό, που χρησιμοποιείται 
στο έργο (πχ χημικά πρόσμικτα σκυροδέματος, δια- 
λυτικά κ.α.). 

• Να τηρούνται όλα τα απαραίτητα μέτρα προφύλα¬ 
ξης κατά τη μεταφορά, τη χρήση και την αποθήκευση 
των παραπάνω υλικών (σύμφωνα με τις οδηγίες του 
Δελτίου Ασφάλειας Προϊόντος). 

• Να υπάρχει κατάλληλη σήμανση (στα Ελληνικά) στα 
δοχεία, που περιέχουν επικίνδυνα υλικά στο χώρο του 
εργοταξίου. Εάν μεγάλο μέρος των εργαζομένων είναι 
αλλοδαποί, είναι επιθυμητό να υπάρχει η παραπάνω 
σήμανση και στη γλώσσα των αλλοδαπών. 

• Στην περίπτωση που κατά την εργασία γίνεται χρή¬ 
ση υλικών, που περιέχουν αμίαντο, να ακολουθούνται 
οι σχετικές νομοθετικές διατάξεις. 

7.8. Ηλεκτρικές Εργοταξιακές Εγκαταστάσεις έργων ΕΕΠ 

Οι ηλεκτρικές εγκαταστάσεις των εργοταξίων γενι¬ 
κά πρέπει να ακολουθούν τις διατάξεις του ισχύοντος 
Κανονισμού Εσωτερικών Ηλεκτρικών Εγκαταστάσεων. 
Το ίδιο ισχύει και για τις συσκευές και μηχανήματα 
(φορητά ή μη), που λειτουργούν με ηλεκτρικό ρεύμα και 
χρησιμοποιούνται στο εργοτάξιο ( Π.δ. 1073/81). 

7.9. Χρήση Μηχανημάτων και Εργαλείων έργων ΕΕΠ 

Όλα τα μηχανήματα έργου και τα εργαλεία που χρη¬ 
σιμοποιούνται στο έργο πρέπει να φέρουν τη σήμανση 
«ΘΕ» και να πληρούν τις απαιτήσεις της Νομοθεσίας. Ει¬ 
δικότερα: Κάθε μηχάνημα έργου και εργαλείο χρησιμο¬ 
ποιείται για το λόγο για τον οποίο έχει κατασκευασθεί. 

• Η χρήση των μηχανημάτων έργου θα γίνεται από 
αδειούχους χειριστές ή βοηθούς χειριστές μόνο υπό 
την παρουσία του αδειούχου χειριστή. 

• Πριν τεθεί σε λειτουργία οποιοδήποτε εργαλείο, 
συσκευή ή μηχάνημα έργου πρέπει να έχει εξασφαλι- 
σθεί ότι κανένα άτομο δεν θα τεθεί σε κίνδυνο από τη 
χρήση του. 

• Κατά τη χρήση μηχανημάτων πρέπει να δίνεται ιδιαί¬ 
τερη προσοχή στις θέσεις των υπόγειων και υπέργειων 
δικτύων ΟΚΩ. Στην περίπτωση που διαπιστωθούν παρα¬ 
βάσεις εφαρμογής των ενδεδειγμένων μέτρων ασφα¬ 
λείας από την Επίβλεψη, ο Ανάδοχος θα υποχρεούται 
να τοποθετήσει ιδιαιτέρως πινακίδες συμμόρφωσης. 

• Να ενεργοποιείται το ηχητικό σήμα οπισθοπορείας 
στα μηχανήματα έργου και να λειτουργεί μονίμως πε¬ 
ριστροφικός προειδοποιητικός φανός κατά την κίνησή 
τους. 

• Να λαμβάνεται μέριμνα από τον Ανάδοχο, ώστε τα 
οχήματα και τα μηχανήματα έργου των υπεργολάβων 
να πληρούν τις απαιτήσεις που προβλέπει η Νομοθεσία. 

• Απαγορεύεται αυστηρά η κυκλοφορία ερπυστριο- 
φόρων μηχανημάτων έργου στο δίκτυο οδοποιίας του 
ΕΠΠΑΜΑΝ και στους κοινόχρηστους χώρους. 

• Απαγορεύεται η στάθμευση μηχανημάτων έργου, 
φορτηγών και Ι.Χ του προσωπικού των εργοταξίων ή 
επισκεπτών στους δρόμους του ΕΠΠΑΜΑΝ. Η στάθμευ¬ 
ση θα πραγματοποιείται μόνο σε ειδικά διαμορφωμέ¬ 
νους χώρους εντός των εργοταξίων. 

7.10. Έκτακτες Ανάγκες- ΣΕΑ 

Ο Ανάδοχος έργου ΕΕΠ είναι υπεύθυνος για τη διά¬ 
θεση στο εργοτάξιο ενός Σχεδίου Έκτακτης Ανάγκης 
(ΣΕΑ), ιδίως εάν στο έργο περιλαμβάνονται υπόγειες 
εργασίες. Στο Σχέδιο Έκτακτης Ανάγκης πρέπει να κα¬ 
ταγράφονται οι πιθανές περιπτώσεις έκτακτης ανάγκης, 
τα διαθέσιμα μέσα / τρόποι / διαδικασίες αντιμετώπι¬ 
σης τους, τα υπεύθυνα άτομα σε περίπτωση έκτακτης 
ανάγκης και τα τηλέφωνα επικοινωνίας με αρμοδίους 
του εργοταξίου και αρμοδίους εκτός του εργοταξίου 
(Νοσοκομεία, Αστυνομικές Αρχές, Πυροσβεστική κ.α.). 

Το Σχέδιο Έκτακτης Ανάγκης οφείλει να κοινοποιείται 
σε όλο το προσωπικό. Επίσης πρέπει να πραγματο¬ 
ποιούνται ασκήσεις ετοιμότητας στο προσωπικό του 
αναδόχου έργου της ΕΔΕΠ και των όμορων εγκατα¬ 
στάσεων σε συνεργασία με τη Διοίκησή τους, εφ’ όσον 
υπάρχει ειδικός σχεδιασμός για άμεση προστασία σε 
περίπτωση κινδύνου. 

7.11. Θερμές Εργασίες εκτελούμενες από εργαζόμε¬ 
νους στα έργα ΕΕΠ 

Θερμή είναι κάθε εργασία που συμπεριλαμβάνει φλό¬ 
γες ή που παράγει θερμότητα ή σπινθήρες (π.χ. ηλε¬ 
κτροσυγκόλληση, οξυγονοκόλληση, κοπή, τρόχισμα). Ο 
Ανάδοχος πρέπει να μεριμνήσει ώστε: 

• Οι παραπάνω εργασίες να πραγματοποιούνται από 
αδειούχους συγκολλητές. 

• Η αποθήκευση των φιαλών αερίου να γίνεται με 
ασφάλεια (όρθιες, δεμένες, προστατευμένες από ήλιο/ 


θερμότητα, διαχωρισμένες ανά είδος και οι γεμάτες 
από τις άδειες, αεριζόμενος χώρος κ.α). 

• Οι φιάλες αερίου να συνοδεύονται από το πιστο¬ 
ποιητικό καλής λειτουργίας τους από τον προμηθευτή. 

7.12. Μέσα Ατομικής Προστασίας στα εργοτάξια ΕΕΠ 

Ο Ανάδοχος υποχρεούται να χορηγήσει στο προσω¬ 
πικό του, στο προσωπικό της ΕΔΕΠ και στους επισκέ¬ 
πτες τα απαιτούμενα κατά περίπτωση Μέσα Ατομικής 
Προστασίας (ΜΑΠ), όπως Κράνη - Υποδήματα ασφαλεί¬ 
ας - Γ άντια για προστασία από μηχανικούς, χημικούς, 
θερμικούς ή ηλεκτρικούς κινδύνους - Μάσκες απλές ή 
με φίλτρο για προστασία από σκόνες, καπνούς, επικίν¬ 
δυνα αέρια - ωτοβύσματα ή ωτασπίδες - ανακλαστικά 
γιλέκα κ.λ.π.. 

Ο Ανάδοχος οφείλει να χορηγεί στους επισκέπτες τα 
απαραίτητα Μέσα Ατομικής Προστασίας, να τους ενη¬ 
μερώνει για τους κανόνες και τα συστήματα ασφάλειας 
που ισχύουν στους χώρους των εργασιών και να τους 
παρέχει συνοδεία κατά τη διάρκεια της επίσκεψης. Η 
ΕΔΕΠ μπορεί να απαγορεύσει την είσοδο στο ΕΠΠΑΜΑΝ 
ή να ζητήσει την απομάκρυνση κάθε εργαζόμενου ή 
επισκέπτη που δεν χρησιμοποιεί ΜΑΠ. 

ΚΕΦΑΛΑΙΟ V 

ΔΙΟΙΚΗΣΗ ΚΑΙ ΔΙΑΧΕΙΡΙΣΗ ΤΟΥ ΕΠΠΑΜΑΝ - 
ΠΑΡΕΧΟΜΕΝΕΣ ΥΠΗΡΕΣΙΕΣ 
ΚΑΙ ΟΙΚΟΝΟΜΙΚΕΣ ΥΠΟΧΡΕΩΣΕΙΣ 

ΑΡΘΡΟ 15 

Εταιρεία Διαχείρισης Επιχειρηματικού Πάρκου 

1. Η Διοίκηση και Διαχείριση του ΕΠΠΑΜΑΝ περιλαμ¬ 
βάνει κάθε είδους ενέργεια που αποσκοπεί στην εκπλή¬ 
ρωση του σκοπού της, στην εύρυθμη λειτουργία του 
Πάρκου, στην αξιοποίηση των κοινόχρηστων χώρων 
και εγκαταστάσεων, στην ανάληψη πρωτοβουλιών για 
τη βελτίωση και ανάπτυξη της υποδομής τους, στην 
ανάπτυξη νέων υποστηρικτικών υπηρεσιών και πρωτο¬ 
βουλιών στην αποτελεσματικότερη προστασία του πε¬ 
ριβάλλοντος από τις παραγωγικές δραστηριότητες που 
θα εγκατασταθούν σ’ αυτό, καθώς και το σχηματισμό και 
τη διαχείριση ειδικού αποθεματικού για την κάλυψη των 
δαπανών βελτίωσης και αναβάθμισης του ΕΠΠΑΜΑΝ. Η 
Διοίκηση και Διαχείριση του ΕΠΠΑΜΑΝ ασκείται από την 
ΕΔΕΠ σύμφωνα με την εκάστοτε ισχύουσα νομοθεσία, 
τον παρόντα Κανονισμό και το καταστατικό της. 

2. Υποχρέωση συμμετοχής στο μετοχικό κεφάλαιο 
της ΕΔΕΠ έχουν όλοι οι ιδιοκτήτες γης στο ΕΠΠΑΜΑΝ. 
Οι ιδιοκτήτες γης που εκμισθώνουν εδαφική έκταση ή 
οικοδόμημα για διάστημα τουλάχιστον δεκαπέντε (15) 
ετών, μπορούν να μεταβιβάζουν στο μισθωτή για όσο 
χρονικό διάστημα διαρκεί η μίσθωση και το δικαίωμα 
συμμετοχής τους στην ΕΔΕΠ. Σε περίπτωση που η μί¬ 
σθωση λήξει νωρίτερα, ο μισθωτής χάνει το δικαίωμα 
συμμετοχής στην ΕΔΕΠ, το οποίο επανέρχεται αυτοδι¬ 
καίως στον ιδιοκτήτη. 

3. Η ΕΑΝΕΠ θα ανακοινώσει στους ιδιοκτήτες γης τον 
χρόνο κατά τον οποίο υποχρεούνται να συμμετάσχουν 
στην ΕΔΕΠ. Η ΕΔΕΠ και οι υπηρεσίες της θα εδρεύουν 
εντός του Κτηρίου Διοίκησης (ΚΕΔ) του ΕΠΠΑΜΑΝ ή 
σε όποιο άλλο χώρο τυχόν αποφασιστεί εντός του ΕΠ¬ 
ΠΑΜΑΝ και το αρχικό μετοχικό του κεφάλαιο θα είναι 
το ελάχιστα προβλεπόμενο από το Νόμο. Το ποσό που 
θα συνεισφέρει κάθε ιδιοκτήτης γης θα είναι ευθέως 

ανάλογο με την οικοπεδική έκταση που διαθέτει για να 
καλύψει τις ανάλογες μετοχές και θα καταβληθεί σε 
ειδικό τραπεζικό λογαριασμό επ’ ονόματι της ΕΔΕΠ κατά 
την υπογραφή του Συμφώνου Εγκατάστασης. Οι ιδιο¬ 
κτήτες γης στο ΕΠΠΑΜΑΝ θα παραμένουν μέτοχοι στην 
ΕΔΕΠ μόνο για όσο διάστημα είναι ιδιοκτήτες αυτής. 
Σε περίπτωση αλλαγής ιδιοκτησίας ή / και λύσης μα¬ 
κροχρόνιας μίσθωσης είναι υποχρεωτική η ταυτόχρονη 
μεταβίβαση και των μετοχών της ΕΔΕΠ στον ιδιοκτήτη. 

4. Η ΕΔΕΠ διοικείται από Διοικητικό Συμβούλιο (ΔΣ). 
Το ΔΣ της ΕΔΕΠ θα είναι Ιίμελές και δύναται σ' αυτό 
να συμμετέχει εκπρόσωπος του οικείου Δήμου που θα 
ορίζεται απ' αυτόν με απόφαση του Δημοτικού Συμ¬ 
βουλίου κατόπιν αποστολής από την ΕΔΕΠ έγγραφης 
πρόσκλησης προς το Δήμο για το σκοπό αυτό τρεις (3) 
μήνες πριν από την αναμενόμενη ημερομηνία διενέργει¬ 
ας αρχαιρεσιών για την εκλογή νέου ΔΣ. Σε περίπτω¬ 
ση αλλαγής της Δημοτικής Αρχής ο εκπρόσωπος του 
Δήμου δύναται να αντικατασταθεί εντός προθεσμίας 
τριών (3) μηνών από την ημερομηνία ανάληψης των κα¬ 
θηκόντων της νέας Δημοτικής Αρχής. Επιπλέον, ως μέλη 
του Διοικητικού Συμβουλίου δύνανται να εκλέγονται 
δύο (2) πρόσωπα αναγνωρισμένου κύρους προερχόμενα 
από διάφορους φορείς, αρχές ή/και υπηρεσίες (ενδει¬ 
κτικά Επιμελητήρια, Πανεπιστήμια κλπ). Τα μέλη του ΔΣ 
που ανήκουν στο προσωπικό της ΕΔΕΠ, στις ΕΕΠ ή σε 
εταιρίες που παρέχουν υπηρεσίες στο ΕΠΠΑΜΑΝ είναι 
άμισθα. Η αμοιβή έμμισθων μελών του ΔΣ, θα ορίζεται 
ανά Συνεδρίαση, σε καμία όμως περίπτωση δεν θα ξε¬ 
περνά μηνιαίως και ανεξάρτητα αριθμού συνεδριάσεων 
ποσό ίσο με τον βασικό μισθό που καθορίζεται από την 
εκάστοτε ισχύουσα Εθνική Κλαδική Συλλογική Σύμβα¬ 
ση Εργασίας εργαζομένων σε τεχνικές επιχειρήσεις 
για την ειδικότητα του Διπλωματούχου Μηχανικού ΑΕΙ 
δεκαετούς εμπειρίας. 

5. Οι αποφάσεις του ΔΣ της ΕΔΕΠ δεσμεύουν το 
σύνολο των ιδιοκτητών και χρηστών του ΕΠΠΑΜΑΝ, 
ανεξάρτητα αν μετέχουν ή όχι στην Εταιρία της ΕΔΕΠ 
ή έχουν διαφωνήσει με την απόφαση. Οι αποφάσεις 
του ΔΣ κοινοποιούνται εγγράφως προς όλες τις ΕΕΠ 
εντός δεκαπέντε (15) ημερών από τη λήψη της σχετικής 
απόφασης του ΔΣ. 

6. Με απόφαση του ΔΣ, η ΕΔΕΠ αποφασίζει για την 
χρήση του ειδικού αποθεματικού για βελτιώσεις στους 
κοινόχρηστους χώρους και εγκαταστάσεις και για τη 
προμήθεια - εκσυγχρονισμό του εξοπλισμού του ΚΕΔ 
και των υπηρεσιών του. Εκτάκτως και σε περίπτωση 
υπερεπάρκειας του αποθεματικού για πιθανές βελτιώ¬ 
σεις στους κοινόχρηστους χώρους και εγκαταστάσεις, 
το ΔΣ της ΕΔΕΠ μπορεί να αποφασίσει τη χρήση του 
πλεονάζοντος ποσού για τρέχοντα έξοδα και δαπάνες. 

7. Η εποπτεία της ΕΔΕΠ ασκείται από το Υπουργείο 
Ανάπτυξης και Ανταγωνιστικότητας, ή ως ορίζει η εκά¬ 
στοτε ισχύουσα νομοθεσία. 

ΑΡΘΡΟ 16 

Αρμοδιότητες και Υποχρεώσεις της ΕΔΕΠ 

1. Στις αρμοδιότητες και υποχρεώσεις της ΕΔΕΠ ανή¬ 
κει κυρίως : 

1.1. Η μέριμνα για την από κάθε άποψη εύρυθμη λει¬ 
τουργία του ΕΠΠΑΜΑΝ και των παρεχόμενων υπηρεσιών 
προς τις ΕΕΠ. 

1.2. Η λήψη απόφασης σύμφωνα με τα οριζόμενα στο 


άρθρο 3 του παρόντος κατά τη διαδικασία εξέτασης 
και αποδοχής ή μη της εκδήλωσης ενδιαφέροντος επι¬ 
χειρήσεων να εγκατασταθούν ή να μετεγκατασταθούν 
στο ΕΠΠΑΜΑΝ. 

1.3. Η χορήγηση συναίνεσης για την μεταβολή του 
παραγωγικού σκοπού της ΕΕΠ σύμφωνα με το άρθρο 
4 του παρόντος. 

1.4. Η χορήγηση σύμφωνης γνώμης επί της μελέτης για 
τη διάθεση των υγρών αποβλήτων από τις ΕΕΠ, όπως 
ορίζεται στο άρθρο 6 παρ. 8 του παρόντος. 

1.5. Η λειτουργία, συντήρηση και αποκατάσταση βλα¬ 
βών στις κοινόχρηστες και κοινόκτητες εγκαταστάσεις, 
στο οδικό δίκτυο και στα δίκτυα ύδρευσης, ηλεκτρο- 
δότησης, τηλεπικοινωνίας, αποχετεύσεως όμβριων και 
ακαθάρτων, εφόσον ως προς ορισμένα από αυτά δεν 
προβλέπεται διαφορετικά από τις συμβάσεις με τους 
οργανισμούς ή τις επιχειρήσεις που παρέχουν τις υπη¬ 
ρεσίες αυτές. 

1.6. Η ανάθεση ή η εκπόνηση μελετών και σχεδίων για 
την βελτίωση της λειτουργικότητας του ΕΠΠΑΜΑΝ, πχ. 
Μελέτη κυκλοφοριακών ρυθμίσεων, μελέτη σχεδίου εκτά¬ 
κτων αναγκών, μελέτη εξοικονόμησης ενέργειας κ.α. 

1.7. Η πρόσληψη και μισθοδοσία του αναγκαίου ερ- 
γατοτεχνικού προσωπικού καθώς και του αναγκαίου 
επιστημονικού και διοικητικού προσωπικού, συμβούλων 
κ.λ.π. με οποιαδήποτε μορφή και διάρκεια σχέσης ερ¬ 
γασίας, σύμβασης έργου ή σύμβασης παροχής ανεξαρ¬ 
τήτων υπηρεσιών. 

1.8. Η φύλαξη του ΕΠΠΑΜΑΝ είτε με την οργάνωση, 
στελέχωση και λειτουργία για το σκοπό αυτό ειδικής 
υπηρεσίας, είτε με την ανάθεση της φύλαξης σε ιδιωτική 
εταιρία, είτε με οποιονδήποτε άλλον πρόσφορο τρόπο. 

1.9. Η μέριμνα για την αποκομιδή των αστικών απορ¬ 
ριμμάτων του ΕΠΠΑΜΑΝ. 

1.10. Η μέριμνα για την καθαριότητα, το φωτισμό και τον 
ευπρεπισμό των κοινόχρηστων χώρων του ΕΠΠΑΜΑΝ. 

1.11. Η λήψη και επιβολή μέτρων για την προστασία 
του περιβάλλοντος. 

1.12. Η ρύθμιση της κυκλοφορίας των οχημάτων και 
των πεζών στους δρόμους του ΕΠΠΑΜΑΝ, η τοποθέτη¬ 
ση των σχετικών πινακίδων, ο καθορισμός των χώρων 
σταθμεύσεως των οχημάτων και η αντιμετώπιση των 
τυχόν κυκλοφοριακών προβλημάτων, μετά από έγκριση 
των αρμοδίων αρχών. 

1.13. Έγκριση ή τροποποίηση μελετών κυκλοφοριακών 
ρυθμίσεων κατόπιν αιτήματος ΕΕΠ, για την προσωρινή 
ή μονιμότερη ρύθμιση της κυκλοφορίας από και προς 
τις ιδιοκτησίες τους, ή στην ευρύτερη περιοχή, κατά τη 
διάρκεια της κατασκευαστικής περιόδου. 

1.14. Ο καθορισμός μετά από αίτηση κάθε ενδιαφε¬ 
ρομένου της θέσης και των όρων για την τοποθέτηση 
διαφημιστικών πινακίδων στους κοινόχρηστους χώρους 
του ΕΠΠΑΜΑΝ. 

1.15. Η εκμετάλλευση των κοινόχρηστων εγκαταστάσε¬ 
ων με τη δυνατότητα προβολής τρίτων επιχειρήσεων. 

1.16. Ο καθορισμός της θέσης και του τρόπου προβο¬ 
λής των ΕΕΠ, όπως ορίζεται στο άρθρο 8 του παρόντος 
καθώς και η προσωρινή αναστολή της προβολής αυτών. 

1.17. Ο εξωραϊσμός, η δενδροφύτευση και η συντήρηση 
των χώρων πρασίνου στους κοινόχρηστους χώρους 
του ΕΠΠΑΜΑΝ. 

1.18. Ο έλεγχος και η έγκριση κάθε κοινόχρηστης δα¬ 
πάνης, σύμφωνα με τις διαδικασίες που θα ορίζονται 

κατά περίπτωση, η κατανομή των δαπανών μεταξύ των 
ιδιοκτητών ή χρηστών οικοπέδων του ΕΠΠΑΜΑΝ και 
η μέριμνα για την έγκαιρη και με κάθε νόμιμο μέσο 
είσπραξη των αντίστοιχων χρηματικών ποσών κατά τα 
πιο κάτω αναφερόμενα στα άρθρα 21 και 22. 

1.19. Η υπογραφή των Συμφώνων Εγκατάστασης ως εκ 
τρίτου συμβαλλόμενου ως προς τα δικαιώματα και τις 
υποχρεώσεις της ΕΔΕΠ που απορρέουν από το παρόν. 

1.20. Η διενέργεια τακτικών ή έκτακτων μετρήσεων 
για τη διαπίστωση της τήρησης των περιβαλλοντικών 
όρων που διέπουν τη λειτουργία κάθε ΕΕΠ και του ΕΠ¬ 
ΠΑΜΑΝ συνολικά. 

1.21. Σε περίπτωση χρήσης ως καύσιμης ύλης βιομάζας, 
η ΕΔΕΠ έχει το δικαίωμα να προβαίνει οποτεδήποτε σε 
δειγματοληπτικούς ελέγχους προς διαπίστωση της βιο- 
αποδομησιμότητας του χρησιμοποιούμενου καυσίμου, οι 
δε ΕΕΠ υποχρεούνται να του παρέχουν κάθε αναγκαία 
βοήθεια και διευκόλυνση. 

1.22. Η μέριμνα για την προστασία των κοινοχρήστων 
χώρων και εγκαταστάσεων, η υποβολή μηνύσεων, μη¬ 
νυτήριων αναφορών και οποιουδήποτε άλλου ένδικου 
μέσου προς τις Αρμόδιες Αρχές εναντίον οιοδήποτε 
ιδιοκτήτη ή τρίτου για κάθε παράνομη πράξη που υπο¬ 
πίπτει στην αντίληψη της. 

1.23. Η επιβολή στην ΕΕΠ που κρίνεται ότι παραβιάζει 
τους όρους του παρόντος Κανονισμού, της λήψης ανα¬ 
γκαίων μέτρων προς άρση ή πρόληψη των παραβάσεων 
αυτών, όπως ορίζεται στα προηγούμενα άρθρα. 

1.24. Η γνωστοποίηση - καταγγελία οποιοσδήποτε πα¬ 
ράβασης των ΕΕΠ στις αρμόδιες αρχές και η λήψη όλων 
των αναγκαίων μέτρων για την θεραπεία της εν λόγω 
παράβασης, όπως ορίζεται στα προηγούμενα άρθρα. 

1.25. Η απαγόρευση πράξεων και ενεργειών σε ΕΕΠ 
ή τρίτους και η άρση παραλείψεων από αυτούς, που 
μπορούν να προκαλέσουν ενόχληση, κίνδυνο, βλάβη ή 
ζημιά σε πρόσωπα και πράγματα, ιδίως λόγω ελαττω¬ 
ματικής λειτουργίας των εγκαταστάσεων ή μη λήψεως 
των ενδεικνυομένων μέτρων από τις επιχειρήσεις για 
την πρόληψη κινδύνου ή οχλήσεων. 

1.26. Η διαπραγμάτευση και η σύναψη συμφωνιών για 
την παροχή υπηρεσιών από τον οικείο Δήμο έναντι της 
καταβολής αναλογών δημοτικών τελών. 

1.27. Η ΕΔΕΠ μπορεί να αναθέτει σε εξουσιοδοτημένα 
από αυτήν πρόσωπα την παροχή μέρος ή όλων των πα¬ 
ραπάνω υπηρεσιών, με γνώμονα το συμφέρον των ΕΕΠ. 

2. Οι ΕΕΠ είναι υποχρεωμένες να αποδεχτούν τις υπη¬ 
ρεσίες που αναφέρονται πιο πάνω, καταβάλλοντας στην 
ΕΔΕΠ τις αναλογούσες κοινόχρηστες δαπάνες οι οποίες 
επιμερίζονται εκάστοτε από αυτήν για την κάλυψη των 
δαπανών παροχής των υπηρεσιών της. 

3. Η ΕΔΕΠ θα ρυθμίζει κατά περίπτωση τις διαδικα¬ 
σίες λειτουργίας του χώρου στάθμευσης και αναμονής 
φορτοεκφορτώσεων με σκοπό την καλύτερη δυνατή 
εξυπηρέτηση των ΕΕΠ, καθώς επίσης θα ρυθμίζει κατά 
περίπτωση τις διαδικασίες συνδυασμένων μεταφορών 
(οδικές - θαλάσσιες). 

4. Η ΕΔΕΠ δύναται να οργανώσει και να προσφέρει 
στις ΕΕΠ, πέρα από τις άνω «υποχρεωτικές υπηρεσί¬ 
ες» και προαιρετικές «υπηρεσίες προστιθέμενης αξί¬ 
ας», ώστε να αξιοποιεί προς όφελος και των ΕΕΠ την 
οικονομία κλίμακας που παρέχει η συγκέντρωση των 
ΕΕΠ στο ΕΠΠΑΜΑΝ. Ενδεικτικά και όχι περιοριστικά, 
τέτοιες υπηρεσίες μπορεί να είναι υπηρεσίες συγκοι¬ 


νωνιών (μεταφορά προσωπικού κ.α.), προγραμματικές 
συμβάσεις και συντονισμό για υπηρεσίες που χρειάζο¬ 
νται οι ΕΕΠ στις εγκαταστάσεις τους, όπως υπηρεσίες 
τεχνικής υποστήριξης και προληπτικής συντήρησης, 
καθαρισμού και υγιεινής, αποκομιδής και απομάκρυν¬ 
σης βιομηχανικών απορριμμάτων, ανακύκλωσης, απο¬ 
λυμάνσεων και απεντομώσεων, κηπουρικής, φύλαξης, 
διαχείρισης ενεργειακών πόρων, προμήθειας αναλω¬ 
σίμων, κλπ. Μπορούν επίσης να παρέχονται υπηρεσίες 
για διάθεση εξειδικευμένου προσωπικού, όπως ιατρού 
εργασίας, τεχνικού ασφαλείας, ειδικευμένων τεχνικών, 
στελεχών διασφάλισης ποιότητας, κλπ. Τέλος, στο ΚΕΔ 
ή και σε άλλους μισθωμένους χώρους, μπορούν να ορ¬ 
γανωθούν κοινόχρηστες υποστηρικτικές εξυπηρετήσεις, 
όπως υποδοχή και έλεγχος, παραλαβή και διακίνηση 
αλληλογραφίας, τηλεπικοινωνιακές υπηρεσίες, εκτυ- 
πωτικές υπηρεσίες, υπηρεσίες οαΐβπηςι, κλπ. Η ΕΔΕΠ 
μπορεί να διαπραγματεύεται παροχές υπηρεσιών για 
όλες ή μέρος των ΕΕΠ, έτσι ώστε να διασφαλίζεται η 
καλύτερη οικονομική προσφορά σε συνδυασμό με την 
καλύτερη δυνατή ποιότητα υπηρεσιών, μετά από σχε¬ 
τική συμφωνία με κάθε ΕΕΠ. 

5. Αρμοδιότητα της ΕΔΕΠ είναι και η θέσπιση και 
τήρηση διαδικασιών και δράσεων υψηλής αξιοπιστίας 
και διαφάνειας, είτε παρέχει υπηρεσίες με δικό της προ¬ 
σωπικό είτε διαμέσου συνεργασιών με τρίτους. Σε κάθε 
διαδικασία πρέπει να διασφαλίζεται η ποιοτική παροχή 
υπηρεσιών σε συνάρτηση με τη βέλτιστη οικονομική 
λύση. Οι διαδικασίες αυτές αφορούν ανάθεση έργων 
συντήρησης, αποκατάστασης ζημιών, εκσυγχρονισμού, 
μελετών, προσλήψεων προσωπικού, προμηθειών υλικών, 
ανταλλακτικών, εξοπλισμού κλπ. Όλες οι διαδικασίες 
πρέπει να είναι εγκεκριμένες από το ΔΣ της ΕΔΕΠ. 
Η υλοποίηση ενεργειών και η εκτέλεση εργασιών στα 
πλαίσια των αρμοδιοτήτων της ΕΔΕΠ που περιγράφο- 
νται στον παρόντα Κανονισμό, δεν απαιτούν περεταίρω 
αποφάσεις του Δ.Σ. της ΕΔΕΠ. 

ΑΡΘΡΟ 17 

Διαχειριστική Περίοδος 

1. Η διαχειριστική περίοδος της ΕΔΕΠ του ΕΠΠΑΜΑΝ 
είναι δωδεκάμηνης διάρκειας και αρχίζει την 1η Ιανου¬ 
άριου εκάστου έτους και λήγει την 31η Δεκεμβρίου του 
ιδίου έτους. Εξαιρετικά, η πρώτη διαχειριστική περίοδος 
άρχισε από τη δημοσίευση του καταστατικού στο Τεύ¬ 
χος Ανωνύμων Εταιριών και Εταιρειών Περιορισμένης 
Ευθύνης της Εφημερίδας της Κυβερνήσεως έληξε την 
31η Δεκεμβρίου του επομένου έτους. 

2. Η ΕΔΕΠ υποχρεούται να ορίσει Εσωτερικό Ελεγκτή, 
ο οποίος θα αξιολογεί και θα καταγράφει τις εσωτερι¬ 
κές διαδικασίες στην πράξη, θα επισημαίνει αδυναμίες 
και αποκλίσεις του συστήματος, θα παρέχει συμβουλές 
και θα προτείνει προσαρμογές. 

ΑΡΘΡΟ 18 

Ασφάλιση Εγκαταστάσεων, 

Κτιρίων και Κοινόχρηστων Χώρων 

Η επαρκής ασφάλιση των κτιριακών εγκαταστάσεων 
εντός του ΕΠΠΑΜΑΝ κατά κινδύνων πυράς, πλημμύρας, 
εκρήξεων κ.λ.π. είναι υποχρεωτική. Η σχετική δαπάνη βα¬ 
ρύνει τους ιδιοκτήτες ή/και μισθωτές των χώρων. Η απο¬ 
ζημίωση που θα προκύψει έναντι ζημιών που υπέστη η 
κτιριακή εγκατάσταση θα χρησιμοποιηθεί για την απο- 

κατάσταση της ζημίας και για την ομαλή λειτουργία 
της ΕΕΠ. Σε περίπτωση ολικής καταστροφής ο χρήστης 
υποχρεούται να αποπερατώσει την επανακατασκευή 
εντός τριών (3) ετών ως προβλέπεται στην παράγραφο 
2 του Αρθρου 6 τηρούμενων των υποχρεώσεων που 
απορρέουν από τα Άρθρα 2, 3, 4, 5 και 6. Εάν πρόκειται 
να γίνει αλλαγή δραστηριότητας ή / και όρων εγκατά¬ 
στασης, τότε επαναλαμβάνεται η διαδικασία των Αρ¬ 
θρων 3, 4 και 5 ως προς την έγκριση των μεταβολών 
που πρέπει να έχουν την συγκατάθεση της ΕΔΕΠ. 

Θεωρείται επαρκής ασφαλιστική κάλυψη η κάλυψη 
από τους πιθανούς κινδύνους που ενδέχεται να αντι¬ 
μετωπίσει μία επιχείρηση και, σε περίπτωση επέλευσης 
του ασφαλιστικού κινδύνου, η ασφαλιστική της προστα¬ 
σία να της επιτρέψει να συνεχίσει την δραστηριότητα 
της. Κριτήρια επαρκούς ασφάλισης είναι η κάλυψη των 
κατωτέρω υλικών ζημιών, που θα πρέπει να αναφέρονται 
σε αξίες που ανταποκρίνονται στο πραγματικό κόστος 
ανέγερσης των κτιριακών εγκαταστάσεων κάθε ΕΕΠ. Οι 
ζημιές πρέπει να καλύπτονται τουλάχιστον από τις εξής 
αιτίες : Πυρκαγιά - Άμεση πτώση Κεραυνού - Καπνός - Ευ- 
ρεία έκρηξη - Βραχυκύκλωμα συνοδευόμενο από φωτιά 

- Τρομοκρατικές ενέργειες - Στάσεις - Απεργίες- οχλα¬ 
γωγίες - πολιτικές ταραχές - Κακόβουλη βλάβη - Πτώση 
Αεροσκαφών ή και αντικειμένων που πέφτουν από αυτά 

- Πρόσκρουση Οχημάτων τρίτων - Πλημμύρα - Θύελλα 

- Καταιγίδα - Ανεμοστρόβιλος - Γεωλογικά φαινόμενα 

- καθιζήσεις - Χιόνι, χαλάζι, παγετός - - Αστική ευθύνη 
-Έξοδα Αποκομιδής και Εκκαθάρισης συντριμμάτων - 
Σεισμός και /ή πυρκαγιά συνεπεία Σεισμού. 

Ασφάλιση εργοταξίων κατά παντός κινδύνου. Αναφο¬ 
ρικά με την ασφαλιστική κάλυψη κατά τη διάρκεια των 
εργασιών κατασκευής - ανακαινίσεως - εκσυγχρονισμού 
κ.λ.π, θα πρέπει να υπάρχει αντίστοιχο και επαρκές 
συμβόλαιο κατά παντός κινδύνου Έργων Πολιτικού Μη¬ 
χανικού ή Ανεγέρσεως / Συναρμολογήσεως για υλικές 
ζημιές και Αστική Ευθύνη, καλύπτοντας κάθε πιθανό 
κίνδυνο με αντικειμενικά επαρκή όρια καλύψεων. 

Σε περίπτωση που ιδιοκτήτες ή μισθωτές των χώρων 
δεν προσκομίσουν ασφαλιστήριο συμβόλαιο, η ΕΔΕΠ 
εξουσιοδοτείται από τους ιδιοκτήτες ή μισθωτές των 
χώρων αυτών, να προβεί σε κάθε νόμιμη ενέργεια για 
ανάκληση της οικοδομικής αδείας / αδείας δόμησης, με 
το αιτιολογικό ότι η επαρκής ασφάλιση των εργοταξίων 
αποτελεί δέσμευση για την εκτέλεση εργασιών. Η ΕΔΕΠ 
έχει υποχρέωση ασφάλισης των κοινόχρηστων χώρων 
και εγκαταστάσεων, μετά από σχετική απόφαση του Δ.Σ. 

ΑΡΘΡΟ 19 

Διοικητική Διάρθρωση της Εταιρείας 

Διαχείρισης Επιχειρηματικού Πάρκου 

1. Η διοικητική διάρθρωση και στελέχωση της ΕΔΕΠ 
προσδιορίζεται από τις ανάγκες του ΕΠΠΑΜΑΝ. Η ΕΔΕΠ 
διευθύνεται από το Διοικητικό Συμβούλιο της ΕΔΕΠ, το 
οποίο προσδιορίζει τη διάρθρωση των υπηρεσιών, με¬ 
ταξύ των οποίων περιλαμβάνεται διοικητική - οικονομική 
και τεχνική υπηρεσία, ανεξαρτήτως αριθμού στελέχω- 
σης. Για τις περιπτώσεις μη αυξημένων αναγκών, ιδιαί¬ 
τερα τα πρώτα χρόνια λειτουργίας, μπορεί οι ανάγκες 
της ΕΔΕΠ να καλύπτονται από έμμισθα ή άμισθα μέλη 
του Δ.Σ. που εκπροσωπούν την ΕΑΝΕΠ. 

2. Σε κάθε περίπτωση, η ΕΔΕΠ ή οι εξουσιοδοτημένοι 
από αυτήν συνεργάτες παροχής διαφόρων υπηρεσιών, 


εκπροσωπούν την ΕΔΕΠ στις σχέσεις της με τρίτους, 
ελέγχουν την εύρυθμη λειτουργία του ΕΠΠΑΜΑΝ, την 
ακριβή εκτέλεση και εφαρμογή από όλους τους υπό¬ 
χρεους των διατάξεων του παρόντος Κανονισμού, διαπι¬ 
στώνουν τυχόν παραβάσεις, επισπεύδουν διαδικασίες ή 
επιβάλλουν κυρώσεις και λαμβάνουν τα πάσης φύσεως 
απαιτούμενα μέτρα για την οργάνωση και εύρυθμη λει¬ 
τουργία του ΕΠΠΑΜΑΝ. 

3. Για την ορθολογική οργάνωση και λειτουργία του 
ΕΠΠΑΜΑΝ, η ΕΔΕΠ δύναται να συστήνει κατά περί¬ 
πτωση συμβουλευτικές ή / και εκτελεστικές επιτροπές 
προκειμένου να εξυπηρετήσει πιο αποτελεσματικά τη 
λειτουργία, τον έλεγχο και την ανάπτυξη του ΕΠΠΑΜΑΝ 
Η σύνθεση και ο τρόπος λειτουργίας των επιτροπών 
αυτών καθορίζονται με απόφαση του Δ.Σ. της ΕΔΕΠ. 

4. Η ΕΔΕΠ θα λειτουργεί με τον ελάχιστο αριθμό 
απασχολουμένων, οι οποίοι θα έχουν την ευθύνη συ¬ 
ντονισμού, ελέγχου και επίβλεψης, των ιδίων ή τρίτων, 
συνεργείων, υπεργολάβων και κάθε επιχείρησης που θα 
παρέχει είτε μόνιμες συμβασιοποιημένες, είτε έκτακτες 
υπηρεσίες στο ΕΠΠΑΜΑΝ. Η επιλογή αναδόχου, για πα¬ 
ροχή υπηρεσιών ή εκτέλεση εργασιών θα πραγματοποι¬ 
είται με την τήρηση κάθε προβλεπόμενης διαδικασίας 
επιλογής και ανάθεσης. 

5. Ο ΕσωτερικόςΈλεγχος εφαρμόζεται ως μηχανισμός 
επιτήρησης των προβλεπομένων διαδικασιών και της 
εφαρμογής των αρχών της εταιρικής διακυβέρνησης, 
που θα συμβάλλει κατά ένα μεγάλο ποσοστό στην προ¬ 
στασία της ΕΔΕΠ και στη διασφάλιση των συμφερόντων 
των μετόχων του με σκοπό την ανάπτυξη και εμπέδωση 
της κουλτούρας της ΕΔΕΠ μεταξύ των στελεχών του 
και των χρηστών του ΕΠΠΑΜΑΝ καθώς και την προσαρ¬ 
μογή της ΕΔΕΠ στο εκάστοτε ισχύον θεσμικό πλαίσιο. 
Ο εσωτερικός έλεγχος θα βεβαιώνει το ΔΣ της ΕΔΕΠ 
ότι τηρούνται όλες οι προβλεπόμενες διαδικασίες. Ο 
έλεγχος εκτείνεται πέρα από τις λογιστικές και οικο¬ 
νομικές λειτουργίες καλύπτοντας όλες τις λειτουργίες 
της ΕΔΕΠ καθώς άπτεται όλων των δραστηριοτήτων 
της οργάνωσης. 

6. Κανονισμός Ασφάλειας χώρου ΕΠΠΑΜΑΝ και Αρμο¬ 
διότητες Εταιρίας Φύλαξης και Υπηρεσιών Ασφαλείας 

6.1. Η ΕΔΕΠ παρέχει υπηρεσίες φύλαξης για το ΕΠΠΑ¬ 
ΜΑΝ, συνάπτοντας σύμβαση συνεργασίας με Εταιρεία 
Φύλαξης, η οποία θα επιλεγεί, εφ’ όσον πληροί τα ποιο¬ 
τικά κριτήρια της ΕΔΕΠ. Η Εταιρία Φύλαξης καταγράφει 
τις ανάγκες του ΕΠΠΑΜΑΝ, σχεδιάζει και εκπονεί το 
πρόγραμμα ασφάλειας αξιοποιώντας τις δυνατότητες 
των εγκαταστάσεων και λαμβάνοντας υπόψη τις απαι¬ 
τήσεις αυτών και παρέχει τις ανωτέρω υπηρεσίες με 
δικό της εκπαιδευμένο προσωπικό και κατάλληλα εξο¬ 
πλισμένα οχήματα. 

Η υπηρεσία Φύλαξης και Ασφάλειας της ΕΔΕΠ λαμβά¬ 
νει γνώση του σχεδιασμού και επιβλέπει την επάρκεια 
της Εταιρία Φύλαξης στην παροχή αξιόπιστων υπηρεσι¬ 
ών. Η Εταιρία Φύλαξης είναι υπεύθυνη για την υλοποί¬ 
ηση του σχεδιασμού ασφαλείας των εγκαταστάσεων 
εντός του ΕΠΠΑΜΑΝ, και ειδικότερα θα μεριμνά για την 
ασφάλεια των ΕΕΠ, των εργαζομένων και επισκεπτών 
καθώς και των περιουσιών τους εντός του ΕΠΠΑΜΑΝ, 
εποπτεύοντας όμως μόνο τις περιμέτρους των ιδιόκτη¬ 
των γηπέδων και τους κοινόχρηστους και κοινωφελείς 
χώρους και εγκαταστάσεις. Η Εταιρία Φύλαξης, σε συ¬ 
νεργασία με τους Επόπτες και τους Αρχιφύλακες της, 
ελέγχει την εφαρμογή και την αποτελεσματικότητα των 
μέτρων ασφαλείας της, καθώς και τη σωστή άσκηση 

των καθηκόντων του Προσωπικού Ασφαλείας, με τα¬ 
κτικούς ελέγχους των μέτρων και των διαδικασιών της 
καθώς και με επιθεωρήσεις και εφόδους σε όλα τα ση¬ 
μεία φύλαξης όλες τις ώρες του 24ώρου. Οι αναφορές 
των τακτικών και έκτακτων ελέγχων και οι διορθωτικές 
ή προληπτικές ενέργειες καταγράφονται σε αρχείο που 
είναι διαθέσιμο στην ΕΔΕΠ και στις αστυνομικές αρχές. 

6.2. Οι ελάχιστες υπηρεσίες φύλαξης που θα παρέχο¬ 
νται υποχρεωτικά θα είναι η διάθεση, σε 24ωρη βάση, 
1 έως 2 φυλάκων (ανά βάρδια) και ενός περιπολικού 
οχήματος. Ο ένας φύλακας θα ευρίσκεται πάντοτε στην 
κεντρική πύλη, ενώ ο δεύτερος, αν υπάρχει, θα ακολου¬ 
θεί διαδικασίες ελέγχου των υπαίθριων χώρων, όπως 
αυτές θα καθορισθούν από τον κανονισμό ασφαλείας. 
Τα συστήματα ασφαλείας, όπως κάμερες, κέντρο λήψης 
σημάτων, περιπολίες, έλεγχος, κλπ, θα καθορισθούν με 
τον «Κανονισμό Ασφαλείας», όπως και το σύνολο των 
υπηρεσιών ασφαλείας, πέραν των υποχρεωτικών ελά¬ 
χιστων οριζομένων οι οποίες θα προκύψουν μετά από 
σχετικές προαιρετικές διαβουλεύσεις με όλες τις ΕΕΠ. 

6.3. Υποστηρικτικές Υπηρεσίες Φύλαξης ΕΕΠ: Η ΕΔΕΠ 
θα καταγράψει τις απαιτήσεις κάθε ΕΕΠ και θα προχω¬ 
ρήσει σε συνολική διαπραγμάτευση και συμφωνία για 
το σύνολο των ΕΕΠ. Κάθε τέτοια δαπάνη θα βαρύνει 
τις ΕΕΠ εφόσον θα αντιστοιχεί σε υπηρεσίες που θα 
παρέχονται αποκλειστικά εντός των ιδιοκτησιών των 
ΕΕΠ. Στόχος της ΕΔΕΠ είναι η οικονομία κλίμακας στο 
κόστος αυτών των Υπηρεσιών με διασφάλιση της κα¬ 
λύτερης δυνατής συνολικής προσφοράς και η ανάληψη 
της ευθύνης κεντρικού ελέγχου όλων των φυλάκων για 
τον καλύτερο δυνατό έλεγχο και συντονισμό και, κατά 
συνέπεια, προστασία των ΕΕΠ. 

6.4. Το ΔΣ της ΕΔΕΠ θα αποφασίσει κατόπιν σχετι¬ 
κών συνεννοήσεων με τις ΕΕΠ, την σύνταξη του Κανο¬ 
νισμού Ασφαλείας του ΕΠ, την περαιτέρω ανάπτυξη 
διαδικασιών και τεχνολογικών συστημάτων ασφάλειας 
και φύλαξης, είτε για τους κοινόχρηστους χώρους είτε 
για τις ιδιοκτησίες. 

7. Υπηρεσίες Συντήρησης Εγκαταστάσεων, Πρασίνου, 
Καθαριότητας κτλ.: Όλες οι υποστηρικτικές υπηρεσίες 
του ΕΠΠΑΜΑΝ θα παρέχονται από οργανωμένα συνερ¬ 
γεία με προσωπικό της ΕΔΕΠ ή τρίτων (υπεργολάβων) 
και με εφαρμογή κάθε απαιτούμενης διαδικασίας, την 
ευθύνη της οποίας έχει ως προς την οργάνωση, την 
επίβλεψη και τον έλεγχο η ΕΔΕΠ. 

8. Επιλογή Αναδοχών Εταιριών: Οι υπηρεσίες που θα 
παρέχονται από εταιρίες φύλαξης, συντήρησης και γε¬ 
νικά εργασιών υποστήριξης της λειτουργίας του ΕΠ¬ 
ΠΑΜΑΝ, θα αποφασίζονται από το Δ.Σ. της ΕΔΕΠ. Η 
επιλογή αναδοχών εταιριών παροχής ανάλογων υπηρε¬ 
σιών θα ακολουθούν σαφείς και διαφανείς διαγωνιστικές 
διαδικασίες, με συμμετοχή τουλάχιστον τριών (3) διαγω- 
νιζομένων και η αξιολόγηση και τελική επιλογή θα γίνεται 
είτε από το ΔΣ, είτε από τις Υπηρεσίες του ΕΠΠΑΜΑΝ 
με ανάλογη απόφαση του ΔΣ, είτε από κάποια επιτροπή, 
εάν αυτή απαιτείται να συγκροτηθεί. Όλοι οι διαγωνισμοί 
πρέπει να διαμορφώνονται με αυστηρά κριτήρια αξιο¬ 
λόγησης για τους συμμετέχοντες και να επιφέρουν το 
βέλτιστο οικονομικό και ποιοτικό αποτέλεσμα. 

ΑΡΘΡΟ 20 

Αποφάσεις της Εταιρείας Διαχείρισης 
Επιχειρηματικού Πάρκου 

1. Οι αποφάσεις των οργάνων της ΕΔΕΠ στα θέματα 


αρμοδιότητας τους είναι δεσμευτικές για το σύνολο 
των ιδιοκτητών και χρηστών οικοπέδων του ΕΠΠΑΜΑΝ, 
οι οποίοι υποχρεούνται να συμμορφώνονται προς τις 
αποφάσεις αυτές, ανεξαρτήτως του αν μετέχουν ή όχι 
στην Μετοχική Σύνθεση της ΕΔΕΠ. 

2. Οι αποφάσεις της ΕΔΕΠ κοινοποιούνται εγγράφως 
σε όλους τους ιδιοκτήτες και χρήστες των οικοπέδων 
του ΕΠΠΑΜΑΝ εντός δέκα πέντε (15) ημερών. 

ΑΡΘΡΟ 21 

Κοινόχρηστες Δαπάνες (Επιμερισμός- Είσπραξη) 

1. «Κοινόχρηστες δαπάνες» θεωρούνται οι κάθε είδους 
δαπάνες που γίνονται για την επίτευξη της εύρυθμης 
λειτουργίας του ΕΠΠΑΜΑΝ και ιδίως αυτές που αφο¬ 
ρούν τη συντήρηση, λειτουργία και αξιοποίηση των κοι¬ 
νόχρηστων χώρων, εγκαταστάσεων και οικοδομημάτων 
και την παροχή σχετικών υπηρεσιών - παροχών προς τις 
ΕΕΠ. Τέτοιες δαπάνες είναι κυρίως αυτές που γίνονται 
για την ηλεκτροδότηση των κοινόχρηστων χώρων, για 
τη λειτουργία, συντήρηση και επισκευή των κοινόχρη¬ 
στων εγκαταστάσεων, την αποκομιδή των απορριμ¬ 
μάτων, τη μισθοδοσία του προσωπικού της ΕΔΕΠ, τη 
φύλαξη του ΕΠΠΑΜΑΝ κ.λ.π. καθώς και κάθε άλλη μη 
ρητά κατονομαζόμενη κοινόχρηστη δαπάνη, που έχει 
σχέση με τον ευπρεπισμό, τη λειτουργικότητα και την 
ασφάλεια του ΕΠΠΑΜΑΝ. Στις αυτές δαπάνες περι¬ 
λαμβάνονται αμοιβές προσωπικού, προμήθειες υλικών, 
ασφαλιστικές εισφορές και κάθε άλλη σχετική δαπάνη. 

2. Ο καθορισμός του ύψους και ο επιμερισμός των 
κοινοχρήστων δαπανών στους ιδιοκτήτες και χρήστες 
οικοπέδων στο ΕΠΠΑΜΑΝ γίνεται ανά εξάμηνο από την 
ΕΔΕΠ. Σχετικός δε πίνακας ανακοινώνεται και κοινοποι¬ 
είται εγγράφως στους ιδιοκτήτες και χρήστες οικοπέ¬ 
δων. Οι ΕΕΠ έχουν υποχρέωση πλήρους εξόφλησης των 
υποχρεώσεων τους εντός σαράντα πέντε (45) ημερών 
από την παραλαβή των κοινοποιήσεων. 

3. Ειδικότερα οι κοινόχρηστες δαπάνες επιμερίζο¬ 
νται στις ΕΕΠ αναλογικά, με βάση την αναλογία της 
επιφάνειας του οικοπέδου κάθε επιχείρησης προς τη 
συνολική οικοπεδική επιφάνεια του ΕΠΠΑΜΑΝ ή / και με 
βάση την ένταση χρήσης μιας κοινόχρηστης παροχής. 
Ο επιμερισμός δαπανών γίνεται ευθέως ανάλογα των 
οικοπεδικών εκτάσεων, ανά ομάδα ιδιοκτησιών που απο¬ 
τελούν ένα ενιαίο οικοδομικό τετράγωνο, βάσει πίνακα 
που θα εκδοθεί από την ΕΑΝΕΠ μετά την έγκριση της 
πολεοδομικής μελέτης. 

4. Τα ποσοστά συμμετοχής θα διαμοιράζονται πε¬ 
ραιτέρω στις ιδιοκτησίες ανά οικοδομικό τετράγωνο, 
ανάλογα με τα οικόπεδα στα οποία θα κατατμηθούν τα 
οικοδομικά τετράγωνα. Κάθε ιδιοκτήτης στο ΕΠΠΑΜΑΝ 
είναι απευθείας υπεύθυνος για την καταβολή όλων των 
δαπανών που βαρύνουν την ιδιοκτησία του, όπως καθο¬ 
ρίζεται στο παρόν, ανεξάρτητα από το αν κάνει χρήση 
του οικοπέδου του ο ίδιος ή το έχει παραχωρήσει με 
οποιαδήποτε νομική μορφή σε τρίτο νομικό ή φυσικό 
πρόσωπο, το οποίο είναι αλληλεγγύως και εις ολόκληρο 
υπεύθυνο μαζί με τον ιδιοκτήτη. 

5. Επιπλέον των κοινοχρήστων δαπανών που αναλο¬ 
γούν σε κάθε ΕΕΠ, αυτή υποχρεούται να καταβάλει κατά 
την υπογραφή του Συμφώνου Εγκατάστασης ένα πάγιο 
χρηματικό ποσό για το σχηματισμό αποθεματικού ως 
κεφάλαιο κίνησης και για την αντιμετώπιση εκτάκτων 
δαπανών. Το αποθεματικό αυτό ανέρχεται στο ποσό 

των 0,15 ευρώ ανά τετραγωνικό μέτρο οικοπέδου, το 
οποίο θα αναπροσαρμόζεται τουλάχιστον τιμαριθμικά 
κάθε 1η Ιανουάριου του επόμενου έτους και θα κατα¬ 
βάλλεται σε ειδικό λογαριασμό. 

6. Ο ιδιοκτήτης και ο χρήστης οικοπέδου στο ΕΠ- 
ΠΑΜΑΝ υποχρεούνται εις ολόκληρο και αλληλέγγυα 
να καταβάλλουν το ποσό που αναλογεί στο ακίνητο 
τους, επί των κοινοχρήστων δαπανών, καθώς και το 
πάγιο ποσό για το σχηματισμό αποθεματικού, μέσα σε 
προθεσμία δέκα πέντε (15) ημερών από τη λήψη του 
σχετικού εγγράφου. Σε περίπτωση μη εμπροθέσμου 
καταβολής του ποσού, η ΕΔΕΠ δικαιούται να επιδιώξει 
την είσπραξη του ποσού αυτού με κάθε νόμιμο μέσο 
που διαθέτει σύμφωνα με τον νόμο και τον παρόντα 
Κανονισμό Λειτουργίας, συγχρόνως δε να διακόψει προ¬ 
σωρινά, αν το κρίνει απαραίτητο, την παροχή υπηρεσιών 
προς τον οφειλέτη. 

7. Η ΕΔΕΠ είναι αρμόδια για τον καθορισμό των κοι¬ 
νόχρηστων δαπανών, την κατανομή αυτών μεταξύ των 
ΕΕΠ και τη μέριμνα για την έγκαιρη και με κάθε νόμιμο 
μέσο είσπραξη των αντίστοιχων χρηματικών ποσών, 
μη αποκλεισμένης και της προσωρινής διακοπής της 
παροχής των υπηρεσιών προς τον οφειλέτη συμπε- 
ριλαμβανομένης και της διακοπής της χρήσης κοινο¬ 
χρήστων εγκαταστάσεων και υποδομών, όπως παροχή 
ύδρευσης, διάθεσης αποβλήτων στο δίκτυο και παροχής 
κοινωφελών υπηρεσιών. Για την ανωτέρω διακοπή, η 
ΕΔΕΠ οφείλει να κοινοποιήσει σχετική ειδοποίηση και 
προθεσμία τριάντα (30) εργάσιμων ημερών πριν προβεί 
στη διακοπή των παροχών. Η ΕΕΠ δεν έχει δικαίωμα να 
ασκήσει οποιοδήποτε ένδικο μέσο εναντίον της ΕΔΕΠ. 

8. Το συνολικό ετήσιο ύψος των δαπανών της παρα¬ 
γράφου 1 του παρόντος άρθρου προϋπολογίζεται το 
πρώτο δεκαπενθήμερο του Δεκεμβρίου με απόφαση 
του Διοικητικού Συμβουλίου της ΕΔΕΠ, μετά από γραπτή 
εισήγηση της αρμόδιας υπηρεσίας αυτού και αποτε¬ 
λεί τον εγκεκριμένο προϋπολογισμό των δαπανών του 
επόμενου έτους. 

9. Καμία ΕΕΠ δεν δικαιούται να αρνηθεί την καταβολή 
των δαπανών αυτών, για τις οποίες αναλαμβάνει τη σχε¬ 
τική υποχρέωση βάσει του παρόντος Κανονισμού και με 
την υπογραφή του Συμφώνου Εγκατάστασης για οποιο- 
δήποτε λόγο και αιτία. Σημειώνεται ότι οι εκδιδόμενοι 
από την ΕΔΕΠ λογαριασμοί, καθώς και τα αντίγραφά 
τους αποτελούν πλήρη απόδειξη των οφειλών των ΕΕΠ. 

10. Τα τυχόν προκύπτοντα οικονομικά οφέλη από την 
εκμετάλλευση κοινοχρήστων χώρων του ΕΠΠΑΜΑΝ δια¬ 
τίθενται για το σχηματισμό ειδικού αποθεματικού, προς 
περαιτέρω βελτίωση των υποδομών ή ως ορίζεται στο 
άρθ. 15 παρ. 6. 

11. Οι χρήστες των χώρων του Ο.Τ. του ΚΕΔ, το οποίο 
θα καταλαμβάνουν τα καταστήματα, γραφεία, υπαίθριοι 
χώροι, κλπ, δεν συμμετέχουν στις κοινόχρηστες δα¬ 
πάνες, οι οποίες θα αποτελούν ουσιαστικά μέρος της 
συμφωνίας παραχώρησης, μίσθωσης, κλπ και κίνητρο 
για την προσέλκυση μικρών επιχειρήσεων ή φορέων που 
θα παρέχουν διάφορες υπηρεσίες, όπως περιγράφονται 
στην § 6 του άρθ. 2, προς εξυπηρέτηση των εργαζο¬ 
μένων στις ΕΕΠ και των επισκεπτών του ΕΠΠΑΜΑΝ. Οι 
κοινόχρηστες δαπάνες του ΚΕΔ θα συνυπολογίζονται 
ως επιμέρους έξοδα στο σύνολο των δαπανών. 

12. Η ΕΑΝΕΠ του ΕΠΠΑΜΑΝ απαλλάσσεται των κοι¬ 
νοχρήστων δαπανών των αδιάθετων οικοπέδων κυριό- 


τητάς του μέχρι τη μεταβίβασή τους σε τρίτους, εξαι- 
ρουμένων των δαπανών γενικής φύλαξης/ασφαλείας, 
καθαριότητος, οδοφωτισμού και δαπανών διαχείρισης. 

ΑΡΘΡΟ 22 

Επιμερισμός Δαπανών Διαφόρων Δικτύων 

1. Συνδέσεις και δαπάνες χρήσεως δικτύων Οργανι¬ 
σμών Κοινής Ωφέλειας (ηλεκτρική ενέργεια, τηλεπικοι¬ 
νωνίες κτλ) βαρύνουν την κάθε ΕΕΠ για το ακίνητό της. 

2. Δίκτυα ύδρευσης και αποχέτευσης διατίθενται από 
την ΕΔΕΠ σε κάθε ΕΕΠ στο ΕΠΠΑΜΑΝ. Η δαπάνη της 
κατανάλωσης ύδατος κάθε ΕΕΠ θα προκύπτει από τις 
ενδείξεις των υδρομετρητών κάθε ιδιοκτησίας. Η τιμή μο- 
νάδος του καταναλισκόμενου ύδατος θα προκύπτει από 
τον επιμερισμό του κόστους λειτουργίας και συντήρησης 
του συστήματος ύδρευσης (δηλαδή γεωτρήσεις, αντλι¬ 
οστάσια, δίκτυα ύδρευσης κτλ) και μόνον, εάν η παροχή 
ύδατος προέρχεται από γεωτρήσεις του ΕΠΠΑΜΑΝ. 

3. Οι δαπάνες χρήσης του δικτύου ακαθάρτων, που 
περιλαμβάνει το άμεσο κόστος συντήρησης και λειτουρ¬ 
γίας τους, θα προσδιορίζεται επίσης κατ’ αναλογία της 
κατανάλωσης ύδατος εκάστης ΕΕΠ, η οποία κατανάλω¬ 
ση ορίζεται ως συμβατική παράμετρος προσδιορισμού 
ποσοτήτων απορροής προς τον κεντρικό αγωγό ακα¬ 
θάρτων της ανωτέρω δαπάνης. Η ΕΔΕΠ έχει δικαίωμα 
αλλαγής του τρόπου προσδιορισμού των ποσοτήτων 
απορροής στα δίκτυα ακαθάρτων, κατά την κρίση της, 
εφόσον μπορεί να χρησιμοποιηθεί άλλη ακριβέστερη 
μέθοδος, όπως η εγκατάσταση ειδικών μετρητών. 

4. Για τις ΕΕΠ που χρησιμοποιούν ατμό θα συμφωνεί- 
ται η ετήσια ποσότητα ύδατος που ατμοποιείται μετά 
από υποβολή και έγκριση σχετικής προσεγγιστικής με¬ 
λέτης, στην οποία θα προσαρτώνται οι εργοστασιακές 
τεχνικές προδιαγραφές των μηχανημάτων. Η ΕΔΕΠ έχει 
υποχρέωση εντός 10 ημερών από την υποβολή της να 
ζητήσει συμπληρωματικά στοιχεία ή να εγκρίνει την με¬ 
λέτη. Σε περίπτωση που δεν υποβληθεί σχετικό αίτημα 
ή η μελέτη είναι ελλιπής και μέχρι την έγκριση από την 
ΕΔΕΠ των ποσοτήτων ύδατος που ατμοποιούνται, θα 
προσμετράται η συνολική κατανάλωση ύδατος. Μετά 
την οριστικοποίηση της ατμοποιούμενης ποσότητας 
ύδατος, αυτή η ποσότητα θα αφαιρείται από την συνο¬ 
λική ποσότητα κατανάλωσης ύδατος της ΕΕΠ, σε καμία 
όμως περίπτωση δεν θα μπορεί να υπερβαίνει το 70% 
της συνολικής κατανάλωσης. 

5. Κάθε ΕΕΠ θα καταβάλλει την κατά νόμο οριζόμενη 
εισφορά ή τέλος, για την διάθεση των επεξεργασμένων 
λυμάτων και των όμβριων δια μέσω της ΕΔΕΠ μετά από 
επιμερισμό της συνολικής σχετικής δαπάνης που θα 
καταβάλει η ΕΔΕΠ για το ΕΠΠΑΜΑΝ. Σε περίπτωση σύν¬ 
δεσης του ΕΠΠΑΜΑΝ με αγωγούς αποχέτευσης όμβριων 
ή ακαθάρτων των οργανισμών τοπικής αυτοδιοίκησης, 
θα καταβάλλεται η αντιστοιχούσα σχετική δαπάνη είτε 
απ’ ευθείας από τις ΕΕΠ, είτε δια μέσω της ΕΔΕΠ μετά 
από επιμερισμό συνολικής σχετικής δαπάνης που θα 
καταβάλει η ΕΔΕΠ για το ΕΠΠΑΜΑΝ. 

Ο επιμερισμός για εισφορές προς τους οργανισμούς 
κοινής ωφέλειας της τοπικής αυτοδιοίκησης που πα¬ 
ρέχουν άμεσα ή έμμεσα υπηρεσίες ή οφέλη προς τις 
ΕΕΠ ή το ΕΠΠΑΜΑΝ, εφ’ όσον αυτές δεν καταβάλλονται 
απ’ ευθείας από κάθε ΕΕΠ αλλά καταβάλλονται από 
την ΕΔΕΠ, θα γίνεται για κάθε ΕΕΠ με τον ίδιο τρόπο 
χρέωσης, δηλαδή κατά την αναλογία του εμβαδού του 

γηπέδου της επί του συνόλου εμβαδού των γηπέδων 
του ΕΠΠΑΜΑΝ. 

ΑΡΘΡΟ 23 

Εξωτερικές υποδομές του ΕΠΠΑΜΑΝ - 
Λιμενικές εγκαταστάσεις 

1. Οι εξωτερικές υποδομές που απαιτούνται για την 
απρόσκοπτη λειτουργία του Επιχειρηματικού Πάρκου 
δύνανται να χρησιμοποιούνται από τις εγκατεστημένες 
στο Επιχειρηματικό Πάρκο επιχειρήσεις, εφόσον αυτό 
προβλέπεται από την άδεια για την αντίστοιχη υποδο¬ 
μή και συμφωνεί ο φορέας διαχείρισής τους Τέτοιες 
υποδομές είναι, μεταξύ άλλων, ο Λιμένας Κυμασίου και 
η υφιστάμενη προβλήτα φορτώσεως και εκφορτώσεως 
με τις παρελκόμενες λιμενικές εγκαταστάσεις που βρί¬ 
σκονται πλησίον της Λιμενικές Ζώνης του ΕΠΠΑΜΑΝ. Οι 
όροι χρήσης τους από τις εγκατεστημένες επιχειρήσεις 
θα καθορίζονται με την υπογραφή σχετικής σύμβασης 
συνεργασίας της ΕΕΠ με το φορέα που διαθέτει νομί- 
μως την άδεια χρήσης τους και μετά την απαιτούμενη 
τροποποίησή της. Οι όροι χρήσης και οι κατηγορίες 
προϊόντων, υλικών και εν γένει αντικειμένων φορτο¬ 
εκφόρτωσης, καθορίζονται στις εκάστοτε ισχύουσες 
άδειες λειτουργίας / χρήσης. 

2. Για την πλοήγηση πλοίων, είσπλου, έκπλου και λοιπά 
θέματα λειτουργίας της προβλήτας φορτώσεως και 
εκφορτώσεως και των παρελκομένων λιμενικών εγκα¬ 
ταστάσεων, εφαρμόζονται οι διατάξεις των Γενικών 
Κανονισμών Λιμένων, όπως εκάστοτε ισχύουν, και επι¬ 
πλέον οι διατάξεις του Κανονισμού Λιμένα Χαλκίδας υπ’ 
αρ. 473/1978 (ΦΕΚ 328/Β/12-4-1978). Κάθε ΕΕΠ έχει την 
ευθύνη για τη λήψη των προβλεπόμενων αδειών από 
το Λιμεναρχείο ή το φορέα διαχείρισης του λιμένος. 

ΚΕΦΑΛΑΙΟ VI 

ΕΛΕΓΧΟΣ - ΕΠΙΛΥΣΗ ΔΙΑΦΟΡΩΝ 

ΑΡΘΡΟ 24 

Έλεγχος των Εγκατεστημένων Επιχειρήσεων 

Η ΕΔΕΠ έχει τη δυνατότητα μία τουλάχιστον φορά 
το χρόνο, να ασκεί προληπτικό έλεγχο στις ΕΕΠ. Ο 
έλεγχος αποσκοπεί στη διαπίστωση της τήρησης του 
παρόντος Κανονισμού, των συμβατικών υποχρεώσεων 
των ΕΕΠ και την εφαρμογή της κείμενης Νομοθεσίας 
περί Βιομηχανικών Περιοχών, οφείλει δε να ενημερώνει, 
για όποια παράλειψη διαπιστώσει, τις Διοικήσεις των 
ΕΕΠ. Ο ανωτέρω έλεγχος δεν επιτρέπεται να παρακω¬ 
λύει τη λειτουργία των ΕΕΠ. 

ΑΡΘΡΟ 25 
Επίλυση Διαφορών 

Διαφορές οι οποίες ανακύπτουν μεταξύ της ΕΔΕΠ και 


των ΕΕΠ και ανάγονται στην ερμηνεία και την εφαρ¬ 
μογή του παρόντος Κανονισμού ή σε ενδεχόμενα κενά 
αυτού, λύνονται αποκλειστικά από τα Δικαστήρια της 
Χαλκίδας. 

ΚΕΦΑΛΑΙΟ VII 
ΛΟΙΠΑ 

ΑΡΘΡΟ 26 
Τελικές Διατάξεις 

Σε περίπτωση την οποία για αντικειμενικούς λόγους 
καθίσταται ανέφικτη η εφαρμογή ορισμένων διατάξεων 
του Κανονισμού, τα θέματα που προκύπτουν ρυθμίζο¬ 
νται αναλόγως με αποφάσεις του ΔΣ της ΕΔΕΠ. 

ΑΡΘΡΟ 27 

Τροποποιήσεις Κανονισμού Λειτουργίας 

Ο παρών Κανονισμός Λειτουργίας είναι δυνατόν να 
τροποποιηθεί οποτεδήποτε, με πρόταση του ΔΣ της 
ΕΔΕΠ και με απόφαση της Γενικής Συνέλευσης της 
ΕΔΕΠ που θα ληφθεί με απαρτία 2/3 και πλειοψηφία 2/3 
των παρισταμένων μετόχων. Το ΔΣ της ΕΔΕΠ μπορεί να 
προχωρήσει απευθείας σε τροποποιήσεις μικρής κλίμα¬ 
κας ή προσαρμογής στην εκάστοτε ισχύουσα νομοθεσία 
ή στην τροποποίηση / επικαιροποίηση διαδικασιών, που 
συμβάλουν στην ευχερέστερη εφαρμογή του. Η διαδι¬ 
κασία τροποποίησης θα είναι η ίδια που ακολουθήθηκε 
για την έγκρισή του, εκτός αν άλλως ορίζεται στο νόμο. 

• Το άρθρο 7 με τίτλο «Εναρξη ισχύος» αναριθμείται 
σε άρθρο 8. 

Κατά τα λοιπά ισχύει η υπ’ αριθ. Φ/Α.5.33/15088/945/21- 
12-2012 (ΦΕΚ 3540 Β) Κοινή Υπουργική Απόφαση «Περί 
έγκρισης ανάπτυξης του Επιχειρηματικού Πάρκου Τύπου 
Α’ Μαντουδίου (ΕΠ.ΠΑ. ΜΑΝΤΟΥΔΙΟΥ) στη θέση Φούρνοι 
Μαντουδίου Δήμου Μαντουδίου - Λίμνης - Αγ. Αννας 
της Περιφερειακής Ενότητας Εύβοιας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2014 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΟΔΥΣΣΕΑΣ ΚΩΝΣΤΑΝΤΙΝΟΠΟΥΛΟΣ ΙΩΑΝΝΗΣ ΜΑΝΙΑΤΗΣ 

ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΝΑΥΤΙΛΙΑΣ ΚΑΙ ΑΙΓΑΙΟΥ 

ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΤΑΓΑΡΑΣ ΜΙΛΤΙΑΔΗΣ ΒΑΡΒΙΤΣΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μοοα>ή= 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίίορφιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σεόλεςτις Δημόσιες Οικονομικές Υπηρεσίες(Δ.Ο.Υ.).Τ ο πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.θΐ.ςτ) 


Ηλεκτρονική Διεύθυνση: ΜΙΙρ;//νννννν.θ1.9Γ - β-πιαΝ; ννβόπΐ35ΐβΓ.θΙ@β1.9Τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































